ועדת הפנים והגנת הסביבה, כנסת 25, פרוטוקול מספר 162, 2024-01-22 00:00

יעקב אשר:  בוקר טוב לכולם, אני פותח את ישיבת הוועדה

יעקב אשר:  על סדר היום פניית השרה להגנת הסביבה לעניין הקצאת תקציבים מהכספים המתנהלים על פי סעיף 21 לחוק הפיקדון על מכלי משקה

יעקב אשר:  2, שימוש בכספי הקרן למימון תוכנית להצבת מכונות לאיסוף מכלי משקה בערי הארץ, סקירה

יעקב אשר:  נמצא איתנו גם מנכ"ל המשרד

יעקב אשר:       לפני שאנחנו נתחיל אני מבין שיש נציגות של משפחות החטופים

יעקב אשר:  זה כבר חלק אינטגרלי

יעקב אשר:  אני כבר מייחל ליום שאתם תהיו חלק אינטגרלי כאן אבל עם חיוך ועם אחרי שכולם בעזרת ה' יחזרו

יעקב אשר:  בבקשה, תחליטו ביניכם, אחד או שניים או שלושה

דקל ליפשיץ: אני אשמח ששלושתנו

יעקב אשר: בסדר גמור

יעקב אשר:  בבקשה

דקל ליפשיץ: אז כמו שיעקב אמר, אני פוגש אותו כבר הרבה פה

דקל ליפשיץ:  שמי דקל ליפשיץ, אני הנכד של עודד ליפשיץ ויוכבד ליפשיץ שחזרה

דקל ליפשיץ:  עודד עם בעיות בריאות קשות, זקוק לתרופות

יעקב אשר: בגיל?      

דקל ליפשיץ: בגיל 83, נחטף מניר עוז וכרגע כבר 108 ימים נמק בעזה

דקל ליפשיץ:  הוועדה הזאת זאת ועדה שאני בטוח במאה אחוז שכל בן אדם שיושב פה זה בן אדם שיושב מול טבלאות יום יום, שמסתכל 50 ו-100 שנה קדימה איך הכדור הזה הולך להיראות, מה הולך להיות פה, או שאנחנו נחיה בערמת פלסטיק אחת גדולה, או שאנחנו נעשה משהו

דקל ליפשיץ:  אנחנו נדאג שהכדור הזה יוכל להמשיך להתנהל כדי שאני והילדים שלי וכן הלאה נוכל להתקיים פה

דקל ליפשיץ:       יש פגע חברתי מאוד גדול בכותרת 'חטופים', שגם בטבלאות האלה צריך להיכלל, שגם ב-100-50 שנה הקרובות אנחנו נסתכל אחורה ונבין בסביבת מה אנחנו חיים

דקל ליפשיץ:  וכשאני מדבר בסביבה אני לא מדבר מעבר לגבולות, אני מדבר בתוך הגבולות, אני מדבר עם מי אנחנו יושבים

דקל ליפשיץ:  האנשים שיושבים פה בשולחן, אנשים שאכפת להם, שרוצים עתיד טוב יותר

דקל ליפשיץ:  אין לנו עתיד טוב יותר בלי שהם יחזרו, אין לנו אופציה לשבת, לדבר, לסמוך על זה שמהשולחנות האלה ייצא עתיד טוב למדינה הזאת אם אנחנו לא נחזיר אותם הביתה, אם אפילו את החובה הבסיסית לא ביצענו, שזה מעבר למחדל שהיה פה ב-7

דקל ליפשיץ:       אנחנו צריכים לפתוח את הראש שלנו, לא לחשוב כמו ב-6 ולהבין שבדיוק כמו שכל דבר קטן שכל האנשים שיושבים פה עושים, ולהעביר חוק פיקדון שאולי יגרום לכך שנוכל למחזר יותר ולהציל את הכדור הזה ממה שצופה לו, אז כל דבר קטן שאתם יכולים לעשות ולגשת לבן אדם שאתם מכירים ומקורב שמכיר מקורב שמכיר מקורב שאולי מכיר את האדם הנכון וידאג שהפעם הבאה לא תהיה לא ושיגידו לעסקה כן ושיחזירו אותם כבר הביתה, זה הדבר הקטן שבדיוק אותו אתם רוצים לעשות אותו פה, אתם יכולים לעשות בשביל העם הזה

דקל ליפשיץ:       ואני לא מדבר בשביל עצמי, אני מדבר בשביל כולם

דקל ליפשיץ:  כולנו צריכים אותם בבית, אתם, הילדים שלכם, ההורים שלכם, כולם

דקל ליפשיץ:  זה יראה לנו מי האנשים שחיים בקרבנו, זה יראה לנו בסביבת איזה גבולות אנחנו רוצים לחיות וזה מה שיביא לנו עתיד טוב יותר, שנוכל לסמוך על האנשים סביב השולחנות הללו, שנוכל להרגיש שיש לנו גב

דקל ליפשיץ:  בבקשה ממכם, תעשו את הדבר שמרגיש לכם הכי מינימלי, הכי קטן ותדחפו לזה שהם יהיו פה כבר ושנוכל באמת להתעסק בזה שב-100-50 השנה הקרובות אנחנו גם לא נחיה בים מפלסטיק

דקל ליפשיץ:  תודה

יעקב אשר: תודה רבה

איתי סיגל: בוקר, קוראים לי איתי סיגל, אני אחיין של קית' סיגל ואביבה סיגל

איתי סיגל:  אביבה חזרה ביום ה-51

איתי סיגל:  סליחה אם אני לא אדבר הכי ברור, אני קצת עייף, אני ישנתי היום ברחוב עזה

איתי סיגל:  ישנתי שם עם עוד נציגי משפחות במטרה לצאת עם צעקה ברורה וברורה יותר שהזמן שלהם אזל

איתי סיגל:  כל יום שעובר עוד חלק מהגוף שלהם, עוד חלק מהנשמה שלהם, נשאר בעזה

איתי סיגל:       אני חייב להגיד שהייתי בכמה וכמה ועדות ובתור איש טבע, סביבה, מתעסק בחקלאות וקיימות אני שמח לראות שהחדר הזה זה החדר הכי מלא שראיתי עד כה

איתי סיגל:  זה אומר לי שיש פה אנשים ערכיים, גם בגלל הנושא שבו הם מתעסקים וגם זה החדר שפנו אלינו הכי הרבה אנשים להציג את עצמם, להגיד לנו שהם איתנו וזה מרגש

איתי סיגל:       כמו שהרבה מהאנשים שנמצאים פה מתעסקים בענייני סביבה ולפי מה שהבנתי הם מהמשרד להגנת הסביבה, כל מי שמתעסק בשינויי אקלים - - -      

יעקב אשר: נמצא כאן גם ראש עיריית שדרות שכולנו מחזקים את ידיו כמובן

איתי סיגל: תושבים מאוד חזקים שסובלים כבר שנים מטילים, דברים שאני לא מבין איך הממשלה שלנו מסכימה לקבל אותם

איתי סיגל:  רוב המשפחה שלי, קית' ואביבה, הם מכפר עזה, הם גידלו ילדים מדהימים שם מעל 42 שנה, כל הילדים חוץ מאחד עזבו כי אי אפשר לגור שם כבר

איתי סיגל:  זהו, סיר הלחץ התפוצץ

יעקב אשר: בן כמה הדוד שלך?      

איתי סיגל: הוא בן 64

איתי סיגל:  מה שהתחלתי להגיד, זה כמו שהאנשים שמתעסקים פה בסביבה יודעים שהשעון מתקתק וכל יום שעובר, כל אחוז פחמן דו חמצני נוסף שעולה וכל גז אחר, אנחנו לא נוכל לקחת את הזמן לאחור, השעון של דוד שלי ושאר החטופים מתחיל לאזול

איתי סיגל:  זה לא יעזור אם יחזירו אותם מחר, מוחרתיים או עוד שבועיים, כי כל יום שעובר עוד חלק מהם נשאר שם והממשלה חייבת לעשות הכול והכול והיא חייבת לוותר על דברים בשביל להחזיר אותם בחיים ושלמים וכמה שיותר מהר, כי הזמן אזל

איתי סיגל:  אז אני מבקש מכם שתלחצו על חברי הממשלה, על חברי הקבינט, להיות אמיצים ולקחת יוזמה ולהחזיר את החטופים הביתה שלמים ובריאים עכשיו

איתי סיגל:  תודה

יעקב אשר: תודה

יעקב אשר:  בבקשה

תמר עשת: אני בת דודה של אביתר דוד, בן 23, שנחטף מפסטיבל הנובה, מסיבה שאני חוזרת ומזכירה שאושרה על ידי פיקוד העורף ופיקוד דרום

תמר עשת:  אני לא אאריך בדברים, אבל נגיד שאיך שהוא יצא שגם אני כאן מתחום הסביבה, לומדת פה בירושלים מדעי כדור הארץ והסביבה, והייתי רוצה לברך על זה שהחדר פה מלא באנשים שאכפת להם מהנושא שעד לפני כמה חודשים היה הכי חשוב לי בעולם, אבל היום זה מרגיש לי קצת מגוחך

תמר עשת:       הייתי בוועדות אחרות בשבועות קודמים, על הקמת משל"ט החטופים ועל צרכי ניצולי מסיבת הנובה ולא ראיתי כזאת נציגות שם ואני קצת לא מבינה את זה

תמר עשת:  זה נושא קל יותר לשבת בו בתור חברי כנסת? זה נושא דחוף יותר? בדרך כלל הוא דחוף לי, אבל עכשיו אני לא יכולה לראות את זה ככה יותר

תמר עשת:       הזמן שלהם אוזל זה לא סיסמה, כל שבוע אנחנו מקבלים עוד ועוד בשורות קשות, נגמרות להם התרופות, יש שם אנשים פצועים, יש שם אנשים חולים, אני בטוחה שהמצב לא משתפר

תמר עשת:  זה שאביתר בחור צעיר לא עוזר לו שם ואולי אפילו מקשה, אנחנו יודעים בדיוק איך הראש שלהם עובד

תמר עשת:  האנשים במנהרות לא רק מדברים על זה שנגמר האוכל, הם מדברים על זה שנגמר החמצן לנשום

תמר עשת:  כל רגע שם קריטי

תמר עשת:       אין לי על מי לסמוך מלבדכם, אין לי מישהו אחר שיכול להציל את בן דוד שלי מלבד חברי הכנסת ובפרט כמובן חברי הקבינט, אין לי מישהו אחר לסמוך עליו

תמר עשת:  זה כל מה שיש לי להגיד, תודה רבה

יעקב אשר: תודה רבה

יעקב אשר:  אני לא רוצה לחזור על דברים, אבל כמובן שוב אנחנו מתפללים, מייחלים ונותנים וניתן כל גיבוי לממשלה ולקבינט בכל החלטה קשה שתהיה וכל החלטה שתהיה היא תהיה קשה, אנחנו מקווים בעזרת ה' שבאמת הבשורות יהיו מהר ובשורות טובות ואנשים יחזרו שלמים בגופם ובנפשם ואנחנו נזמין אתכם לוועדה שלנו כשהנושא הכול כך חשוב הזה לא ידאיג אתכם יותר ונהיה כולנו באווירה אחרת, באמת לבוא ולהשתתף בדברים שהוועדה עושה גם בתחומים האלה

יעקב אשר:       מישהו מחברי הכנסת רוצה להוסיף משהו? אז תודה רבה לכם

יעקב אשר:  אתם מוזמנים להישאר, מוזמנים לעשות איך שאתם מבינים, ומבחינתנו אני אומר לכם, למרות שזה נראה משהו כזה סיזיפי ושחוזר על עצמו וכו', אבל חשוב לזכור את זה כל יום, חשוב לזכור את זה כל שעה, אמרתי גם בהזדמנות קודמת שאנחנו, לפחות אני וחלק מחבריי, כל בוקר וכל לילה בתפילת שחרית ואחרי תפילת שחרית יש פרקי תהילים שאנחנו אומרים, ובערב אנחנו זוכרים

יעקב אשר:  אנחנו יודעים כמה הנושא הזה של פדיון שבויים ופיקוח נפש, שזה משולב ביחד כי זה לא אדם שנמצא בכלא באיזה שהוא מקום ויש מצווה לשחרר אותו, כי זה לא רק הכלא, פה זה סכנת נפשות יום יום, אלה הערכים הכי גבוהים ביהדות, הנושאים הללו של פיקוח נפש ושל פדיון שבויים ואנחנו נמשיך הלאה להתפלל ולקוות בעזרת ה' שתבואו לבשר לנו כאן, גם בחדר הזה, את הבשורות הטובות

יעקב אשר:       אנחנו נתחיל בישיבה, נתחיל עם הפנייה שאני אבקש מהמשרד להציג אותה ולאחר מכן נדבר גם על הסעיף הנוסף שאנחנו הוספנו, כי הפנייה כרגע ממוקדת על דבר מסוים, אבל אנחנו כן רוצים לפתוח את הנושא כי חלק מהתפקידים או התפקיד המרכזי של הקרן והתפקיד של האישור שלנו זה גם לראות תוכנית כוללת ולא רק סעיפים כאלה ואחרים

יעקב אשר:  אנחנו נתחיל עם הפנייה ואחר כך גם נקיים את הדיון הכולל בעניין

יעקב אשר:  בבקשה, אדוני המנכ"ל

גיא סמט: אז באמת אנחנו רצינו להגיש פנייה שהיא הרבה יותר כוללת, על כל יתרת הכספים שיש במסגרת חוק הפיקדון

יעקב אשר: כמה היתרה כרגע?      

גיא סמט: 55 מיליוני שקלים

גיא סמט:  כאשר אנחנו מתבססים על הכנסות שם שהן חד פעמיות בדרך כלל, אין פה הכנסה שוטפת שכל שנה מגיעה, אלא כתוצאה מקנסות, זה הקנס שהטלנו, השר אלקין זוכר את זה מזמנו איתנו על חברות המשקאות

זאב אלקין: חבר כנסת

גיא סמט: חבר הכנסת אלקין

גיא סמט:  מבחינתי השר, אתה יודע, הוא היה השר שלי בזמנו

גיא סמט:  הטלנו את הקנס וביקשנו בהתחלה לנצל את מלוא הסכום

גיא סמט:  בעקבות מה שראינו כתקציב המדינה, הבעיות בתקציב המדינה, חוסר ההבנה שלנו לאן אנחנו ממש הולכים צמצמנו את הבקשה ואנחנו מבקשים להגיש רק בקשה אחת, כלומר לנצל רק חלק קטן מהסכום, 5 מיליוני שקלים, לטובת פרויקט שאנחנו עושים בעיר שדרות, פרויקט ותיק שאנחנו עושים בתחום השפ"פים ורוצים להרחיב אותו, אלון בוודאי יוכל לסקור את הפרויקט טוב ממני, אני אשאיר את זה לו, וצמצמנו את היקף הבקשה שלנו

יעקב אשר: הפרויקט הוא פרויקט מתמשך?      

גיא סמט: הפרויקט שמדובר עליו, אתה רוצה להציג אותו, אלון?      

יעקב אשר: לא, זה התקצוב הראשון על הדבר הזה?      

גיא סמט: אני אסביר

גיא סמט:  אנחנו מדברים על בנייני שיכון ישנים שבהם יש שטח גינות נרחב מאוד

אלון דוידי: זה התחיל אצל השר אלקין, כשאלקין היה השר לאיכות הסביבה

גיא סמט: נכון

יעקב אשר: אלקין, יש פה דרישה שתהיה שר

גיא סמט: לא, יש לי שרה

זאב אלקין: אני מפריע לך? אתה רוצה להיפרד ממני?      

יעקב אשר: לי זה לא מפריע, אני בעד

גיא סמט: יש לי שרה מצוינת

יעקב אשר: אני לא רוצה להצביע במקום מי, אני לא יודע

גיא סמט: יש לנו בניין שהוא שיכון ישן שבדרך כלל, בעיקר בדרום אתה רואה את זה הרבה פעמים, נתנו להם שטחים מאוד נרחבים לתחזוקה, כלומר מישהו חשב, זה היה לקראת הופעה של עיר גנים, זה אדריכל בשנות ה-50 שהתחיל, כשתכננו, למשל בבאר שבע, שהתושבים יחזיקו דונמים שלמים ויהיה גינון נפלא ואז אנחנו ראינו את זה כמפגע סביבתי אמיתי שמתרחש בתוך הבתים

גיא סמט:       זו מדיניות של השרה שרוצה לנסות לעזור לאותן אוכלוסיות חלשות שלא מסוגלות לעמוד בזה ולמצוא את מנגנון התחזוקה שיתחזק את הבניין עצמו ואת אותם שטחים

גיא סמט:  אז יש לנו סולרי על הגג שמייצר הכנסות ומייצר את התחזוקה, בין אם זה על גג המבנה ובין אם זה על הגגות של העירייה, הרשות המקומית נכנסת ואומרת שהיא תתחזק את הגינה הזאת, שהיא מוזנחת לחלוטין בבניינים האלה, וזה גם עלויות כבדות לתחזק אותה, גם צריך להוריד את העלויות, לא לשתול דשא ודברים שצריך - - -      

יעקב אשר: זה רק תחזוק או גם הקמה עכשיו?      

גיא סמט: גם הקמה וגם תחזוק

מטי צרפתי הרכבי: של מה? של הפוטו וולטאי או של הגינות גם?      

גיא סמט: של הגינות

אלון דוידי: התחזוקה באה מהפוטו וולטאי

גיא סמט: כן

גיא סמט:  יש מנגנון של קרן שאנחנו יוצרים אותה

אלון דוידי: זה לא להעשיר את קופת העירייה, זה לטובת אותם תושבים

אלון דוידי:  מעגל סגור

מטי צרפתי הרכבי: הבנתי את המעגל

גיא סמט: אז יש לנו קרן שאנחנו מייצרים אותה

גיא סמט:  כל בניין הוא בפני עצמו, ישנם בניינים רבים שעברו שיקום בשדרות וישנם בניינים שעוד לא עברו ואנחנו רוצים להתקדם לעבר הבניינים האחרים, להמשיך

גיא סמט:  אנחנו גם מביאים מצ'ינג ממִנהלת תקומה

גיא סמט:  יו"ר המִנהלת אישר 5 מיליוני שקלים כנגדנו, כלומר בסך הכול אנחנו מדברים על 10 מיליוני שקלים ואנחנו נהיה זקוקים כנראה לעוד כסף בעיר שדרות לטובת הבניין, לשאלת ידידי מהאוצר

יעקב אשר: ואתם מתעדפים את זה עכשיו

יעקב אשר:  יש לכם כאלה פרויקטים גם בערים אחרות? שוב, בערים חלשות

זאב אלקין: היו

זאב אלקין:  יש היום?      

גיא סמט: כמעט בכל ערי הדרום היו פרויקטים כאלה ואנחנו רוצים לחזור עליהם, השרה מתכוונת להמשיך את הפרויקטים האלה ולתקצב אותם בשנה הבאה

תומר רוזנר: המקור התקציבי לא היה מהקרן

גיא סמט: המקור התקציבי לא היה מהקרן, הוא היה מתקציב המדינה

זאב אלקין: הוא היה מקק"ל

גיא סמט: חלקו היה מקק"ל, כן

זאב אלקין: בניהול ובהסכמה של המשרד להגנת הסביבה

גיא סמט: כן, היה חלקים שלנו וחלקים שקיבלנו מקק"ל

יעקב אשר: אבל הפרויקט בשדרות, אתם לא תקצבתם מהקרן?      

גיא סמט: לא תקצבנו מהקרן

יעקב אשר: הבנתי, אז זה לא המשכי אצלך

גיא סמט: לא, אני מסתכל כמדינה

גיא סמט:  עכשיו אני אסביר גם את ההמשכי, שזה לא אותו בניין

יעקב אשר: לא, זה ברור, זה נשמע תיכף מראש העיר

גיא סמט: אז אנחנו מבקשים להצטמצם בבקשה לאותם 5 מיליוני שקלים

גיא סמט:  יש יתרה של 50 מיליון שקל, 55 אם אני זוכר נכון

מטי צרפתי הרכבי: במכתב של השרה היה כתוב 65

גיא סמט: כי יש עוד 10 מיליוני שקלים שאנחנו עוד לא לקחנו אותם למרות שאושר לנו גם בוועדה פה, לנושאים אחרים אגב, יחידות דוד לאכיפה ועוד כל מיני כלי טיס לעזרה באכיפה שאושרו

תומר רוזנר: מתי זה אושר?      

גיא סמט: לא יודע

גיא סמט:  נטע, אם את זוכרת מתי זה אושר, להגיד את זה

תומר רוזנר: בוועדת הכלכלה

מטי צרפתי הרכבי: ב-2021, תומר

גיא סמט: 5

גיא סמט: 7 ליחידת דוד ו-5

גיא סמט: 1 לכטב"ם, ביחד 10

גיא סמט: 8, היתרה היא 65

גיא סמט: 8, זה מוביל אותנו ל-55 מיליון שקלים

יעקב אשר: אני רוצה לעצור אותך כאן, ברשותך, אני רוצה לשמוע מראש העיר

יעקב אשר:  ההפסקה כרגע היא מתודית מבחינתך, אדוני המנכ"ל

גיא סמט: כן

אלון דוידי: אני הפרסומות שלו

יעקב אשר: לא, אתה הפרסומת של עצמך, אתה פרסומת מספיק טובה ואנחנו כולנו מצדיעים ונותנים לכם את כל הכוח להמשיך עוד במסע הארוך שמחכה לכם כנראה עוד

יעקב אשר:  מה שאני כן אומר, אדוני המנכ"ל, שאחרי שנשמע את הסקירה על העניין הזה, כדי שנוכל לקבל את ההחלטה שלנו אחר כך, אנחנו כן נרצה לשמוע קווים לדמותה של התוכנית שאתה רוצה לעשות בתקציב הזה

יעקב אשר:  האם אתה בא ואומר שהשפ"פים זה דבר חשוב, שאתה הולך כרגע לעשות את זה בשניים-שלושה מקומות נוספות, אנחנו רוצים לשמוע על יחידת דוד והדברים האלה שכבר הוחלטו

יעקב אשר:       אני רוצה לשמוע את הדבר הזה, אבל קודם כל נתייחס לבקשה הספציפית הזאת ולאחר מכן נמשיך את הדיון כשלאחר מכן נשלב בתוכו גם את אחת ממטרות העל של הקנסות הללו, שזה בעצם נושא המכונות והחלופה לאותם כלובים שהיו ואינם עוד

יעקב אשר:  אז עַל דָּא קָא בָּכִינָא אומרים אצלנו, על זה שלקחו דבר שעבד, רצו להביא משהו יותר טוב אולי, יותר סביבתי אולי, אבל רצו ועדיין הוא לא כל כך קיים

זאב אלקין: אדוני תמך בזה בזמנו

יעקב אשר: אדוני דווקא התנגד לזה בזמנו

זאב אלקין: הוא היה בקואליציה ואִפשר לזה לעבור

יעקב אשר: נכון ובתוך הקואליציה התנגדנו לזה

יוראי להב-הרצנו: ובדיעבד צדקת

יעקב אשר: אם אתה רוצה את הנאום שלי בוועדה כשמרגי היה יושב הראש, אני חושב, אני כבר לא זוכר

יוראי להב-הרצנו: ובדיעבד צדקת

גיא סמט: מה, שהוא תמך או שהוא התנגד?      

יוראי להב-הרצנו: עמדתו אז

יעקב אשר: אתה רוצה שאני אחמיא לעצמי עכשיו?      

יוראי להב-הרצנו: אני מחמיא לך, אבל בגדול מה שאתה אומר, וזה מתחבר למטרת הקרן שהוקמה, שהיא חוץ תקציבית, הייתה לעודד את המחזור באמצעות - - -      

יעקב אשר: פריסה ארצית, גדולה

יוראי להב-הרצנו: זו הייתה תכליתה של הקרן הזאת שהיא חוץ תקציבית

יעקב אשר: תיכף נדבר על זה, אבל עכשיו אני הייתי רוצה בשלב מסוים - - -     

תומר רוזנר: היא התכלית, לא הייתה התכלית

יעקב אשר: היא עדיין התכלית, אומר היועץ המשפטי, וצודק

יעקב אשר:  אבל אני רוצה לשחרר את ראש העיר, אני רוצה שהוא יציג את הצורך בעניין הזה ונשחרר אותו לעסקים שלו שהם חשובים ודחופים

יעקב אשר:  בבקשה, אדוני ראש העיר

אלון דוידי: תודה רבה לכולם

אלון דוידי:  אני לא נוהג להגיע לוועדות הכנסת, אבל אני הגעתי לכאן

אלון דוידי:  קודם כל תודה רבה, יו"ר הוועדה, חבר הכנסת יעקב אשר ולכולם

אלון דוידי:  בראשית הדברים שלי אני רוצה להתחבר קצת למה שמשפחות החטופים דיברו

אלון דוידי:  אני הגעתי אתמול לאור עקיבא, למשפחת אבוקסיס, יונתן וסימה, לאזכרה של הבת שלהם שנרצחה על ידי מחבלים, על ידי ירי רקטי לפני 19 שנה

אלון דוידי:  תקשיבו טוב, 19 שנה, לא 7 באוקטובר, לא 1 בספטמבר, לפני 19 שנה

תומר רוזנר: בשדרות?      

אלון דוידי: בשדרות

אלון דוידי:  בזמן שהיא הייתה בהדרכה של בני עקיבא, חזרה מהסניף, היה צבע אדום, אני לא יודע אם הייתה בזמנו התראה, ולא היו מיגונים, והיא ניסתה להגן על האח שלה והיא נרצחה

אלון דוידי:  היא לא נפטרה במקום, היו הרבה הרבה תפילות של המשפחה, היו הרבה תפילות של עם ישראל

אלון דוידי:       אתם יודעים מה? הרבה פעמים כשמגיעים ראשי ממשלה ושרי ביטחון לשדרות אז אני מבקש מיונתן להגיע אז יונתן תמיד אומר לי: לא מעוניין, אני אומר לו למה? הוא אומר לי: הם שינו את הדרך

אלון דוידי:  אז אני תמיד חשבתי שזה קטע פוליטי, רק אתמול התחוור לי, בעיקר על רקע כל מיני רעיונות של כניעה לחמאס, אני רוצה להגיד בהתחלה שאני רוצה לחזק את כולם, גם את החטופים, גם את תושבי הצפון ואת תושבי הדרום שלא נמצאים בביתם, גם את משפחת אבוקסיס, גם כל משפחות השכול, המשפחות של החיילים, שמאבדים יום יום את החיים שלהם בהגנה ובמשימה הכי הכי חשובה ובמטרה הכי חשובה

אלון דוידי:       אם אנחנו לא רוצים טרור בצפון ולא רוצים טרור ביהודה ושומרון ולא רוצים טרור בעוטף עזה ובשדרות ובנתיבות, כי זה יגיע, אם מישהו מדמיין לעצמו שאם נעצור את המלחמה יהיו לנו הישגים, זו תהיה כניעה, כניעה למפלצות אדם, לא אדם אפילו, מפלצות, שזה מה שהן רוצות, הן רוצות להמשיך לפגוע ולהרוג בנו, ולכן אני רוצה לחזק את כולנו ואנחנו מתפללים, וגם אני מתפלל כמו יו"ר הוועדה, גם אני קורא תהילים כל הזמן לשלומם של חיילי צה"ל ולחזרתם של החטופים, אבל הדבר החשוב ביותר שאנחנו צריכים לזכור זה שאנחנו צריכים להשמיד את האויב הזה, להרוג אותו, להעלים אותו מעל פני האדמה

אלון דוידי:  זה הדבר היחיד שיביא שקט ובטחה לאזור שלנו וגם איזה עתיד גם בצד השני

אלון דוידי:       ועכשיו לעניין השפ"פים

אלון דוידי:  אני נמצא כבר למעלה מ-100 יום עם כל התושבים שלי בגלות והגלות הזו היא גלות שקרתה מכיוון שהייתה פלישה של צבא החמאס למדינת ישראל, רצחו בנו, באזור העיר שדרות רצחו למעלה מ-50 איש, 30 מהם תושבינו, רצחו גם בקיבוצים וגם במסיבה שהייתה, וגם ראינו את נפילתם של כל החיילים, אנחנו בגלות ובגלות הזו אני לא חושב שצריך לעשות חשבון עכשיו

אלון דוידי:  לא מדובר פה עכשיו באיזה החלטה קונבנציונלית, איזה דיון ביום יום שעכשיו צריך לתכנן תוכניות ולהביא את הכול, כל מה שבאתי היום – ודרך אגב זה כמו שעכשיו היינו אומרים שנעשה מכרז ונעשה הליך מכרזי ותהליך של אישורים לכספים של האנשים שצריכים את המלונות

אלון דוידי:       או נגב וגליל למשל, שכל הכבוד להם, השר לנגב וגליל ביחד עם תקומה, באותו הליך דרך אגב, פשוט, איזה קול קורא צריך לעשות? איזה הליך צריך לעשות? יש עיר אחת בעוטף, קוראים לה שדרות, ומיד נתנו כסף לטובת פעילות לנוער בסיכון ולהעצמה קהילתית

אלון דוידי:  ואני רוצה לומר שאני מברך את השרה עידית סילמן ואת המנכ"ל שלה, כי כשהם הגיעו לעיר שדרות, ודיברנו על האנשים שגולים מהעיר שלהם היום, הם עברו בעיר וראו את הפרויקטים שבזמנו עשינו ביחד עם חבר הכנסת אלקין בשבתו כשר, ובאמת פרויקט מצוין

אלון דוידי:       מה הפרויקט הזה? הוא פשוט

אלון דוידי:  הוא לא נותן כסף לעירייה, שקל לא מגיע לקופת העירייה למשכורות או לתוכניות, כל הכסף הזה נועד לקחת בתים, אתם מכירים אותם, את אותם בתים ורכבות שבמשך שנים היו מאוד מאוד מוזנחים, לא מדובר בווילות, לא מדובר במקומות של אנשים עשירים, אלא מדובר בבתים שאין בהם אפילו תאורה בחדר המדרגות, אין בהם תאורה בחוץ, אני כעירייה אסור לי להיכנס לשם כי זה שפ"פים, זה נקרא שטח ציבורי פרטי, ולכן הדרך היחידה לשנות את המקום זה באמת כמו שעשו במשרד לאיכות הסביבה והוא נכון, כי הוא לא כמו בזמנו שיקום שכונות שאתה נותן כסף ואחרי שנתיים אתה לא, כי חלק מהכסף ניתן להתקין לוחות סולריים שעם הכסף הזה אתה יכול לתחזק את הגינות ואת העצים ואת התאורה ואת הניקיון ואת הכול

אלון דוידי:       אנחנו עושים את זה בשדרות ואני מזמין אתכם לראות, מקומות שהיו פשוט לא נעימים, כשהייתי מגיע לשם לפעמים חיילת הייתה אומרת שלא נעים לה להביא את החברות שלה כדי שיראו איפה – כי לא נעים

אלון דוידי:  או סבתא שעכשיו צריכה להיתקל במדרכה שבורה כי זה אזור שהעירייה לא יכולה להיכנס

אלון דוידי:  לכן באה השרה ביחד עם יו"ר תקומה, משה אדרי, ושאלו אותי מה אפשר לעשות במיידי כדי שבעזרת ה' אותם אנשים שיחזרו יחזרו באמת לאווירה טובה, אמרתי להם: רק דבר אחד, שפ"פים

אלון דוידי:  אני צריך כסף לפסולת ולכל הדברים האלה, אבל אני עכשיו רוצה לדאוג לתושבים האלה, ודווקא לאנשים האלה שאין להם, גם לא יהיה להם, זה לא שיקרה להם משהו אחר

אלון דוידי:       אני יודע שיש תקנות ואני יודע שיש דברים, אבל אנחנו נמצאים במל-ח-מה, במלחמה כשיש אנשים שגולים מביתם

אלון דוידי:  אני חושב שהדבר הטוב ביותר, אחרי זה תריבו על השאר, אני הייתי ממליץ לך, אם היית יכול לקחת את כל ה-55 מיליון, 65 מיליון, לעשות את השפ"פים האלה גם בצפון וגם במקומות אחרים, מצוין, הלוואי, אם תאמצו את זה זה יהיה ברכה, אבל אני מאוד מאוד מבקש, הגעתי לכאן באמת רק לדבר הזה, תנו לאנשים האלה את טיפת הכבוד וטיפה לעשות להם טוב

אלון דוידי:       ואני אומר לכם, לפעמים לעשות טוב זה לא לעמוד בתקנה, לפעמים לעשות טוב זה לעשות משהו יוצא דופן בשביל שאנשים שנמצאים במצב שהוא יוצא דופן, ובמלחמה אנשים נמצאים במצב שהוא יוצא דופן, ולכן כל מה שאני מבקש מכם, אפילו אם אתם יכולים באמת להרגיע אותי ולהגיד לי: תשמע, את הדבר הזה אנחנו נאשר, ואחרי זה תריבו על הדברים האחרים

יעקב אשר: אסור לנו לומר לפני - - -      

אלון דוידי: אז תעשו את הדיון, אני מאמין שאתה תעדכן אותי

יעקב אשר: שאלה אחת חשובה כן

יעקב אשר:  קודם כל אני מוכרח לומר, אין פה עניינים של קואליציה ואופוזיציה בעניין הזה כך שברור לי שכולנו – רק דבר אחד שכן חשוב לי לדעת, האם הפרויקט מוכן, זאת אומרת ברגע שזה מגיע הוא יוצא לביצוע?      

אלון דוידי: הפרויקט מוכן, יש כבר סקר, יש הכול

אלון דוידי:  חד משמעי, מכרזים, יש הכול, רק לצאת לדרך

יוראי להב-הרצנו: ראש העירייה, אני חושב שכולנו מסכימים למה שאתה אומר, לצרכים שלכם, אתם צריכים לקבל את כל המענה מהראשון ועד האחרון, השאלה שלי, יש בקרן הזאת 65 מיליון שקלים - - -     

יעקב אשר: תיכף נדבר על זה

יוראי להב-הרצנו: לא, האם הצרכים שלך שאתה מזהה מבחינת שיקום השפ"פים נאמדים ב-5 מיליון שקל? אולי קצת יותר?      

אלון דוידי: יש תוכנית ארוכת טווח שגם המשרד לאיכות הסביבה וגם תקומה שוקדים עליה

אלון דוידי:  מכיוון שהחלטת הממשלה דיברה על 100 ימים ו-120 ימים לגבי תקומה התהליכים האלה ייקחו זמן, כרגע אנחנו רוצים לתת מענה ראשוני ומיידי עכשיו

גיא סמט: פה הייתה החלטה של השרה שהיא לא מחכה להחלטת הממשלה הבאה של תקומה אלא כבר מקצה עכשיו את החלק של המשרד שהוא יודע לבצע

יוראי להב-הרצנו: אין לי תלונות לראש העירייה, יש לי השגות לגבי ההתנהלות של השרה

יוראי להב-הרצנו:  זה נראה כמו שוק של פלסטר ואני רוצה שתושבי שדרות יקבלו את המענה המלא שמגיע להם

יעקב אשר: אבל אתה לא צריך לדבר על השרה כרגע

אלון דוידי: אנחנו הצגנו תוכנית של כ-70 מיליון שקל שסקרה את כל השכונות הוותיקות בעיר

אלון דוידי:  לשרה, אני יודע, יש רצון מאוד גדול, זה תלוי גם בתקומה

אלון דוידי:  היא גם הייתה אצלנו, ביקרה אצלנו בעיר, היא הייתה בסיור, גם הביאה את ראש מִנהלת תקומה לצורך הדבר הזה

יעקב אשר: ברור לי שהיא לא הייתה מגישה בקשה שמתוך ה-60 מיליון כל ה-60 לשדרות

יעקב אשר:  זה גם ברור

יוראי להב-הרצנו: אם תקומה מנהלים את הפרויקט – שוב, זה לדיון של אחרי זה, אם תקומה מנהלים את הפרויקט אז בוא נשחרר להם - - -      

אלון דוידי: אם תחליטו להוסיף עוד כסף לטובת העיר אנחנו נצדיע לכם

יעקב אשר: חבר הכנסת אלקין, רצית להוסיף משהו לחלק הזה? אחר כך נתקדם לחלקים הבאים כי אני באמת רוצה לשחרר אותו

זאב אלקין: קודם כל כמה דברי הקשר כדי שזה באמת ייכנס להקשר הנכון

זאב אלקין:  סוג הפעילות, שאלת את ראש העיר אם הוא מוכן, בוודאי שהוא מוכן, כי הערים בנגב, ושדרות בראשן, מחכות להמשך של הפעילות הזאת כבר כמה שנים טובות, היא התחילה והתקיימה בזמנו לפני קצת פחות מעשור, גיא היה אז כשזה התחיל מנהל מחוז, נדמה לי, והשלים את זה מכס המנכ"ל ואחר כך כממלא מקום המנכ"ל

גיא סמט: כתבתי את הקול קורא

זאב אלקין: עברת את כל התחנות

גיא סמט: באופן מפתיע הרוב זה בדרום

זאב אלקין: אגב גם הרשויות בצפון יכלו לזכות אם פשוט היו שולחים אותך להיות מנהל מחוז במקום אחר

זאב אלקין:  בסופו של דבר זכו בזה הרבה מקומות שזה נדרש בהם בדרום כמעט בלי יוצא מן הכלל, גם כמה בצפון שניגשו, כמעט שלא היה מי שניגש עם משהו אמיתי ולא זכה

זאב אלקין:  ברגע שנגמר ההסדר בין המדינה לקק"ל נגמר גם התקציב לדבר הזה כי בשוטף של המשרד להגנת הסביבה אין כסף וגם לא יהיה בטווח הנראה לעין, לכן זה לא נמשך במקומות אחרים

זאב אלקין:       אני חושב שבסיטואציה שבה אנחנו נמצאים כרגע זה נכון מאוד להחזיר את זה לשדרות

זאב אלקין:  אגב זה היה טוב אם זה היה חוזר גם למקומות אחרים, אבל בוודאי של - - -     

יעקב אשר: אגב בתוך מטרות הקרן, ראיתי את זה באחד הפרוטוקולים או ההחלטות, הנושא הזה של פיתוח שפ"פים נמצא

זאב אלקין: בוודאי

יעקב אשר: לא ספציפית על שדרות

יוראי להב-הרצנו: לא, יעקב, זה לא עונה לתכלית החקיקה

גיא סמט: למה? אני מסכים עם היו"ר

גיא סמט:  אני מסכים איתך, יעקב

יוראי להב-הרצנו: לפי איזה סעיף?      

גיא סמט: שמירת סביבה נאותה

יעקב אשר: נכון שאין לי תואר אקדמי שאני יכול כרגע להתגאות בו בשלב הזה, אני עובד על זה, לכולם שתהיה סבלנות, אבל אני אומר לכם שראיתי במטרות, אני בדקתי, יכול להיות שזה לא מופיע עם המילה שפ"פים, אבל מופיע בהחלט, זה לא רק פחים או פינוי אשפה

יעקב אשר:  נגיע לחלק הזה, תודה על התיקון

זאב אלקין: קודם כל אני חושב שאתה צודק, גם אני מדבר כרגע מזיכרון, החוק לא לפניי, אבל אני זוכר - - -      

יעקב אשר: לא, אבל מאוד יכול להיות שלמשל התנעה כזאת של הסכם מול קק"ל, התנעה של דבר כזה שצריך פה אולי גם את משרד השיכון, אם זה יבוא באיזה שהוא מצ'ינג כזה או אחר עם קק"ל וקק"ל יגידו שהם לא ייתנו אם הם לא יקבלו כסף ממול ואז אולי המשרד לאיכות הסביבה יצטרף, כחלק מהתוכנית שלו

יעקב אשר:  הבעיה היחידה שיש לי כרגע עם המשרד נכון לרגע זה שאני לא רואה תוכנית, אני רוצה לראות תוכנית

יעקב אשר:       אני אגלה בשקט, שראש העיר לא ישמע, כי אסור, אני אתמוך, אני בטוח לא לבד, אנחנו נתמוך בלהעביר את הפרויקט הזה כדי שירוצו ויעבדו בשדרות, אבל אני כן רוצה לראות תוכנית, ויכול להיות, אני גם לא סותר, אני חושב ששפ"פ, מי שמכיר ויודע, גם במגדלי יוקרה כשיש שפ"פים קשה מאוד להחזיק אותם ולתחזק אותם

יעקב אשר:  גם במגדלי יוקרה זה יכול לקרות, ודאי וודאי במקומות של בתים מימי אנו באנו ארצה עם אנשים שכספם לא נמצא בידם באופן כזה שהם יילכו גם לפתח את השטחים, זה נראה שצ"פ לכל דבר, אבל הוא שפ"פ

יעקב אשר:       לכן אם אתה בא ומוצא פטנט כזה שנותן לך גם את ההכנסה שנותנת לך את התחזוקה, כי להקים גינה זה הדבר הכי קל, לתחזק אותה זה הדבר הכי קשה, אני חושב שדבר כזה משנה פני עיר, ולא רק שדרות

יעקב אשר:  ברור שנצטרך להמשיך את זה הלאה, ותבורך על ההתחלה שהתחלת ואנחנו ננסה לעזור לך להגשים את זה, מכל מקום שלא תהיה

זאב אלקין: קודם כל אני חושב שבאמת זה יעד מצוין אם המשרד להגנת הסביבה יחזור לזה

זאב אלקין:  יהיה לו לא פשוט במסגרת התקציבים שלו לעשות את זה בהיקפים שהיו אז, אז דובר בסכומים מאוד מאוד גבוהים

יעקב אשר: אולי ניקח את זה מקרן הניקיון הכללית שאני מקווה שהאוצר לא ישים את ידיו עליה

זאב אלקין: תיכף, שם

זאב אלקין:  על זה אני רציתי להגיד ל - - -     

יעקב אשר: מה אתם חושבים, שאני לא מעודכן כמוכם? אני מקווה שהוא לא ישים את ידו

זאב אלקין: מה קרה לך היום? אתה מפריע לי עם קריאות ביניים

זאב אלקין:  זה לא מתאים לך כיושב ראש

זאב אלקין:  אין לי אפילו ממי לבקש הגנה, אני לא אוכל לבקש הגנה ממך על עצמך, זה הולך להיות מסובך

יעקב אשר: זה ניגוד עניינים

זאב אלקין: קודם כל אני חושב שמדובר בפרויקט מאוד מאוד חשוב

זאב אלקין:  זה למעשה חזרה של שיקום שכונות סטייל מנחם בגין רק בלבוש סביבתי

זאב אלקין:  אגב שכחתם עוד היבט אחד סביבתי בעניין הזה, זה לא רק סביבה נאותה, שזה כן נכנס בדרך הזאת לקרן הניקיון, זה גם כל הסוגיה של האנרגיה הסולרית

זאב אלקין:  הרי זו המטרה וזה הפטנט שמאפשר גם לייצר משהו הרבה יותר סביבתי וגם בפועל לייצר מנגנון שפתר את הבעיה שהייתה בשיקום שכונות המקורי של תחזוקה לאורך השנים, ששם זה תמיד חזר לאיפה שזה היה אחרי הטיפול הראשוני

זאב אלקין:  ובאמת היה צימאון להמשך של הדבר הזה אצל כל ראשי הרשויות של ערי פיתוח שהיו בנגב וגם בצפון, מי שהיה בתוך התוכנית, כולם רצו להמשיך, למשרד לא היו משאבים

זאב אלקין:       לגבי הבקשה הספציפית, ואני מציע לכולנו לראות הכול בפרופורציה, ברור שבעולם מתוקן ואידיאלי היה נכון אם למשרד הגנת הסביבה היו מאות מיליוני שקלים לקדם את התוכנית הזאת והוא היה אומר שמתוך מאות מיליוני השקלים שיש לו הוא הולך עכשיו לתעדף את שדרות לאור המצב המיוחד שנוצר ומריץ את זה שם יותר מהר, זה היה מעולה, ואז כל הכסף שהיה מגיע מהקנסות כאן היה הולך אך ורק למטרות שרלוונטיות לנושא עצמו של איסוף הבקבוקים, למרות שלא נראה לי שכרגע מה שמעכב שם זה כסף, מעכבים שם דברים נוספים, ההתפתחות בכיוון הזה

זאב אלקין:  אבל אנחנו לא בעולם אידיאלי, אנחנו נמצאים בעולם, אם כבר צריך לקיים פה דיון זה לא על אם לתת 5 מיליון שקלים לשדרות, כן או לא, שזה באמת בטל בשישים אפילו בתוך סכום הקנסות, אלא צריך לקיים כאן דיון על 800 מיליון שקלים שהאוצר רוצה לקחת מקרן הניקיון, אמנם בהלוואה, אבל כולנו יודעים שאחר כך ההלוואות האלה יכולות להקשות על המשרד ללכת - - -      

יעקב אשר: הלוואה שהופכת למענק

מטי צרפתי הרכבי: לא, בהרשאות להתחייב, הוא אומר

מטי צרפתי הרכבי:  זה מה שהוא מתהדר, בהרשאות להתחייב

זאב אלקין: אני מציע שנקיים על זה דיון ייעודי

יעקב אשר: לא, אני הולך לשלב את זה בדיון שאנחנו עושים עכשיו

זאב אלקין: כי אני בוגר של הסדרים כאלה, לפעמים הם סבירים ולפעמים הם לא סבירים, אבל במקום להתקטנן על שדרות על 5 מיליון שקל צריך לריב, מי שרוצה להחזיר כספים על קרן הניקיון, לשם צריך ללכת ועל זה צריך להתווכח עם האוצר

זאב אלקין:  בעיניי

זאב אלקין:  חבל על כל הדיון של שעות, לדעתי צריך להצביע על זה ויתרת הזמן לדון על 800 מיליון שקל ולא על 5 מיליון שקל מול שדרות

יעקב אשר: זאב, אתה מכיר אותי, אני מגיע בסוף למה שאני חושב שצריך להיות, אלא אם כן באמת משכנעים אותי

יעקב אשר:  יכולנו לעשות ישיבה קצרה של חמש דקות, להרים את היד וללכת, אבל היינו חוטאים לתפקידנו, כי אם לא רימזתי מספיק ואתה לא רימזת מספיק ואחרים, אנחנו בוודאי שהולכים לאשר את הדבר הזה, בימים אלה בוודאי וגם אם זה לא היה בימים אלה היה צריך לעשות את זה

זאב אלקין: עצם העובדה שראש העיר הגיע לפה אומרת שהוא דאג

יעקב אשר: שזה חשוב לו ושהוא הולך לעשות את זה, וזה מה שחשוב לי, שלא סתם ניכנס על הספרים וזה הולך לדברים אחרים

יעקב אשר:  זה חשוב וזה חלק מהעניין, כי אל תשכחו שפרויקט כזה שמתחיל היום, יכול להיות שהוא יפגוש לפחות חלק מהאנשים שיחזרו חזרה לביתם בעוד כמה חודשים

תומר רוזנר: שבועות, למה חודשים?      

יעקב אשר: אני אומר חודשים, שיחזרו לשם, וזו תהיה התרומה הקטנה שלנו לעניין

יעקב אשר:  אבל אני עדיין חושב שאת שאר הדיון אנחנו צריכים לעשות

יעקב אשר:  יש שתי אפשרויות, יש אפשרות להצביע על זה ואחר כך לקיים את שאר הדיון, ויש אפשרות לקיים את שאר הדיון ולהצביע בסוף על זה

זאב אלקין: אני מציע שנצביע ונשחרר את ראש העיר לטפל בתושבים שלו

יעקב אשר: אני לא דיברתי אליך, אני מדבר לכולם עכשיו

יעקב אשר:  אני הבנתי מה שאתה אומר, אבל לי יש סבלנות

זאב אלקין: רק עוד הערה אחת, כדי לא לקחת זמן דיבור אחר כך, שקשורה לנושא המרכזי

זאב אלקין:  גם זה מטריד אותי הרבה יותר מ-5 מיליון השקלים האלה לטובת שדרות

זאב אלקין:  המדינה נתנה הנחיה מתחילת המלחמה לא לאסוף את הבקבוקים, כאילו להקפיא, שכמובן מי שנדפק, כמו שתמיד קורה במצבים כאלה, זה הציבור כי הוא שילם על הבקבוק

יעקב אשר: מתחילת המלחמה?      

זאב אלקין: כן

גיא סמט: אני אענה

זאב אלקין: לא? לא הייתה הנחיה לחודש?      

קריאה: הייתה הנחיה לאי אכיפה עד לתאריך - - -      

זאב אלקין: הנחיה לאי אכיפה פירושה לאי ביצוע, כי אף סופר ואף מכולת לא לקח בחודש הזה

זאב אלקין:  ברגע שהוא מקבל הודעה שאין אכיפה הוא מפסיק

זאב אלקין:  נו באמת

נופר טל: לקחו ויש אכיפה אזרחית, יש תובעים ייצוגיים

זאב אלקין: בסדר, אבל אם יש הנחיה לא לאכוף אז גם אכיפה אזרחית לא תעזור

זאב אלקין:  אני לא בטוח שהיה חידוד הנחיה שזה נגמר, כי אני מכיר הרבה מקומות שלא אוספים עדיין

יעקב אשר: אז הנה בוא תנצל את ההזדמנות, תודיע לכולם שזה נגמר

זאב אלקין: לא, זה לא אני צריך לעשות, זה המשרד צריך לעשות

גיא סמט: למשרד היו פניות להאריך את התוקף של אי האכיפה, המשרד סירב לבקשות האלה

זאב אלקין: לא, אבל אני מציע שתצאו עם משהו ציבורי

גיא סמט: החוק קיים

קריאה: גם בעיתונות, יצאנו יותר מדי לדעת אחרים

גיא סמט: גם הקמעונאים מתלוננים

יעקב אשר: חברים, אנחנו נמשיך עכשיו בדיון וההצבעה תיערך בסיום הדיון כולו

יעקב אשר:  אלא אם כן אולי חברי הכנסת רוצים לדבר על שדרות אז נחכה עד שהם יהיו, אם לא, אז נשלח לך את מה שהם - - - שיהיה בהצלחה

יוראי להב-הרצנו: שמור על עצמך

מטי צרפתי הרכבי: תודה רבה, אדוני

מטי צרפתי הרכבי:  ראשית אני מחזקת שוב את העיר שדרות ובהחלט המטרה היא מטרה ראויה ואנחנו כולנו באמת עם העיר שדרות

מטי צרפתי הרכבי:       אני רוצה להתחיל בשאלה, בעיקר לייעוץ המשפטי, האם זה באמת תואם את תכלית החוק, כי בתכלית החוק כתוב שמירה על איכות נאותה של הסביבה ואז יש הרחבה, ובכלל זה שמירה על הניקיון, השלכת פסולת, טיפול בפסולת, מחזור, מפגעים, מניעת שילוט וכו' וכו'

מטי צרפתי הרכבי:  להבנתי זה לא בדיוק תואם את תכלית החוק וגם פה יש איזה שהם דברים שהם הרבה יותר מהותיים

מטי צרפתי הרכבי:  אנחנו כאן 50 איש מדברים על 5 מיליון, אבל גם מתוך החוק יש דברים שהם דברים יותר אקוטיים ברמה של ניהול הסביבה

מטי צרפתי הרכבי:       אני גם הייתי שמחה לקבל חוות דעת האם כספי ציבור יכולים בכלל להיות מוטים לשטח פרטי פתוח, כולל כל המנגנון

מטי צרפתי הרכבי:  מדובר על כספי ציבור שניתנים לשטח פרטי פתוח ולא שטח ציבורי, למרות הרצון שזה יתוחזק וזה ייראה טוב, אז יש פה מהות עמוקה של כספי ציבור לשטח פרטי פתוח

מטי צרפתי הרכבי:       בסוף אנחנו פרלמנט ותפקידנו לפקח וכמו שאדוני אמר ביולי שיש דוחות שצריכים לעמוד בזמן ועכשיו אנחנו יודעים שהדוח של מחצית 2023 לא הגיע במועדו ודוח 2022 הגיע באיחור רב, אז אנחנו כפרלמנט חייבים לדעת שכספי הציבור, אנחנו מתייחסים אליהם בחרדת קודש ועובדים על פי התקנות

מטי צרפתי הרכבי:  כבודה של הכנסת נרמס שוב ושוב כגוף מפקח

מטי צרפתי הרכבי:  אתה גם טענת שאין כאן תוכנית מערכתית

מטי צרפתי הרכבי:  זה בסדר, 5 מיליון לכאורה כסף קטן, אבל דין פרוטה כדין מאה ואנחנו לא ראינו תוכנית מערכתית

מטי צרפתי הרכבי:       יש כאן הפניה להחלטה 462

מטי צרפתי הרכבי:  אחת, אני פניתי לממ"מ בבקשה לוודא מה קורה עם החלטה 462

מטי צרפתי הרכבי:  אחד המשרדים שלא הגיב היה המשרד להגנת הסביבה, ואחרי פניות חוזרות ונשנות

מטי צרפתי הרכבי:  462 זה על העוטף ממרץ

תומר רוזנר: זו החלטה מאוד מקיפה מאפריל שנקראת עדיפות לאומית לעוטף עם שלל רחב מאוד של פרויקטים

מטי צרפתי הרכבי: לא, זו החלטת ממשלה על העוטף

מטי צרפתי הרכבי:  בהחלטת הממשלה על העוטף - - -     

יעקב אשר: זה לא משהו שעבר אצלנו

מטי צרפתי הרכבי: לא, החלטת ממשלה על העוטף

מטי צרפתי הרכבי:  בהחלטת הממשלה על העוטף, וגם השרה מפנה, בסעיף 3

מטי צרפתי הרכבי: 9ה' כתוב שטיפוח סביבתי, להטיל על המשרד להגנת הסביבה, להקצות מתקציבו סכום של 5 מיליון ₪ בפריסה שווה ולא מתקציב הקרן

תומר רוזנר: נכון מאוד

מטי צרפתי הרכבי: וישנם פרויקטים ייעודיים בהחלטה הזאת שמפנים ישירות לקרן וזה לא הסעיף הספציפי הזה

מטי צרפתי הרכבי:  דרך אגב, הממשלה באותה החלטה, הממשלה בסעיף 3

מטי צרפתי הרכבי: 10 הנחתה את המשרד לפנות להנהלת קרן הניקיון ולהקצות לעיריית שדרות 12 מיליון עבור מתקנים לטיפול בפסולת גזם עירוני ולהקצות לעיריית השדרות מהקרן

מטי צרפתי הרכבי:  זאת אומרת יש הבחנה גם בהחלטה בין כספי המשרד לכספי הקרן

מטי צרפתי הרכבי:  אנחנו פרלמנט, תפקידנו לפקח

תומר רוזנר: זו החלטת הממשלה שמכוחה פונים אלינו

יעקב אשר: לא, מתי היא הייתה?     

תומר רוזנר: באפריל

מטי צרפתי הרכבי: באפריל 2023

מטי צרפתי הרכבי:  זה לא משנה

מטי צרפתי הרכבי:  דרך אגב בהחלטה הזאת כתוב שיש סכנת חדירה ליישובים, יש הרבה דברים, הרבה מאוד כספים, אבל בהחלטה הזאת כל הפרק של הגנת הסביבה מבחין בין תקציבי הקרן לתקציבי המשרד, ובאמת מה גם שלא קיבלנו – אז באמת תפקידנו לעשות פיקוח פרלמנטרי

יעקב אשר: חד משמעי

מטי צרפתי הרכבי: ואני לא רואה הצדקה לממן מתוך הקרן סעיף שבהחלטת הממשלה מפורשות נאמר שהוא צריך לבוא מתקציב המשרד, מה גם שהמשרד לא ממש משתף פעולה עם הגוף הזה ועם הוועדה הזאת, גם בהגשת הדוחות, גם במענה לממ"מ, כבודנו חשוב

מטי צרפתי הרכבי:       יש לי עוד הערות לגבי חוק האריזות, אדוני, אבל נראה לי - - -      

גיא סמט: חוק האריזות או הפיקדון?      

מטי צרפתי הרכבי: חוק הפיקדון, סליחה

מטי צרפתי הרכבי:  אני גם חושבת ש - - -      

יעקב אשר: אגב הישיבה הקודמת שהייתה בנושא זה היה ביוזמתך, אם את זוכרת, וזה מעניין אותי לדעת איפה אנחנו עומדים בעניין

מטי צרפתי הרכבי: נכון, אבל אנחנו כרגע מדברים, אני חושבת שהתכלית של שיקום השפ"פים היא נכונה אבל בהחלטת הממשלה נאמר שזה יהיה מתקציב המשרד, ובוודאי הייתי שמחה לשמוע האם זה עומד בתכליות הקרן, זה בניגוד להחלטת הממשלה והסוגיה של השפ"פים כשטחים פרטיים מכספי ציבור מטרידה אותי מאוד, בעיקר בגלל שאנחנו פרלמנט שאחראי על הפיקוח ועל כספי הציבור

גיא סמט: שיקום שכונות, את זוכרת את הפרויקט?      

מטי צרפתי הרכבי: אני זוכרת, בהחלט

יעקב אשר: כולו בשפ"פ

גיא סמט: את חושבת שהוא לא חוקי?      

מטי צרפתי הרכבי: אני לא יודעת, אני שואלת את - - -      

יעקב אשר: אז אני אומר

יעקב אשר:  את לא יודעת אז אני אומר לך

גיא סמט: כולו ברכוש פרטי

מטי צרפתי הרכבי: בסדר, אבל פה מדובר על קרן ציבורית

יעקב אשר: היועץ המשפטי שומע את כל השאלות וייתן תשובות כמובן

יעקב אשר:  עוד מישהו מחברי הכנסת?      

מטי צרפתי הרכבי: וגם קצת חבל שמִנהלת תקומה לא פה לשמוע באמת על איזה שהיא ראייה מערכתית מתכללת

מטי צרפתי הרכבי:  זה בהערת שוליים

יעקב אשר: חברים, תקשיבו, עם כל הכבוד

יעקב אשר:  הערת שוליים, זה בסדר

יעקב אשר:  אנחנו ישבנו עם מִנהלת תקומה

יעקב אשר:  אני לא חושב שאני הולך להכניס עכשיו את כל נושא קרן הבקבוקים, אני קורא לה, כי יש קרן הניקיון וקרן ה –     

תומר רוזנר: הפיקדון

יעקב אשר: הפיקדון, נקרא לזה ככה

יעקב אשר:  הנושא של תקומה

יעקב אשר:  היה דבר מסוים, הוצג פה בוועדה, חברי הוועדה יקבלו את ההחלטה שלהם אחרי שנשמע כמובן את כל ההיבטים, כולל ההיבט של הייעוץ המשפטי ואנחנו נקבל את ההחלטה שלנו, אבל להביא בשביל זה עכשיו את תקומה, אני חושב שזה - - -     

מטי צרפתי הרכבי: לא, רק משפט סיכום

מטי צרפתי הרכבי:  באמת הייתה פנייה שלי לממ"מ ושל הממ"מ למשרד, המשרד בא לכאן לוועדה לקבל אישור תקציבי מחד ומנגד מתעלם מבקשה של חבר כנסת או של הממ"מ לתת מידע רלוונטי על ההחלטה ההיא שנוגעת בהרבה מאוד סוגיות סביבתיות

יעקב אשר: תודה רבה

יעקב אשר:  יוראי, אתה דיברת, אבל אני אתן לך להשלים

יוראי להב-הרצנו: תודה רבה, אדוני יושב הראש

יוראי להב-הרצנו:  אני חושב שמדובר בפרויקט סופר חשוב, הוא חכם, הוא סביבתי, הוא בר קיימא, הוא דואג לעיר שדרות שנפגעה אנושות כתוצאה מהמלחמה שנכפתה עלינו –      

יעקב אשר: אבל?      

יוראי להב-הרצנו: לא אבל

יוראי להב-הרצנו:  אני חושב שנכון לתקצב את זה, אבל אני רוצה לשאול את מנכ"ל המשרד להגנת הסביבה למה לא לתקצב את הפרויקט הראוי הזה מתקציב המשרד

יוראי להב-הרצנו:  כמו שנאמר פה על ידי חברתי חברת הכנסת ד"ר צרפתי, אני חושב שהמטרה של הפרויקט הזה לא עונה על תכליות החקיקה של קרן מכלי המשקה, כמו שקראת לה

יוראי להב-הרצנו:  ההליך אמור להיות, להבנתי, אולי יאמר היועץ המשפטי לוועדה, זה אמור להיות מבוצע באמצעות החלטה של שר שאמור להתקין תקנות, זה אמור לבוא לפה כמשהו כוללני ולא כ-5 מיליון שקלים

יוראי להב-הרצנו:       ונאמר פה על ידי חבר הכנסת אלקין, ואני מאוד מסכים, אנחנו נמצאים בתקופת חירום, ייתכן וצריכים כל שקל מקרן הניקיון, מקרן מכלי המשקה, זה צריך ללכת לטובת צרכי המלחמה

יוראי להב-הרצנו:  זה מצער, אבל זה המצב ואנחנו צריכים להתגייס לזה

יוראי להב-הרצנו:  אני לא פציתי את הפה שלי, אף אחד מאיתנו לא פצה את הפה בעניין קרן הניקיון כשמדובר ב-600 מיליון שקלים שנלקחו כהלוואה שהיא למעשה מענק כי - - -     

זאב אלקין: 800 מיליון

יוראי להב-הרצנו: 800 מיליון, כי זה צו השעה

יוראי להב-הרצנו:  לכן מה שאני לא מצליח להבין - - -     

יעקב אשר: למה אתה אומר שאף אחד לא פצה את הפה? אני פציתי את פי איפה שצריך לעשות את זה

יעקב אשר:  אנחנו גם נקיים דיון ואני רוצה שנסיים גם את כל הסאגה סביב האם בתוך מטרות הקרן שפ"פ הוא חלק מניקיון או לא, נוכל לשמוע גם את האוצר מה קרה באמת בעניין הזה, כי אני חושב שגם קרן הפיקדון, בוודאי קרן הניקיון, צריכה לטפל בהרבה מאוד דברים שמעניינים אותנו

מטי צרפתי הרכבי: יש החלטת ממשלה, שיעמדו בהחלטת הממשלה

יוראי להב-הרצנו: אדוני יושב הראש, אני חושב שכל שקל פנוי בתקציב המדינה, מקצה אחד לקצה השני, צריך ללכת לצרכי המלחמה, לצרכי החוסן, לצרכי מערכת הביטחון, כדי שנוכל לצלוח את המשבר הזה, אבל מה שאנחנו רואים פה זה בקשה של 5 מיליון שקלים שהיא לא חלק מתוכנית כוללנית

יוראי להב-הרצנו:  אני לא יודע מה סדר העדיפויות של הממשלה ביחס לתקציב הזה, יש פה את השרה שרוצה X, אני לא יודע אם זה מתואם עם מִנהלת תקומה, ראוי שמִנהלת תקומה תגיע לכאן ותגיד שזה התקציב שלה, שהוא נלקח מכל המקורות, זה סדר העדיפויות ובהתאם לזה הם מאשרים

יעקב אשר: זאת אומרת אתה מתנגד לזה?      

יוראי להב-הרצנו: למה?      

יעקב אשר: אני רוצה להבין, כי אמרת מקודם שאתה - - -      

יוראי להב-הרצנו: לא, אני לא מתנגד, אבל אני רוצה לומר, אני חושב שהפרויקט הזה הוא ראוי, אני חושב שהדרך שבה הממשלה מתנהלת הוא עקום, שלא לומר עקום מאוד, ואני חושב ש - - -     

יעקב אשר: ולא רק בנושא הזה, זה מה שאתה אומר

יוראי להב-הרצנו: בסדר, אנחנו מדברים כרגע על הנושא הזה

יוראי להב-הרצנו:  אני חושב שזה פרויקט ראוי וראוי לתקצב אותו מתקציב המשרד ולא מתקציב קרנות ואני חושב שראוי, כמו שאתה אמרת, להביא לפה תוכנית כוללנית שמדברת על כל ה-65 מיליוני שקלים, על כל ה-800 מיליון מקרן הניקיון

יעקב אשר:  נכון, ואני רוצה לדבר על זה, אבל אני לא מצליח להגיע לזה

יוראי להב-הרצנו: אבל זה לא המצב

יעקב אשר: אבל זה כן המצב, כי אני מנסה להגיע לדבר על זה ואתם מתעקשים לדבר על אותם 5 מיליון, אבל בסדר

יוראי להב-הרצנו: כי זו הבקשה שניצבת בפנינו

יעקב אשר: לא, תקרא את סדר היום, איך נהיה פה סעיף 2? הם ביקשו את העניין הזה? מי ביקש את סעיף 2?      

יוראי להב-הרצנו: מאה אחוז, אני כרגע שמעתי את מנכ"ל המשרד להגנת הסביבה שמציג את הבקשה שלו

יעקב אשר: עוד לא שמעת אותו, הוא כותב את השאלות שלכם, הוא ייתן תשובות

יוראי להב-הרצנו: ראוי שהם יציגו לכנסת תקציב כוללני

יעקב אשר: לא רק שראוי, הם ידברו על זה היום, אנחנו נדבר על זה היום, אבל האם זה יהיה דבר שהוא יהיה תנאי לאישור, שמבחינתנו אי אפשר יהיה לאשר את ה-5 מיליון? אני לא יודע, אני את דעתי חיוויתי, מותר לי, אני מקווה שאני לא עובר עברה בעניין הזה

מטי צרפתי הרכבי: זה גם היה צריך להיות דו שנתי, 2023 מסתיימת

יעקב אשר: הכול טוב ויפה, אני אראה לך עוד דברים שדקדקנות - - -      

יוראי להב-הרצנו: יעקב, חרף הדרך העקומה - - -     

יעקב אשר: אנחנו נחכה רק שמשרד האוצר גם ייזכר שאולי יש שם גם 60 מיליון וגם את זה יעשה הלוואה

תומר רוזנר: ברור שהוא יעשה

יעקב אשר: ברור, נכון, לפחות את ה-5 מיליון הצלנו

יוראי להב-הרצנו: יעקב, חרף - - -      

יעקב אשר: הבנתי אותך

יעקב אשר:  אתה מתכוון למה שאני אומר, רק אתה אומר את זה בצורה - - -      

יוראי להב-הרצנו: באיזה דרך? חברי הכנסת לא יתנגדו לפרויקט שייטיב עם תושבי שדרות, ודאי לא בתקופה הזאת

יעקב אשר: יפה, תודה רבה

יעקב אשר:  עוד מישהו מחברי הכנסת? אם לא, אז אני רוצה את היועץ המשפטי בהקשר הזה ולאחר מכן אני רוצה לשמוע מהמשרד מה הכוונות

זאב אלקין: אפשר קודם להצביע על הנושא הזה?      

יעקב אשר: אני מבחינתי כן, אבל הייעוץ המשפטי ביקש קודם לדבר

תומר רוזנר: תודה, אדוני היושב ראש

תומר רוזנר:  אנחנו לא מתייחסים כמובן לפרויקט, לחשיבותו או לזה, אני רק אסיר מהשולחן שאלה שנשאלה על ידי חברת הכנסת צרפתי הרכבי לגבי האפשרות לממן פעולות בקניין הפרטי על ידי כספי ציבור

תומר רוזנר:  זה דבר שקורה לא מעט, הוזכר כאן פרויקט שיקום שכונות, ובעוטף עזה היו פרויקטים למיגון ולהוספת ממ"דים וגם בצפון כמובן

תומר רוזנר:  זאת אומרת הממשלה בהחלט יכולה, במסגרת כמובן קריטריונים וכו' להקצות כספים שהם משביחים או משפרים שטחים שהקניין בהם הוא קניין פרטי

זאב אלקין: אבל היא צודק שבפעילות כשגרה הרשות לא יכולה לעשות את זה, זה דורש פרויקט מיוחד כזה

תומר רוזנר: הרשות לא יכולה לעשות את זה

תומר רוזנר:  גם עכשיו היא לא תוכל לעשות את זה אם אין הסכמה של התושבים

מטי צרפתי הרכבי: ובקרן הניקיון יש – אני פשוט מוטרדת מקרן הניקיון

תומר רוזנר: עכשיו נדבר על קרן הניקיון

תומר רוזנר:  חוק הפיקדון קובע שיהיה חשבון נפרד בקרן הניקיון שמטרתו בראש ובראשונה היא לשפר את תחום מחזור הבקבוקים וכן כל מטרה אחרת שיקבע השר, אבל הכול כפי שיקבע השר באישור ועדת הפנים, כך שלכאורה פרשנותו הפשוטה של הסעיף היא שנדרשות תקנות שיקבע השר באישור ועדת הפנים לגבי השימוש בכספים

תומר רוזנר:  יחד עם זאת, כפי שאתם יודעים בוודאי, החוק הזה היה בסמכותה של ועדת הכלכלה עד לכנסת האחרונה ומאז נחקק החוק היו מספר מקרים שבהם הוגשו פניות דומות לאלו שהוגשו כאן לפרויקטים ספציפיים ושוועדת הכלכלה ראתה עצמה מוסמכת לאשרם כפרויקטים ספציפיים במסגרת סמכותה

תומר רוזנר:  ספק גדול אם זה באמת המצב המשפטי, אבל לצורך הדיון הזה אנחנו נצטרך עוד ללבן את העניין בצורה יותר מעמיקה כיוון שהתנהלות כזאת הייתה במקרים מסוימים בעבר בוועדת הכלכלה

תומר רוזנר:       נכון לעכשיו עוד לא גיבשנו עמדה אם בנושא הזה היה איזה שהיא התנהלות שלא הייתה תקינה, וגם אם הייתה התנהלות כזאת ייתכן שהיא הייתה לא תקינה ועצם העובדה שהיא הייתה לא אומר שאנחנו צריכים להמשיך בהתנהלות לא תקינה כזו

תומר רוזנר:  יחד עם זאת מכיוון שזו הייתה ההתנהלות בוועדת הכלכלה אני מציע שבמקרה הספציפי הזה הוועדה תראה עצמה מוסמכת לטפל בבקשה המונחת לפניה ברמה העקרונית, מבלי שנביע עמדה כרגע לגבי העתיד

תומר רוזנר:  זו נקודה ראשונה

תומר רוזנר:       הנקודה השנייה לגבי השימוש בכספים למטרה שמדובר בה כאן

תומר רוזנר:  כפי שאמרה חברת הכנסת צרפתי החוק מגביל את אפשרויות השימוש בכספי חשבון הפיקדון בראש ובראשונה למטרות מחזור או למטרות אחרות שהן מתוך מטרות הקרן לשמירת הניקיון, כשמטרתה של הקרן לשמירת הניקיון בכללה היא שמירה על איכות נאותה של הסביבה

תומר רוזנר:  כדי להסביר במה מדובר יש בהמשך הסעיף בחוק שורה של מטרות ספציפיות שאפשר להשתמש בכספים למטרות אלה

תומר רוזנר:      גם כאן מתעורר ספק בשאלה אם הנושא של הפרויקט הספציפי הזה נופל בגדרי המונח שמירה נאותה של איכות הסביבה

תומר רוזנר:  אנחנו לא מדברים על שיפור איכות הסביבה אלא על שמירה נאותה של הסביבה

תומר רוזנר:  מדובר בשיפור פני העיר, טיפול בשפ"פים, ובשאלה הזאת גם יש ספק מסוים

תומר רוזנר:       נעבור לבעיה היותר אקוטית בעינינו, והיא עלתה גם בדבריו של יושב ראש הוועדה וגם בדבריהם של חברי כנסת אחרים, והיא הנושא של ראייה כוללת של התקציב כולו

תומר רוזנר:  למעשה מונחת כאן בקשה שמתייחסת לפריט תקציב מסוים מתוך כספי החשבון כאשר אין בפני הוועדה תקציב כולל שמפרט את כל השימושים כאשר מטרתו של אישור תקציב היא שהגוף המפקח הפרלמנטרי יאשר למעשה את סדרי העדיפויות ואת החלוקה של הכספים כפי שהם נמצאים

תומר רוזנר:  הבאת פריט תקציב אחד והותרת שאר הכספים בערפל מחטיאה את המטרה של הפיקוח הפרלמנטרי ולא מאפשרת, לדעתנו, לחברי הכנסת לקבל החלטה מושכלת בהקשר השימוש בתקציבי החשבון שבו מדובר

תומר רוזנר:  לכן אני חושב שהוועדה צריכה לשקול היטב אם היא מוכנה לאשר פריט תקציב ספציפי בהקשר הזה

תומר רוזנר:       נעבור לנקודה הבעייתית הבאה והיא הקצאת סכום למטרה שלגביה לא נקבעו אמות מידה אלא מבקשים להקצות ליישוב מסוים מבלי שנקבעו קריטריונים ואפשרות של שוויון בחלוקת הכספים

זאב אלקין: למה? החמאס קבע קריטריונים

זאב אלקין:  אתה יכול לערער על הקריטריונים שהוא קבע

יעקב אשר: בסדר, הנקודה ברורה

תומר רוזנר: הממשלה רשאית לפי הפרק המכונה אזורי עדיפות לאומית להכריז על אזורי עדיפות לאומית, כידוע, ולעשות את השימוש בכספי תקציב המדינה להעניק הטבות ספציפיות ליישובים ספציפיים משיקולים, כפי שרמז עליהם חבר הכנסת אלקין, השיקולים שאנחנו נמצאים כאן

תומר רוזנר:  לעומת זאת הקרן שאנחנו מדברים בה היא קרן חוץ תקציבית, היא לא שייכת לתקציב המדינה והיא לא מתנהלת על פי תקציב המדינה

תומר רוזנר:  כידוע העברת סכומים בתוך כספי הקרן לא מובאת לאישור ועדת הכספים, חוק יסודות התקציב זאת שאלה נכבדה אם הוא חל על כספי הקרן, האם העברה מסעיף לסעיף או מתוכנית לתוכנית בתוך תקציב הקרן טעונה אישור ועדת הכספים

תומר רוזנר:       לפי התנהלות הממשלה כנראה שלא, זאת שאלה, אבל בהנחה שמדובר בקרן חוץ תקציבית התחולה של הוראות הקשורות לאזורי עדיפות לאומית, ושהיא כמובן גוף עצמאי ובלתי תלוי, ספק אם הנהלת הקרן מוסמכת לפעול לפי החלטות ממשלה שעניינן אזורי עדיפות לאומית

תומר רוזנר:  שאלה זו מעוררת קושי לא מבוטל

תומר רוזנר:      הנקודה הבאה היא, כפי שאמרה חברת הכנסת הרכבי, גם אם נניח שהנהלת הקרן מוסמכת לפעול על פי החלטות הממשלה בנושא עדיפות לאומית, ההחלטה שאנו מדברים בה לא קבעה, החלטת הממשלה לא קבעה שהכספים האלה יבואו מכספי הקרן לשמירת הניקיון, נהפוך הוא, היא קבעה שהם יבואו מתקציבו של המשרד

זאב אלקין: המשרד לא מתכחש לזה, זה תוספת, זה לא בא להחליף

תומר רוזנר: לא, לא, לא, הפנייה של השרה מתבססת על החלטת הממשלה הזאת

מטי צרפתי הרכבי: ומצטטת אותה מפורשות

זאב אלקין: כן, אבל הם לא מציעים להחליף את ה-5 של החלטת הממשלה, הם מוסיפים

מטי צרפתי הרכבי: הם מציעים להחליף, אלקין

גיא סמט: בוא נאמר ככה, א', הכסף של מנהלת תקומה הוא עדיין ממשלתי, אז הם אמורים לשים 5 מיליוני שקלים אז אפשר לראות את החלטת הממשלה שהיא מתבצעת

תומר רוזנר: לא, זה עדיין לא התקציב של המשרד להגנת הסביבה

גיא סמט: התקציב של המשרד - - -     

יעקב אשר: התקציב של המשרד קוצץ גם בשביל תקומה

יעקב אשר:  הרי אל תשכח שתקומה מייצגת את משרדי הממשלה

מטי צרפתי הרכבי: בסעיף 4 של השרה כתוב - - -      

זאב אלקין: ה-5 האלה אמורים לבוא כמצ'ינג ל-5 של תקומה

גיא סמט: ה-5 פה שאנחנו מאשרים? כן

מטי צרפתי הרכבי: אבל במכתב השרה: יצוין כי פרויקט זה מקודם גם מכוח סעיף 3

מטי צרפתי הרכבי: 9ה' בהחלטת ממשלה 462 מיום 30 באפריל, טיפוח סביבתי, להטיל על המשרד להגנת הסביבה להקצות מתקציבו סכום של עד 5 מיליון בפריסה שווה ל-2023 ו-2024 וכו' וכו'

גיא סמט: אני יכול להסביר שזה עדיין לא מתנגד

מטי צרפתי הרכבי: הייעוץ המשפטי מדבר

יעקב אשר: תיתן לו לסיים, יש לך הרבה מה להסביר

תומר רוזנר: לכן גם אם הנהלת הקרן תתיימר לפעול באשרה את הדבר הזה מכוח החלטת ממשלה בנושא עדיפות לאומית, אין לה על מה לסמוך כיוון שהחלטת הממשלה לא מבקשת להקצות את הכספים מתוך כספי הקרן לשמירת הניקיון

תומר רוזנר:       בהמשך לדבר אוסיף ואומר, במכתב השרה כשפנתה לוועדה נטען שהקרן לשמירת הניקיון במסגרת חשבון ההטמנה הקצתה 100 מיליון שקלים לטובת נושא מחזור בקבוקים, יחד עם זאת מדובר בהקצאה שנעשתה בשנת 2021 ושונתה והופחתה למעשה ל-20 מיליון שקלים בשנת 2023, אבל גם היא טרם בוצעה

תומר רוזנר:       העניין הזה מראה על אופן ההתנהלות הלקוי של הקרן, לא רק בתחום הזה, אלא בתחומים רבים

תומר רוזנר:  אנחנו מדברים על שלוש שנים לאחר החלטת הקרן שעדיין אפילו לא יצאה לפועל ראשיתה

תומר רוזנר:  זה אפרופו החלק השני של הדיון שאדוני מדבר עליו

יעקב אשר: לא, זה החלק השני של הדיון, זה לא אפרופו החלק השני

יעקב אשר:  לגבי החלק הראשון?      

תומר רוזנר: אז לגבי החלק הראשון, כפי שאמרתי, אני בספק אם אפשר להסתמך על החלטת העדיפות הלאומית בהקשר הזה כיוון שהממשלה לא ביקשה, להבדיל מסעיפים אחרים כפי שצוין באותה החלטה, שלגביהם התבקשה פנייה לקרן לשמירת הניקיון, בסעיף הזה הממשלה לא ביקשה לפנות לקרן ולבקש את הכספים ממנה

תומר רוזנר:  וכפי שאמרתי, השאלה אם הנהלת הקרן יכולה להסתמך על החלטות עדיפות לאומית בבואה לקבל החלטות במסגרת הקרן היא שאלה ששנויה במחלוקת, או לפחות נתונה בספק לא מבוטל

תומר רוזנר:       זה לגבי הקושי המשפטי שאנחנו רואים בסעיף הזה של הדברים ולכן אנחנו נציע לוועדה לשקול היטב אם לאשר את הדבר, ובכל מקרה לבקש מהמשרד להציג בפניה תמונה מלאה של השימוש בכספי חשבון הפיקדון בפרט וכספי הקרן בכלל

יעקב אשר: כפי שאמרתי בתחילת הדיון

תומר רוזנר: ומכל מקום גם מתעוררת השאלה בהקשר הזה, לפי הנתונים שדווחו על ידי הקרן, שוב כפי שצוין, החשבונות החצי שנתיים של הקרן לא הוגשו לוועדה בניגוד לחוק, הסכומים שהצטברו בחשבון הפיקדון הם סכומים שהצטברו ב-2016 ובשנת 2023 הצטבר סכום נוסף, זאת אומרת אנחנו מדברים על מצב שבו יש מין פיקים באכיפה שנעשים בשנה מסוימת ואחרי זה שנים שבהן אין הכנסות לחשבון הזה ולא נעשית אכיפה כנראה

תומר רוזנר:  גם זה נושא שצריך להביא אותו בחשבון כשבאים לטפל בכספים האלה

יעקב אשר: תודה רבה

יעקב אשר:  אני רוצה לומר משהו

יעקב אשר:  אני לא חושב שהחלטה שלנו היום מדברת או מורידה מכם איזה שהיא התחייבות אחרת בהחלטת הממשלה, גם כשנצביע ונצביע על העניין הזה, זה הקצאה מהקרן, זה לא אומר מבחינתנו – זה דבר שתצטרכו לעמוד עליו ולתת תשובות במקום שתצטרכו לתת תשובות על העניין הזה, זה לא פוטר אתכם מההתחייבות באותה החלטת ממשלה לעשות את זה

יעקב אשר:      אני אומר שוב, כל מה שנאמר כאן, למה אני לא נכנסתי להלם ותדהמה? כי אנחנו מדברים על זה כבר שבועיים ואני לא אוהב את התהליך בכלל ואני חושב שכל הנושא של הקרן צריך לעבור איזה שהוא שינוי, זה בא לידי ביטוי בדוחות, אבל בסוף אני כן – והיו לנו הסכמות ואני יודע שיכול להיות שבצוק העיתים לא הספיקו לעשות את הדבר הזה בצורה מסודרת

גיא סמט: ברוב הדברים עמדנו

יעקב אשר: אבל אני כן רוצה לקיים דיון, צריך לקיים את הדיונים האלה, מה מטרות הקרן, לראות את זה גם בהיבט של הקרן הגדולה, קרן הניקיון, כי הקרן הקטנה היא קרן ההטמנה, שלדעתי זה צריך להיות דבר אחד

יעקב אשר:  הרי מה אנחנו עושים בסוף? בסוף לא עושים כלום בגלל כל מיני בעיות כאלה ואחרות, קשיים כאלה ואחרים, ובא משרד האוצר ועושה, היחיד שעושה, בא, שם יד, אומר אני לוקח, אני אחזיר, יהיה בסדר, לא ראיתי את הסכם ההצמדה והריבית

תומר רוזנר: אין

יעקב אשר: ואני חשבתי שיש וסתם אמרתי שלא ראיתי את זה

יעקב אשר:  אתה לוקח לי את הפאנץ'

יעקב אשר:  לכן אני אומר, אני רוצה לנהל את הדיון הזה, אני מנסה כבר שעה לנהל אותו, אבל אני רוצה גם דבר אחד, שאני חושב שחברי הוועדה סוברניים לקבל את ההחלטה, כמובן בהצבעה דמוקרטית, יש תוכנית, הוגשה תוכנית לוועדה, היא תואמת בצורה כזו או אחרת את ה – אני לא מתכוון לעזוב אותם - - -     

מטי צרפתי הרכבי: איזה תוכנית?      

יעקב אשר: התוכנית הספציפית של שדרות, אם גברתי לא הבינה

מטי צרפתי הרכבי: של השפ"פים?      

יעקב אשר: כן

יעקב אשר:  ואני אומר, בזמן מלחמה, שגם זה חלק מהעניין שגם מופיע במכתבה של השרה, אני חושב שאנחנו צריכים להצביע ולכן אני אעבור להצבעה על העניין הזה ונמשיך את הדיון בנושאים האחרים

יוראי להב-הרצנו: רק שאלה אחת למנכ"ל, למה זה לא מתוקצב מתקציב המשרד ודרך הקרן הזו?      

יעקב אשר: אבל זה לא פוטר אותם - - -      

יוראי להב-הרצנו: לא, אנחנו מצביעים עכשיו על המקור התקציבי

יעקב אשר: תקשיב, אני מבחינתי שיוסיפו עוד 5 מיליון שקל ל – מה שכתוב בהחלטת הממשלה זה לא השפ"פים דווקא

יוראי להב-הרצנו: איזה החלטת ממשלה?      

מטי צרפתי הרכבי: כתוב מפורשות, אדוני

יעקב אשר: רגע, דקה, ההסדר של השפ"פים הוא 10 מיליון

מטי צרפתי הרכבי: אדוני, אתה חוטא לתפקיד הוועדה

יעקב אשר: יכול להיות גם 20 מיליון

יעקב אשר:  מבחינתי אני אומר דבר אחד, זה שאנחנו מאשרים את זה מקרן הניקיון, אני בהצבעה שלי לא פוטר אותם מההתחייבות שלהם

מטי צרפתי הרכבי: אבל השרה כותבת את זה במכתבה, שזה בא להמיר

יעקב אשר: היא כותבת

יעקב אשר:  אז סליחה, מחר יש דרך - - -     

מטי צרפתי הרכבי: אז אולי תספר לפרוטוקול, אדוני

יעקב אשר: אז אני אומר לפרוטוקול, ואמרתי לפני דקה אבל לא הקשבת, מבחינתי אנחנו מקרן הניקיון חושבים, לפחות דעתי, לאשר את הפרויקט הזה לא במקום שום התחייבות אחרת שהייתה של המשרד

יעקב אשר:  אם המשרד התחייב וצריך לעמוד בהחלטות ממשלה הוא יעמוד בהן, ואם צריך לעשות על זה ביקורת נעשה על זה ביקורת

יעקב אשר:  אני מבחינתי מקבל את מכתבה של השרה בחלקו

יעקב אשר:  מבחינתי

יעקב אשר:  אלקין, רצית לומר משהו

זאב אלקין: אני חושב שסוף דבריו של תומר מתחבר לתחילת דבריו

זאב אלקין:  אני חושב שכל התהליך של האישור הזה הוא מיותר לחלוטין, זה סוג של התערבות יתר של הרשות המחוקקת ברשות המבצעת ברמת מעקב micromanagement שלא צריך להיות ולכן אם יש - - -     

יעקב אשר: אני לא בטוח

זאב אלקין: אם יש שאלה משפטית – זה מצחיק, הרי קרן הניקיון זה מיליארדים, פתאום באה ועדה בכנסת ומתחילה להתווכח על 5 מיליון

יעקב אשר: לא, הוויכוח על ה-5 מיליון עכשיו לדעתי הוא מיותר, כי אני רוצה לדבר על המקרו ואנחנו כבר ב-12:00 ועוד לא דיברנו

זאב אלקין: אז שייתנו לוועדת הפנים לאשר כל הוצאה של קרן הניקיון

גיא סמט: ועדת תמיכות

זאב אלקין: כן, להיות ועדת תמיכות של המשרד להגנת הסביבה

זאב אלקין:  אני חושב שזה לא נכון, אני חושב שתפקידה של ועדת הפנים זה לראות את תמונת המקרו, לפקח על הממשלה במימוש מטרות המקרו ולכן - - -     

יעקב אשר: נכון, אני כבר שעה וחצי מנסה

זאב אלקין: לכן אם יש סוגיה של התלבטות משפטית האם בכלל האישורים האלה נדרשים ויש להם מקום ובאיזה ועדה, אני חושב שנכון תעשה הכנסת שתוריד את זה בכלל מסדר היום

זאב אלקין:  לא בקשה ספציפית כרגע כי צריך להתקדם, אבל כעיקרון כשיטה אני חושב שאין לזה מקום

יעקב אשר: יכול להיות שצריך לדון בזה אם זה נכון או לא נכון

זאב אלקין: לא, יכול להיות שאין לזה בסיס בכלל, לפי תומר, לעצם הצורך באישור שלנו

יעקב אשר: לא, זה הוא לא אמר

זאב אלקין: ככה אני הבנתי

תומר רוזנר: לא, אני אמרתי שייתכן מאוד ש - - -     

יעקב אשר: אוקיי, אבל, חבר'ה, זה דיון פילוסופי

זאב אלקין: לא, הוא לא פילוסופי, למה? כי ישבו יועצים משפטיים של המשרד להגנת הסביבה שמלווים את קרן הניקיון ואמרו שאפשר - - -      

יעקב אשר: אני לא סוגר את הדיון עוד

נטע דוברין: אני רק אגיד משפט

נטע דוברין:  זה דיון שני שאנחנו מדברים - - -      

יעקב אשר: דקה, דקה, דקה, אבל אני אומר פעם שלישית שאני לא סוגר את הדיון ואני כבר משתוקק להגיע אליו, רק אני צריך לעבור איזה שהוא זה, אבל אני אעבור את זה, הכול בסדר

זאב אלקין: ישבו, אדוני היושב ראש, היועצים המשפטיים של המשרד להגנת הסביבה שמלווים את הקרן לניקיון ואישרו את ההקצאה הזאת משפטית

זאב אלקין:  בצורה כזאת אנחנו מגיעים לפה ואומר היועץ המשפטי של ועדת הפנים שבכלל לא בטוח שזה עומד בקריטריונים וכו', לכן כל התהליך הזה מיותר

זאב אלקין:  עכשיו אין ברירה, אני מציע שנצביע, אבל אני חושב שראוי לכנסת לוותר על תהליך כזה

יעקב אשר: תודה

יעקב אשר:  לוותר או לא לוותר, אני לא יודע, אני אף פעם לא מחליט לוותר תוך כדי תנועה, אני צריך לחשוב, אבל שלא תחשבו לא נכון שאני לא מתחבר לחלק מהדברים והקשיים שנאמרו פה על ידי היועץ המשפטי כי אני חושב שהם נכונים ולכן גם רציתי את הדיון הזה כדי באמת לדבר על המקרו ופחות על המיקרו, אבל לאשר את המיקרו ולדבר על המקרו

יעקב אשר:       ואני אומר גם יותר מזה, אנחנו לא רוצים ולא מוכנים שיהיה מצב שבו המשרד ישלח לנו בטפטופים דברים

יעקב אשר:  תעשו דיון, תבואו לוועדה לדיון מה אתם רואים באופן כללי, תחליטו שהשנה בגלל המלחמה אתם רוצים את כל הכסף לנושאי מלחמה ואתם פורסים את זה לכמה מקומות, בבקשה

יעקב אשר:  תגידו, תדברו

נטע דוברין: אני רוצה להתייחס לספקות המשפטיים שהעלה תומר ולתת את המענה שלנו

יעקב אשר: בסדר, אני נותן כבוד לספקות המשפטיים

דוד מור: אני כן רוצה להתייחס, התקציב הזה אושר בקרן, אמנם לפני תקופתי עם תומר, רפרנט אצלנו, אבל הוא אושר בקרן לשפ"פים באופן כללי ו-א', לא ספציפית ל - - -      

קריאה: 30 יום?      

דוד מור: רגע, אני אתייחס

דוד מור:  לא לעוטף עזה, ו-ב', נאמר באישור שאופן ההקצאה הפרטני יאושר לפני ההקצאה

דוד מור:  לכן אני לא חושב שהוועדה פה יכולה לאשר החלטת קרן שאומרת שזה הולך לעוטף עזה באופן פרטני כשהדבר הזה לא אושר בקרן לפני כן

יעקב אשר: אוקיי, תודה רבה

תומר רוזנר: רגע, אז מה ההחלטה?      

גיא סמט: ההחלטה מדברת על הקצאה של 40 מיליון לשפ"פים, זו החלטת הנהלת הקרן

גיא סמט:  עידו אומר, זה לא רלוונטי החלטת הממשלה, אנחנו לא רוצים לאשר, שהוועדה לא תאשר לשדרות, מבחינתי אנחנו מבינים את הצורך

גיא סמט:  אפשר להתעלם, לקיים דיונים תיאורטיים, לכולנו ברור למה אנחנו באים רק עם הבקשה לשדרות ולא באים עם כל הבקשה לארץ

גיא סמט:  יש סבירות מסוימת בהתנהלות שלנו וה-micromanagement

יעקב אשר: אני אתן לך לומר את כל הדברים האלה

יעקב אשר:  אני אומר עוד פעם, זה מה שיש לי כרגע מול עיניי ואני בימים אלה לא אגיד לא לשדרות

תומר רוזנר: רגע, יש בעיה

יעקב אשר: אני מבין שיש בעיה

תומר רוזנר: לא, שנייה

תומר רוזנר:  טוען עידו, ואנחנו צריכים ללבן את הנקודה הזאת, הוא חבר בהנהלת הקרן והוא טוען שהפנייה מבוססת על המלצה של הנהלת הקרן לוועדה

תומר רוזנר:  הוא טוען שאין המלצה כזאת

גיא סמט: יש החלטה של הנהלת הקרן על 40 מיליון, לא על 5, לשפ"פים

גיא סמט:  זו החלטת הנהלת הקרן, 40 מיליון

תומר רוזנר: רק דקה, אומר מר מור שההחלטה לגבי הקצאה פרטית, מה ההחלטה?      

דוד מור: אני אגיד במילים של - - -      

גיא סמט: אני יכול להקריא את זה מהפרוטוקול

יעקב אשר: מר מור, אני מבקש להשאיר את זה לאפשרות - - -      

גיא סמט: כן, זה לא יהיה שדרות

דוד מור: אני אומר לפרוטוקול מה שהיה כתוב, היה כתוב באופן פרטני, אני לא אקרא עכשיו, אבל אושר באמת 40 מיליון שקל, אבל אופן ההקצאה ולאן זה יילך וכו' היה אמור להיות מאושר פרטנית לאחר מכן

דוד מור:  כל מה שאני אומר, ההחלטה פה, אפשר לקבל החלטה על אישור 5 מיליון שקלים לשפ"פים ואת השאלה אם זה הולך לשדרות אפשר לקבל אחר כך

תומר רוזנר: הנהלת הקרן לא קיבלה החלטה על שדרות?      

גיא סמט: הנהלת הקרן קיבלה החלטה על 40 מיליון שקל לשפ"פים, הנהלת הקרן לא מחליפה את ועדת התמיכות, כנראה שהוועדה פה מחליפה אותה, אבל הנהלת הקרן לא מחליפה את ועדת התמיכות

תומר רוזנר: מה זה ועדת תמיכות?      

גיא סמט: לפי החוק - - -     

תומר רוזנר: אני יודע מה זה ועדת תמיכות, מה זה קשור לפה?      

גיא סמט: ועדת התמיכות מחליטה אחרי זה האם ההקצאה של המשרד או האם החלטה להקצות פרטנית היא נכונה או לא נכונה, עומדת בכללי המינהל התקין

גיא סמט:  הנהלת הקרן דנה, קיבלה החלטה על 40 מיליון שקל שהיא רוצה להקצות לטובת שפ"פים

גיא סמט:  מאחר שאנחנו מבינים את האירוע במדינה ואנחנו מבינים שיש תקציב מדינה שאפילו עוד לא אושר ואני כמנכ"ל מנסה להיות אחראי ולא לפזר את כל הנכסים שיש לי, צמצמתי את היקף הבקשה לעיר שדרות

גיא סמט:  ככל שנדרש לחזור להנהלת הקרן, תחליט ועדת תמיכות שצריך לחזור להנהלת הקרן, למרות שהיא לא מאשרת פרטנית, אני אעשה את זה

גיא סמט:  הבקשה כאן שמתבקשת הוועדה זה לאשר 5 מיליון שקל לשפ"פים

תומר רוזנר: לא - - -     

יעקב אשר: רגע, סליחה, סליחה

תומר רוזנר: זה בעיה

תומר רוזנר:  זה בעיה

יעקב אשר: אני הבנתי

יעקב אשר:  אבל אני בכל אופן אומר סליחה ובא ואומר דבר אחד, אנחנו מאשרים את הבקשה

תומר רוזנר: אבל - - -      

יעקב אשר: רגע, אני הבנתי, למה אתה חושב שאני לא מבין? אם יש להם בעיה כהנהלת הקרן, בסופו של דבר כשיש בעיה בזה זה לא קשור אליי

יעקב אשר:  אנחנו אומרים שהייעוד הזה של העניין, אנחנו לא ועדת התמיכות שלהם ואנחנו גם לא הנהלת הקרן, הייעוד אושר על ידי הנהלת הקרן, עכשיו יש בקשה, במכתב של השרה נאמר שבגלל הבעיה של המלחמה וזה חשוב כרגע וכו', אנחנו מקבלים את הטיעון הזה, אנחנו מאשרים את זה בכפוף לכל דין שייבדק בתוך המשרד וכפוף לייעוץ משפטי שיינתן במשרד ואם הם יצטרכו לכנס את הנהלת הקרן הם יכנסו את הנהלת הקרן

גיא סמט: בסדר גמור

זאב אלקין: אלא אם כן המנכ"ל רוצה שנאשר את כל ה-40

זאב אלקין:  אני מוכן לאשר את כל ה-40

גיא סמט: כרגע בקשת השרה ל-5

ששון גואטה: אתה צודק, בוא נצביע על זה ונגמר הסיפור

נטע דוברין: אפשר רגע להתייחס?      

יעקב אשר: בעניין הזה כן

נטע דוברין: זה קשור לאותן שאלות

נטע דוברין:  אני רוצה להתייחס לסוגיה שעלתה עכשיו שהיא קשורה באופן ישיר גם להערות הקודמות שהעלה היועץ המשפטי של הוועדה לגבי המשמעות של החלטה על עדיפות לאומית לגבי החלטות של הנהלת הקרן

נטע דוברין:  זה דיון מאותו סוג ברזולוציות שונות

נטע דוברין:  מבחינתנו, וכך אנחנו נוהגים לאורך כל השנים, עצם העובדה שהתקבלה החלטה של עדיפות לאומית על ידי הממשלה משפיעה על ההסתכלות שלנו על גורמים שלכאורה הם דומים בצורה שונה

נטע דוברין:       הרי על מה אנחנו מדברים? אנחנו מדברים על השאלה האם אנחנו עומדים בחובה שלנו לנהוג בשוויון, מעת שהממשלה קיבלה החלטה - - -      

יעקב אשר: אני רוצה לעצור אותך, ברשותך

יעקב אשר:  אני מבין שאת צריכה לומר את הדברים לפרוטוקול, אני לא רוצה, כי עצם ההחלטה שלנו, מה שתהיה, היא לא אומרת שהתהליך היה נכון, אני אומר במפורש, אני לא אומר שהתהליך היה נכון, הוא גם לא נכון מבחינתי ברמה הכללית כי אנחנו באמת רוצים לראות את הזה המלא, אני לא נכנס כרגע לדקויות, אני אומר מבחינתנו זאת הבקשה ששולבה במסגרת גם המצב שבו אנחנו נמצאים ואני רוצה להצביע על הדבר הזה

יעקב אשר:  תבדקו אחר כך את העניינים בכפוף להוראות כל דין, כמו שאמר היושב ראש לפני דקה

יעקב אשר:       אם ככה אני אעלה את ה – הישיבה ממשיכה בנושא הבקבוקים במיוחד וגם נאמר על זה כל מיני דברים

זאב אלקין: אני רוצה להגיד כבר עכשיו, אדוני היושב ראש

יעקב אשר: לא, תן להצביע ואחר כך

זאב אלקין: אוקיי, תצביע ו –      

יעקב אשר: זה שאתה עושה את זה גם עם חיוך זה על הכיפק

יעקב אשר:  אנחנו מעלים כרגע את פניית השרה להגנת הסביבה לעניין הקצאת תקציבים המתנהלים על פי סעיף 21 לחוק הפיקדון ולמכלי משקה

יעקב אשר:  מי בעד ההחלטה? ירים את ידו

יעקב אשר:  שלושה בעד

יעקב אשר:  מי נגד? אין

יעקב אשר:  מי נמנע? אין נמנעים

יעקב אשר: אושר

יעקב אשר: אני אומר עוד פעם, אנחנו נמשיך את הדיון, משום שהתהליך הוא לא נכון מבחינתנו, ודבר שני, אני אומר שוב ולפרוטוקול, שייבדק העניין, לא כל הדברים הללו היו לנגד עינינו גם קודם ואני אומר שהדבר הזה צריך להיבדק והוא פשוט צריך להיבדק

יעקב אשר:  אני שמח מאוד על הערנות של האוצר כי אני נאבק עם האוצר הרבה בלהביא אותם לישיבות לכאן ואומרים לנו כל הזמן שעסוקים וזה

דוד מור: אני תמיד מגיע

יעקב אשר: והיום באת, אתה בסדר

זאב אלקין: דווקא בהקשר הזה

יעקב אשר: בבקשה, אלקין

זאב אלקין: אני חושב שדווקא אני מאוד מזדהה עם קריאת המצוקה של משרד האוצר שבא למשרד להגנת הסביבה בטענות למה הם לא מנצלים עוד 35 מיליון שקל

יעקב אשר: כן, זה הדמעות של עכשיו

זאב אלקין: ככה אני הבנתי את הטענה של אגף התקציבים, אגף תקציבים רוצה שגם ישתמשו בכסף ולא רק יקצו אותו בלי שימוש והוא ייתקע

קריאה: במיוחד לשפ"פים

זאב אלקין: אני רואה ששעשעתי את תומר

תומר רוזנר: הוא חבר הנהלת הקרן פשוט

זאב אלקין: אני יודע

זאב אלקין:  אגב, יש בכלל שאלה איך זה מסתדר בו זמנית, אבל בסדר

תומר רוזנר: זו שאלה גדולה מאוד

יעקב אשר: רק בגלל השאלה הזאת אני כבר - - -      

זאב אלקין: האם מי שבאגף תקציבים מלווה את המשרד יכול להיות גם חבר הנהלת הקרן

יעקב אשר: ודאי שלא

זאב אלקין: כי זה מייצר ניגוד עניינים

יעקב אשר: ודאי שלא

יעקב אשר:  אבל אין בעיה, אנחנו עכשיו נבדוק את כל הסיפור של הקרן, גם הגדולה, גם מה ששמתם את היד

יעקב אשר:  התכוונתי מלכתחילה אגב, לא עכשיו

דוד מור: בשמחה

יעקב אשר: אם אני הייתי צריך לפדות את הבקשה הזאת על השפ"פים תאמינו לי, והייתי גם מנכ"ל בחיים שלי, לא של משרד ממשלתי, הייתי עושה את זה אחרת

יעקב אשר:  יש צוק עיתים עכשיו, יש לחץ מסוים, רצו לתת עזרה, יש סעיף שאושר בגדול - - -     

דוד מור: אני חושב - - -      

יעקב אשר: לא, לא, אל תחשוב עכשיו, תחשוב טוב מה תגיד אחר כך

זאב אלקין: אני יכול רק לסיים? אני מציע, אדוני היושב ראש, שנפנה למשרד להגנת הסביבה, ואני מציע אם זה גם על דעתך שנעשה את זה בשם הוועדה ולא רק בשמי הפרטי שלי, שיביא לפה כמה שיותר מהר, גם במסגרת הבקשה של תומר להתקדם עם כל הסכום ולא רק עם ה-5 מיליון - - -      

יעקב אשר: אבל, חבר'ה, זה בדיוק הנושא - - -      

זאב אלקין: את הבקשה על 35

יעקב אשר: אתה מסכם את הדיון שהולך להיות עוד דקה

מטי צרפתי הרכבי: אולי תדחה את התקציב הזה לאחרי הבחירות המוניציפליות, אדוני?      

זאב אלקין: אני רוצה לסכם את הדיון על השפ"פים

יעקב אשר: אין לנו בחירות מוניציפליות עכשיו

יעקב אשר:  מטי, עכשיו יצא לכם – כשהיה פה ראש העיר ישבתם כולכם ואמרתם - - -      

מטי צרפתי הרכבי: לא, אבל אמרנו שאנחנו בעד

יעקב אשר: אז אני רואה שאת בעד

מטי צרפתי הרכבי: לא, אנחנו באמת בעד

יעקב אשר: אני גם חש את זה, לא רק רואה את זה

יעקב אשר:  את גם מכניסה, הוא היה מת לעשות בחירות מוניציפליות היום ושייקחו את ה-5 מיליון שקל האלה, הוא לוקח ב-98%

יעקב אשר:  מה, אני בא פה – אני לא חבר ליכוד ואפילו לא - - -      

מטי צרפתי הרכבי: לא, אבל, אדוני, אני שמעתי היטב את חוות הדעת המשפטית של היועץ המשפטי של הוועדה

יעקב אשר: הדיון הזה נגמר

יעקב אשר:  שמעת היטב ויצאת החוצה וגם לא באת להצביע נגד

יעקב אשר:  חבל

מטי צרפתי הרכבי: לא, כי אני בעד התוכנית

יעקב אשר: עכשיו אלקין מדבר

זאב אלקין: לכן אני מציע, אדוני היושב ראש, אנחנו תיכף נעבור לדיון העיקרי בנושא המרכזי, נושא של שפ"פים הוא לא הנושא המרכזי, אבל אני מציע בנושא השפ"פים, כדי לסכם את החלק הזה של הדיון, לבקש ולזרז את המשרד להגנת הסביבה כדי לממש את כל ההחלטה, להביא לפה כמה שיותר מהר - - -     

יעקב אשר: ברור, ברור

זאב אלקין: גיא, אתם איתי?      

גיא סמט: אני מסכים עם זה

גיא סמט:  זו הצעה נכונה

יעקב אשר: ואחד הדברים שאנחנו הולכים לדון גם, שחלק גדול מהעניין הזה זה גם נושא הבקבוקים שאנחנו עוד לא יודעים מה זה

יעקב אשר:     אנחנו נעשה עכשיו הפסקה, הדיון יתחדש בשעה 12:00 ואז נדבר על מטרות הקרן באופן כללי וכמובן על המכונות של הבקבוקים

יעקב אשר: אנחנו מחדשים את הדיון ואנחנו נדון בשני נושאים שהם בהמשך, מה שנקרא מעניין לעניין באותו עניין

יעקב אשר:  פה השאלה, שוב, אם אתה רוצה, אדוני המנכ"ל, קודם כל להציג את הדברים או שנשמע את האנשים ואז תהיה התייחסות

יעקב אשר:  אני רוצה בשני היבטים שחשובים מאוד, קודם כל כחלק מתוך כל העניין הזה, בלי להיכנס להגדרות הסטטוטוריות והקשיים האלה ואחרים, אלא אני אגיד לכם את הקושי שלי, לא כמשפטן, הקושי שלי הוא כמנהלן וכאחד שקצת מתעסק בניהול בחייו והיום גם אני חושב שזה חלק מהתפקיד שלי, אני מצפה שתהיה תוכנית גדולה שממנה גוזרים דברים, לפעמים גם דברים דחופים, אבל שיש תוכנית רחבה לעניין הזה

יעקב אשר:       ואגב זה לטובת כולנו מכיוון שבהיעדר תוכנית אז יש משרד ממשלתי שהוא גם חבר בקרן, שאגב בישיבות הקודמות שלנו תהינו למה הם בכלל צריכים להיות חברים בקרן ובטח גם בכמות האצבעות שיש להם בקרן, שתיים - - -     

דוד מור: אחת מהן זה חשבת המשרד

גיא סמט: עובדת האוצר

גיא סמט:  אגף התקציבים זה לא נחשב חשב כללי

יעקב אשר: וזהו וזה מספיק, וגם זה אחד יותר מדי

יעקב אשר:  זה ניגוד ברור לגמרי, כאילו היום מצאנו פה את השיטה שמישהו לקח כסף למשהו מסוים

יעקב אשר:  אני לא רוצה לפתוח, אל תרגיז אותי יותר מדי כי אתה בחור נחמד

יעקב אשר:  זה לא נציג המשרד, מקסימום אולי נציג אחד או חצי נציג מאגף התקציבים, אם יש דבר כזה

יעקב אשר:  לכן אני אומר, אחת, אני רוצה את ההתייחסות על היתרה שקיימת כרגע, מה בכוונתכם לעשות איתה, שתיים, גם היו החלטות, זה התברר לי תוך כדי תנועה גם מהייעוץ המשפטי - - -     

תומר רוזנר: מהממ"מ

יעקב אשר: הייעוץ המשפטי בשם הממ"מ, שהיו החלטות בזמנו

יעקב אשר:  אני לא מכיר את ההחלטה עצמה, אבל אני יודע שהיא הייתה בגלל שאנחנו בזמנו תבענו וביקשנו לראות מה המשרד עושה בכספי הקרן, שמבחינתי זה מהקרן הזאת בוודאי, יכול להיות שאפילו גם מהקרן הגדולה, לגבי כל הנושא של מה שקרה כאן בנושא פיקדון מכלי המשקה, שהיה הסדר מסוים, שהוא היה לא מיטבי, הוא לא היה הכי אסתטי בעולם, אבל הוא עבד

יעקב אשר:  היום העניין לא עובד ורצינו לדעת איפה מתקדם נושא המכונות, כמה מכונות נפרסו, כמה המשרד משקיע בזה, האם כל מה שהתקדם עד עכשיו זה רק וולונטרי, או לא וולונטרי, משיקולים עסקיים של חברות למיניהן וכו'

יעקב אשר:  אלה שני הנושאים שאנחנו רוצים לדבר עליהם

גיא סמט: אתה רוצה שאני אגיב למה שאמרת? כי נוצר מצב שנאמר הכול ואני לא הגבתי על כלום

יעקב אשר: תגיב על זה ואחר כך נשמע את הממ"מ על נושא הבקבוקים ולאחר מכן נשמע את כל החברים ובסוף עוד יהיה לך מה לענות גם

גיא סמט: בסדר גמור

גיא סמט:  בהנהלת הקרן אנחנו קיימנו דיון על כל תקציב היתרות של הקרן, של 55 מיליוני שקלים, החלטת ההנהלה הייתה 40 מיליון שקל לשפ"פים, כלומר להרחיב את הפרויקט שראיתם עכשיו לא ב-5 מיליון אלא להגיע ל-40 מיליון שקל

יעקב אשר: את הפרויקט הספציפי הזה?      

גיא סמט: לא את הפרויקט, בסך הכול - - -      

מטי צרפתי הרכבי: מתוך 55 40 לשפ"פים, מה שתומר אמר שזה קצת מריח לא טוב?      

יעקב אשר: מה שהריח לא טוב כבר הריח, יכולת להצביע נגד

מטי צרפתי הרכבי: לא, אבל עכשיו הוא מגדיל את זה

יעקב אשר: הוא הפסיק להריח, עכשיו אנחנו מנסים גם להתקדם

מטי צרפתי הרכבי: עוד 40 מיליון - - -     

יעקב אשר: אבל אני לא רוצה להשחית את זמני פה על פופוליסטיקה עכשיו

מטי צרפתי הרכבי: עוד 40 מיליון לשפ"פים, זה מה שאתה אומר?      

גיא סמט: 35 ועוד 5 זה 40

גיא סמט:  40 מיליון שקל, אנחנו רואים את זה כפרויקט סביבתי ראוי, בסופו של דבר החצרות האלה, נכון, אנחנו לא מדברים על פרויקט שהוא רחוק מאנשים, הוא מאוד קרוב לאנשים, אנשים רואים אותו כל יום

גיא סמט:  אם הקרן אמורה לעסוק בשמירת הניקיון, מי שמבקר בשפ"פים האלה בערים ואני עשיתי את זה כמנהל מחוז, הסתובבתי בשיכון ד' בבאר שבע כדי לראות מה אנחנו רוצים כי בסוף אתה רואה גגות ענקיים שאין עליהם PV, אוכלוסייה שלא יודעת ליהנות מהכנסות כאלה

גיא סמט:       יש מקומות אחרים, קיבוצים, מושבים, מקימים שדות ענקיים

גיא סמט:  נכון להקים את זה גם – יש בבאר שבע דונמים שלמים על הגגות, אנחנו כמשרד להגנת הסביבה רוצים שזה יהיה בתוך העיר, אנחנו לא רוצים את זה מחוץ לעיר, אנחנו חושבים שאפשר לעשות את זה בתוך העיר ואנחנו רואים את רמת הלכלוך וחוסר שמירת הניקיון הבסיסי ביותר באותם שטחים שנמצאים בשפ"פים, שהעמיסו על אותה אוכלוסייה מסכנה שהיא כאילו תפתח גנים אירופאיים מטורפים, כי זו הייתה מגמת אדריכלות אירופית, היא לא מסוגלת להתמודד עם זה

גיא סמט:       אז נכון, אני יכול לבוא ולהגיד בוא נעשה פרויקט יפה במכתשים, אני אייעד את זה לשמורות טבע, לכל מיני דברים, אני אומר גם לאנשים האלה מגיע

גיא סמט:  אז בעיניי זו מטרה, לא רק שהיא ראויה, היא גם הולמת את מטרות הקרן, היא מטפלת בדבר הבסיסי של ניקיון במרחב הציבורי

גיא סמט:  השפ"פ הזה הוא במרחב ציבורי, הוא בטעות נתגלגל על האנשים האלה

גיא סמט:  זו עמדתי

גיא סמט:  זו לפחות עמדתי

גיא סמט:      אנחנו כהנהלה אישרנו 40 מיליון שקל

גיא סמט:  האם אישרנו את שדרות ספציפית? לא, אבל אישרתי את הצורך הכולל ולא חשבתי שאני צריך לחזור להנהלה כל פעם שאני – וגם באה הממשלה ואומרת שהיא רואה את זה כייעוד נכון, אתם אומרים לי זה לא בדיוק, אבל אמירה נורמטיבית של הממשלה שהיא רוצה לעזור לשדרות

גיא סמט:  אז אנחנו באים ומפרידים מכל ערמת הכספים שהיינו צריכים להקצות ויכולנו להקצות, מפרידים את זה

גיא סמט:       ואגב לא נותנים לשדרות את הכול, אלא אומרים שיש עוד ערים אחרות שצריך לעשות את זה והשרה מחפשת, שאלתם, השרה מחפשת מצ'ינג

גיא סמט:  היא כבר דיברה עם כמה שרים מקבילים, בעבר נפגשנו עם שר השיכון, עם השר לנגב וגליל, ואמרנו בואו נעשה מצ'ינגים, וגם תקומה

מטי צרפתי הרכבי: אבל זה מתוך הפיקדון? 40 מיליון - - -      

גיא סמט: אנחנו אישרנו מתוך 55 מיליון 40 מיליון שקל בקרן, הפרוטוקולים - - -     

יעקב אשר: את יכולה לשאול שאלה, למה דווקא מחוק הפיקדון

גיא סמט: עכשיו אני אענה לחוק הפיקדון

מטי צרפתי הרכבי: זה מה שאני שואלת

יעקב אשר: אבל על זה אנחנו מדברים

גיא סמט: אני רוצה לענות על מה מותר, מאיזה חשבון

גיא סמט:  יש לנו חשבון הטמנה שאליו נגבים בשנה סדר גודל של 600 מיליון שקל, אבל המטרות שלו הן למניעת הטמנה

גיא סמט:  השפ"פים העם לא מניעת הטמנה

גיא סמט:  פרויקט נהדר, מת עליו, לא רלוונטי למטרות

גיא סמט:  יש חוק השקיות, המטרות שלו הן או לעידוד צמצום שימוש בשקיות נשיאה, או לענייני חוק אוויר נקי

גיא סמט:  זה לא זה ולא זה

גיא סמט:  אני לא כתבתי את המטרה של חוק אוויר נקי, זה מוזר לי

תומר רוזנר: מה עם החשבון הכללי?      

גיא סמט: ובחשבון הכללי, יש עוד חשבון כללי, יש עוד חשבון נוסף, היו"ר, שממנו אנחנו מקבלים קנסות של אזרחים שהשליכו סיגריות

יעקב אשר: כמה יש בקרן הזאת?      

גיא סמט: סדר גודל של הכנסות נע בסביבות 20-15 מיליון שקל לשנה

גיא סמט:  חלק גדול מזה מוקצה לפעילות האכיפה

גיא סמט:  אפשר לשבת ולחלק את הכספים, בסוף אני צריך שהמשרד ישרוד ויעבוד, אני צריך לתקצב את התביעה שיש במשרד, אנחנו עם תביעה מופרטת, חיצונית, אז אני צריך לתקצב את התביעה, פעילויות של אכיפה, יש שם פעילויות רבות שאנחנו מתקצבים אותם

גיא סמט:  אם נשארות יתרות בוודאי שאפשר יהיה להקצות אותם גם לזה

יעקב אשר: זה האישור של חברי הנהלת הקרן?      

גיא סמט: כן, ודאי

יעקב אשר: למה?      

גיא סמט: כי הוא לא מתקצב את זה מתקציב הבסיס

יעקב אשר: בדיוק

גיא סמט: נכון

גיא סמט:  תקציב הבסיס של המשרד, אני חושב שכולם יודעים את זה, גם באוצר יודעים את זה, הוא לא מצליח לקיים את המשרד בתקציבו ולמזלו של המשרד יש לו גם קרן שהיא עצמאית, אבל בסוף היא משרתת מטרות סביבה, ואני מנסה כמנכ"ל למצות את כל היכולות שאני יכול

גיא סמט:  אני יכול לא לעשות כלום, כי הצטברו שם 55 מיליון שקל, לא שאני המצאתי אותם, ואני יכול לבוא ולנסות לאשר מה שאני יכול לאשר

גיא סמט:       אגב, בתוך התקציב המאושר יש גם 10 מיליוני שקלים ליחידות סביבתיות, עידו, שאתה מתנגד אליהן ורצה לקצץ בכלל את כל התקציב של היחידות הסביבתיות

גיא סמט:  האוצר אמר אפס יהיה בתקציב היחידות הסביבתיות

גיא סמט:  אז כשאני הגשתי את הבקשה אמרתי שנייה, בוא תראה איך אתה גומר את התקציב לפני שאתה מפזר את כל הכסף שיש ותחזור אחרי זה מתוך שאיפה שתבינו את מה שאני אומר ואז אנחנו נחזור, נאשר את זה בהנהלת הקרן, נראה את השימושים, נשמע גם אתכם, אם יש בקשות, אבל בסוף המטרה היא כן לנצל

יעקב אשר: לנו אין בקשות

יעקב אשר:  אנחנו גוף מפקח

גיא סמט: בסדר גמור

מטי צרפתי הרכבי: החלק של חוק הפיקדון יילך ל - - -      

גיא סמט: לגבי הפיקדון - - -     

מטי צרפתי הרכבי: זאת המשמעות

גיא סמט: רגע, שנייה, אבל לגבי הפיקדון

גיא סמט:  היה בזמנו החלטה, אני חשבתי כמוך, דרך אגב, על חוק הפיקדון והרחבתו, אני חושב שאתם יודעים את זה, גם כדרג מקצועי, לא הייתה עמדתי כעמדת השרה בזמנו ואני ארזתי חפציי והלכתי

יעקב אשר: מה שאני לא עשיתי

גיא סמט: אז אני עשיתי את זה, עברתי למשרד האנרגיה

גיא סמט:  הסתכלנו, אמרנו שאנחנו רוצים לקדם את פריסת מכונות המשקה

גיא סמט:  ישנה החלטה שמדברת על כ-100 מיליוני שקלים

גיא סמט:  כדי לפרוס מכונות משקה אוטומטיות בערים משכ"ל יצאו למכרז, יש זוכים במכרז ואנחנו יכולים לממש את זה באמצעות זה שעיר יכולה להתקשר ולשים מכונות משקה

גיא סמט:  באנו לדיון בהנהלת הקרן, נציג האוצר עידו אמר לנו: בעיניי לא סביר להקצות 100 מיליון שקל, אני מבקש להפחית את הסכום

תומר רוזנר: רגע, בוא נתחיל שנייה לפני כן

תומר רוזנר:  ההחלטה הזאת הייתה ב-2021, מה קרה איתה אז?      

גיא סמט: אני מסכים

גיא סמט:  אפשר לזמן את תמר זנדברג ולשאול אותה מה קרה ב-2021, אני לא יודע

תומר רוזנר: סליחה, סליחה, סליחה

גיא סמט: אני מממש את זה, מה אתה רוצה שאני אענה?      

תומר רוזנר: להנהלת הקרן יש המשכיות, זה לא - - -     

יעקב אשר: דקה, רגע

יעקב אשר:  יש המשכיות להכול

יעקב אשר:  אנחנו ניהלנו פה ישיבה לפני כמה חודשים, בישיבה אמר המנכ"ל, בעקבות הישיבה הזאת שהם הולכים לממן את הפריסה הזאת

יעקב אשר:  אני לא זוכר אם זה 100 מיליון לבד, אני מצפה אף ליותר, אם זה אפשרי

יעקב אשר:  לכן הוא מספר כרגע את הסיפור מה קרה מאז

תומר רוזנר: לא, זה חשוב

יעקב אשר: זה חשוב מאוד, אבל לא הוא אשם בזה

תומר רוזנר: אבל לא אמרתי שהוא אשם

יעקב אשר: לכן כרגע זה פחות חשוב

גיא סמט: בא האוצר ואמר, במהלך דיון בקרן, אני מנסה להגיע להסכמות בקרן, ואני הקשבתי לעידו ואני חשבתי שיש היגיון במה שהוא אומר

גיא סמט:  הוא אומר: תשמע, אם אתה לוקח 100 מיליון שקל, זה המון כסף, ואתה מתחיל איתם, בוא תראה שזה נותן ערך, תראה שקורה משהו עם זה לפני שאתה מקצה את הכול

גיא סמט:  אמרתי להם טוב, תכינו קול קורא על 20 מיליון שקל

גיא סמט:       הקול קורא הזה מוכן, הערכה שלי, אתה יודע במשרד ממשלתי אתה תלוי בחשבת שהיא נציגת אוצר, היא לא נציגה שלי, עידו, אני תלוי בייעוץ משפטי, אבל בסך הכול נראה שבמהלך החודש הקרוב - - -     

יעקב אשר: חשבת עם אוריינטציה של ניקיון בטח

גיא סמט: היא חשבת נהדרת, באמת על הכיפק

תומר רוזנר: - - - ההחלטה הזאת עברה חצי שנה

גיא סמט: רגע, אנחנו עם הקול קורא מוכן

גיא סמט:  במהלך החודש הקרוב אני מקווה שאנחנו נפרסם את הקול קורא הזה בשיעור של 20 מיליון שקל, נראה שהוא יצליח נחזור לקרן ונרחיב אותו, אגב מעבר להכנסות שיש לקרן

יעקב אשר: תעצור כאן

יעקב אשר:  אני שואלת את הנהלת הקרן, זה לחשבת שלא נמצאת כאן, מה זה יצליח או לא יצליח? אם יהיו מכונות זה ודאי יצליח, השאלה אם הפריסה תהיה מספיק, אז מה אתם עושים? אתם אומרים תעשו רק 20 שהפריסה לא תהיה מספיק ואז נבדוק אם זה מצליח או לא מצליח?      

דוד מור: לא בהכרח, אני אסביר את העמדה שלי כי זאת באמת - - -     

יעקב אשר: תסביר, כי אני פשוט לא למדתי הרבה בחיים, רק כל מיני דברים כאלה של דתיים, אני לא מבין

דוד מור: אז אני אגיד

דוד מור:  היה דיון בהנהלת הקרן, כמו שגיא גם אמר, על השאלה של מה גובה התקציב שצריך לשים שם

דוד מור:  יש לזה שני טעמים, הטעם הראשון זה, כמו שאמר היועץ המשפטי, בשנת 2021 כבר החליטו להקצות את הכסף ולא קרה עם זה שום דבר ולכן לפני שעכשיו שומרים 100 מיליון שקל מתקציב הקרן ולא מוציאים אותו על שום - - -     

יעקב אשר: רגע, ואז כשלא הוציאו את הכסף אני זוכר עשרות מכתבים שלכם נזעמים לשרה עם העתק ליושב ראש הוועדה דאז ולשרה דאז, למה לא מממשים את זה, נכון?      

דוד מור: קודם כל קטונתי, אני לא זוכר

יעקב אשר: קטונת, תיזהר עם הקטונת, זה הולך להיות יותר נמוך ממה שאתה חושב

דוד מור:  אבל אני אגיד את הדבר השני ש - - -     

יעקב אשר: אל תרגיז אותי, עידו

יעקב אשר:  אין לזה שום משמעות, יש לזה רק משמעות אחת, ה-100 מיליון זה טיפה בים לפריסה שצריכה להיות במדינה

יעקב אשר:  כמה כלובים היו פה עד לפני שנתיים?      

מטי צרפתי הרכבי: 20,000

יעקב אשר: 20,000 כלובים, רובם מלאים, מפוצצים, המדינה עשתה החלטה, לא משנה מאיזה סיבה, שאני לא אהבתי אותה ואני כחבר קואליציה התנגדתי לה והוא עוד היה צריך לעזוב את תפקידו בגלל זה, לא בגללי, ובאים היום ואת ה-100 מיליון הראשונים לדבר הזה, ואז אומרים לא, תעשו את זה 20, 20, 20, 20

דוד מור: לא, אני כן אשמח, היושב ראש, להתייחס לזה

יעקב אשר: אתה תשמח, כן

יעקב אשר:  מתי אני אשמח קצת היום?      

דוד מור: אני עכשיו שמח, אחר כך אתה

דוד מור:  העניין הוא כזה, חוק הפיקדון, בניגוד להיטל הטמנה, לא לוקח 30 אגורות למשרד להגנת הסביבה שיממן משקאות, הוא מורה לחברות עצמן לקחת עוד 30 אגורות לעצמם והם מחויבים לעמוד ברגולציה, לעמוד ביעדים

דוד מור:  היעדים קבועים בחוק

דוד מור:  אם אני נותן 20 מיליון שקל או 100 מיליון שקל או 10 שקלים, זה לא משנה, אני לא מיטיב כהוא זה עם איסוף הבקבוקים ואני אסביר למה

קריאה: הממ"מ יסביר לך

קריאה: אבל אתה נהיה הרבה יותר נגיש

דוד מור: רגע, אני לא מיטיב עם איסוף הבקבוקים, אני מיטיב עם החברות כי אני מוזיל את עלויות האיסוף שהן מחויבות לאסוף והן גובות מהצרכנים כסף בעבור האיסוף הזה

דוד מור:  הן גובות 30 אגורות לכל משקה וזה לא חוזר לאף אחד, זה נשאר אצלן

תומר רוזנר: לא נכון

דוד מור: החברה עצמה, אלא אם כן היא מחזירה את הבקבוק

יעקב אשר: אם תיזכר גם בישיבה שאנחנו דיברנו, קודם כל אמורים להיות פה החזרים שאנשים מקבלים, אחת

יעקב אשר:  שתיים, דיברנו על כך והמשרד אימץ את הרעיון הזה, לעשות את זה בכל מיני מקומות, בבתי ספר, בכל מיני מוסדות חינוך, שההכנסות יהיו קודש למוסדות החינוך הללו

דוד מור: אז הסוגיה היחידה - - -      

יעקב אשר: אבל לא, הסוגיה היחידה היא אחת, שיש מיליוני בקבוקים פה במדינה שמסתובבים סתם

דוד מור: הבקבוקים במדינה, היקף האיסוף של 73% שזה מה שקבוע בחוק בתור היעד וזה מה שהם אוספים, הוא יהיה אותו דבר

דוד מור:  מה שכן ישתנה - - -     

יעקב אשר: הם לא אוספים את זה, אל תפתח לי את העניין הזה

אברהם כלפון: אדוני היושב ראש, אני חייב להתייחס לנקודה הזאת

אברהם כלפון:  היום לא אוספים מחנויות ולא מאולמות אירועים ולא ממסעדות

יעקב אשר: אני יודע

יעקב אשר:  אני יודע

יעקב אשר:  במקרה אני יודע, בשביל זה אני גם כועס

דוד מור: אז צריך להגדיל את הפיקוח ולהעלות את הרגולציה

דוד מור:  הכסף - - -      

קריאה: אבל אתה מטעה פה - - -      

דוד מור: - - - את הבקבוקים

יעקב אשר: אנחנו נשמע את כולכם עכשיו, אני רק רוצה לתת לך מה שנקרא פרומו, אני מבחינתי מצפה, כוועדה שקודם היה דיון שלם אם אני יכול לאשר או לא יכול לאשר, אבל זה ודאי אני יכול לאשר או לא לאשר למרות שזה אושר כבר, אבל אני מצפה ממכם לשחרר את ההחלטה הזאת במלואה

יעקב אשר:  היא לא תחסוך במה שהם צריכים, מה שהם צריכים לעשות, החברות, זה לא במקום, זה רק ייתן פריסה ואין לי גם בעיה שהפריסה שלהם תהיה מכוונת למקומות שהם פחות מסחריים

דוד מור: היושב ראש, זה בהכרח במקום

קריאה: ככה זה יהיה

דוד מור: זה בהכרח במקום, זה רק משנה את מיקום האיסוף

דוד מור:  היקף האיסוף, החברה עצמה היא מי שאוספת את הבקבוקים

דוד מור:  אני אשמח שהמשרד יסביר, אבל ככה זה הוסבר בהנהלת הקרן

יעקב אשר: כן, אז אני אשמח שתעשו את זה בישיבות הנהלת הקרן

דוד מור: עשינו את זה ולכן באמת - - -     

יעקב אשר: אז עכשיו תסביר, בבקשה

יעקב אשר:  שם ותפקיד לפרוטוקול

אלעד עמיחי:  אלעד עמיחי, סמנכ"ל במשרד להגנת הסביבה והממונה על חוק הפיקדון

אלעד עמיחי:  בניגוד למה שעידו אומר הקול הקורא מיועד לפריפריה, לאזורים שבהם אין פריסה של רשתות שיווק כמו במרכזי ה - - -     

דוד מור: למה זה בניגוד למה שאני אומר? אני לא אמרתי את זה

דוד מור:  אני אמרתי שזה לא יגדיל את איסוף הבקבוקים הכולל

דוד מור:  זה שזה ישנה את הפריסה אתה צודק

אלעד עמיחי: לא, אתה אמרת שזה יוריד - - -     

יעקב אשר: למה זה לא יגביר את האיסוף הכולל?      

אלעד עמיחי: עידו, אתה אמרת שזה יוריד מהאחריות

קריאה: ירושלים היא לא פריפריה

אלעד עמיחי: תנו לי שנייה לדבר

אלעד עמיחי:  דיברת, לא הפרעתי

אלעד עמיחי:  זה לא יוריד מהאחריות של רשתות השיווק לאסוף ולהשיב את הפיקדון בכל מקום

אלעד עמיחי:  יושבים פה נציגי רשתות השיווק והם יודעים שאנחנו מקפידים על זה, לטעמם לפעמים יותר מדי, על הדבר הזה

אלעד עמיחי:  אנחנו רוצים באזורים שבהם אין פריסה מיטבית של רשתות שיווק ובמקומות שאפשר להחזיר, ותיכף חברת הכנסת תתייחס לעניין, שתהיה פריסה בנוסף מתוך כספים של קרן הניקיון, לעזור לציבור במקומות שבהם אין את החנויות שמקבלות את הבקבוקים, בין אם זה באזורים פריפריאליים, בין אם זה באזורים ציבוריים, בין אם זה במוסדות ציבור ואחרים שאפשר יהיה גם לתרום את הבקבוקים וכך להרחיב את הנגישות

אלעד עמיחי:       בסופו של דבר מה שקורה, אוספים את הבקבוקים ממקומות שאנחנו פחות רוצים שיאספו, מתחנות מעבר ומפחים, כדי לעמוד ביעדים, והם עומדים ביעדים, אבל עדיין - - -      

דוד מור: אבל בסוף האיסוף שלהם יישאר אותו דבר

יעקב אשר: הם אוספים ובמקרה הגרוע מביאים - - -      

קריאה: אבל זה לא יילך לתושבים, הכסף לא הולך לתושבים

אלעד עמיחי: בסופו של דבר לחוק יש כמה וכמה מטרות, אבל אנחנו חושבים שאם החוק בסוף יענה רק על העניין כמה בקבוקים אספנו, וזה חשוב מאוד לאסוף את הבקבוקים, אבל לא ייתן מענה לציבור בכל מקום באשר הוא בפריפריה ובעיר ובכפר

יעקב אשר: שהוא ממלא את הפחים של הערים

אלעד עמיחי: אז זה לא מילאנו את כל מטרות החוק ואנחנו חוטאים גם בהיבט הזה

אלעד עמיחי:  לכן, אחת, אנחנו רוצים לפרוס, לסייע בפריסה של מכונות להחזרת הבקבוקים בפריפריה ובאזורים ציבוריים, לטובת הציבור, לטובת הנגישות, ושתיים, כמו שאמרה השרה להגנת הסביבה פה בוועדה, אנחנו מביאים תיקון מקיף לחוק הפיקדון בדיוק במטרות האלה

אלעד עמיחי:  אנחנו לקראת שלבים מתקדמים של עבודת ה-RIA ואנחנו נקווה שנביא את זה כבר במושב הבא לתיקון

יעקב אשר: אני מבקש בקשה מטעם הוועדה, ניתן למטי לדבר ונמשיך אחר כך את האחרים, אני מבקש, לפחות בשמי, תגידי אם את מצטרפת או לא, שהנהלת הקרן תתכנס בדחיפות ותאשר את כל ה-100 מיליון האלה, במקום שיישבו עכשיו, תאשר לטובת הפרויקט הזה, וכן, שהנהלת הקרן תקבע את המקומות לאן אתם רוצים שזה יגיע, ובלי קשר כרגע מה זה יתרום או לא יתרום, בגלל שאותם מקומות, אם זה הסופרים הגדולים, אם זה כל מקומות השיווק, הם מחויבים, הם צריכים להביא את זה, מבחינתם אין להם דרך אחרת להתעסק עם זה, הם חייבים, כי הפיקוח של המשרד הוא גם על העניין הזה, וכל החלק שיילך לפריפריה, למוסדות ציבור, למקומות מהסוג הזה, זה רק יגרום לכך שהעלויות של פינוי האשפה הרגילות יהיו יותר נמוכות, שרשויות מקומיות ישלמו פחות היטלים על הטמנה

יעקב אשר:  נכון, הקרן תפסיד קצת, יהיו פחות קנסות על ההטמנה, אבל זה מה שאנחנו רוצים

דוד מור: היושב ראש, הבעיה היא לא זה שאנחנו נוציא כסף על הדבר הזה, דבר מבורך

דוד מור:  אם הכסף הזה היה יוצא ובגללו היו נאספים עוד בקבוקים, כלומר היינו מעלים את היעדים באמצעות הכסף הזה, יש לזה תועלת, אבל בסופו של דבר מי שאחראי לאסוף את הבקבוקים ולמחזר אותם זה לא רשתות השיווק, זה היבואן או היצרן

לילך דחוח: אבל הנטל הכי גדול לאיסוף בקבוקים מוטל על רשתות השיווק

דוד מור: אין בעיה, אני רק אסיים את דבריי

לילך דחוח: לא אין בעיה, זו בעיה חמורה

דוד מור: האחריות בחוק היא של היבואן או היצרן

לילך דחוח: זה בסדר שהאחריות בחוק, אבל - - -      

יעקב אשר: רגע, הבנתי

יעקב אשר:  תשובה שלך ועכשיו נשמע אותך

אלעד עמיחי: מילה קצרה

אלעד עמיחי:  יכול להיות, עידו, שבסך הכול כמות הבקבוקים שייאספו היא לא אותו דבר, זה לא אותם בקבוקים

אלעד עמיחי:  אני אלך במושב שלי כי אין לי סופר ליד, לא אני, אבל מישהו אחר כמובן - - -      

נופר טל: יש לך מכולת, אבל לא אוכפים את זה במכולת, אוכפים את זה רק אצלי

אלעד עמיחי: נכון, אני אלך למכולת, אבל השכן שלי לא יילך ויזרוק את זה לפח הירוק, בפח הירוק זה יגיע לתחנת המעבר אחרי שהוא נספג במיץ של הטונה ובשמן ואת זה חברות האיסוף יוציאו מתחנת המעבר כדי לעמוד ביעדים

דוד מור: אז תעלה את הסטנדרט של איסוף ה - - -     

אלעד עמיחי: איך תעלה? יש חוק שקיים

אלעד עמיחי:  מה, לשנות את החוק?      

דוד מור: הוא הציע ש - - -      

יעקב אשר: חברים, תקשיבו אליי

יעקב אשר:  שתהיה לכם סבלנות לפחות כמו שיש לי

יעקב אשר:  מטי

מטי צרפתי הרכבי: אני פשוט אצטרך לצאת עוד כמה דקות

מטי צרפתי הרכבי:  אחת, מבחן התוצאה מאז הדיון הקודם שלנו, עדיין לי, כמי שגרה בפריפריה, אין מענה

יעקב אשר: אין פתרון

מטי צרפתי הרכבי: אין מענה כי אני לא הולכת לסופר וגם בסופר יש בקושי בלהשיב את כל הבקבוקים

יעקב אשר: נכון

מטי צרפתי הרכבי: אני משלמת את ה-30 אגורות האלה, זה כסף שלי, לא כסף של אף אחד אחר, ואם הייתה פריסה ראויה של המכונות האלה הייתי יכולה לקבל את ההחזר ששילמתי מכיסי

מטי צרפתי הרכבי:  אני רוצה עוד לומר, אם המכונות האלה היו חכמות הייתי יכולה לבחור אם אני רוצה לתרום את זה או לקבל את הכסף

מטי צרפתי הרכבי:  עוד בכלל הייתי מרוויחה פעמיים, שתי מצוות

יעקב אשר: נכון

מטי צרפתי הרכבי: המכונות האוטומטיות האלה חייבות להיות פרוסות כך שהן תהיינה נגישות לכולם ולא רק רשתות

מטי צרפתי הרכבי:  בכל יישוב כפרי צריכה להיות כזאת מכונה, אני לא הולכת לסופר, אני בעד צרכנות לא של סופרים

יעקב אשר: מקומית, המכולת הקטנה

מטי צרפתי הרכבי: והירקן והכול

מטי צרפתי הרכבי:  ובכל יישוב צריך להיות וגם באזור הרשתות והמתחמים הציבוריים צריכות להיות מכונות אוטומטיות

מטי צרפתי הרכבי:  בסדר שהסופרים, אני לא נכנסת כרגע למורכבות שלהם, אני לא יכולה להחזיר את הבקבוקים במכולת, אני לא יכולה להחזיר את הבקבוקים בקיוסק ואני שילמתי עליהם

נופר טל: אתה יכולה חוקית בצרכנייה

מטי צרפתי הרכבי: אבל אין להם מקומות אחסון

נופר טל: למה, לנו יש? לרשתות יש? לדלק יש? לסופרפארם יש? בבית המרקחת?      

לילך דחוח: חברת הכנסת, גם לנו אין מקומות אחסון ואנחנו מחויבים לקבל את הבקבוקים

יעקב אשר: סליחה, זאת שאלה אחרת

מטי צרפתי הרכבי: אני רק רוצה לומר, אדוני, שאסור – אני לא זורקת, אני אוספת, יש לי מאגרים בבית, אבל בסוף הבקבוקים האלה נזרקים לפח והם מגיעים באיכות לא טובה למפעלי המחזור

מטי צרפתי הרכבי:  כל שצריך זה לקבוע שאיסוף מתחנות מעבר לא נכלל ביעד, כולם ירוצו לשים מכונות אוטומטיות

מטי צרפתי הרכבי:  אסור שתחנות המעבר ייכללו ביעד כי זה גם באיכות גרועה וגם זה מקל מדי על העמידה ביעד ואז אין מאמץ אמיתי, כן, להנגיש את השירות הזה לכל הציבור

מטי צרפתי הרכבי:      עוד משפט אחרון, אדוני, לגבי תכלית החוק, שזה מטריד אותי

מטי צרפתי הרכבי:  חוק הפיקדון על מכלי משקה, בסעיף 21 למטרות החוק כתוב|: הכספים שיועברו לקרן לפי הוראות חוק זה יתנהלו בחשבון נפרד, ישמשו לעידוד המחזור של מכלי משקה ולכל מטרה אחרת לפי 10(ב) בחוק הניקיון שזה התוספות התכלית הראשית היא לטפל במכלי המשקה

מטי צרפתי הרכבי:  מה ששמענו כאן שעיקר הכסף יהיה מוטה לתוכניות - - -     

יעקב אשר: אבל, מטי, אני מתפלא עלייך

מטי צרפתי הרכבי: שישימו בכל חצר כזאת - - -      

יעקב אשר: את כבר מספיק ותיקה

יעקב אשר:  אנחנו עכשיו רבים איתם על החלטה שכבר הייתה, שהיא לא צריכה גם את האישור שלנו וזה לא מגיע אלינו

מטי צרפתי הרכבי: לא, אבל עכשיו ה-40 מיליון יגיע אלינו

מטי צרפתי הרכבי:  אני שואלת, אני לא יודעת

יעקב אשר: אבל את מבינה שחלק מחברי הקרן חושבים שבכלל לא צריך את זה לנושא הפיקדון

יעקב אשר:  אז בינתיים מה יקרה? ה-80 מתוך ה-100 האלה ישכבו עדיין, מישהו משתמש בזה כרגע, בצורה כזו או בצורה אחרת, כדי - - -     

מטי צרפתי הרכבי: אבל הם חוטאים לתכלית החוק הראשית

יעקב אשר: נכון, אבל אנחנו חוטאים לתכלית שלנו אם אנחנו ניכנס לצ'ופצ'יק הזה עכשיו של 40

מטי צרפתי הרכבי: אוקיי, מקבלת, אדוני

יעקב אשר: נעיף את ה-100 ונדבר על ה-40 אחר כך

יעקב אשר:  הממ"מ, שתי מילים בגדול על מצבנו בתחום הפריסה ומאיפה מגיע

נופר טל: וכמה כסף חזר לציבור אם בכלל

יעקב אשר: אם בכלל

יעקב אשר:  ואחר כך נשמע את נציגי החברות ואת כולם

תהילה שחר: הוועדה ביקשה מאיתנו לקבל נתונים עדכניים על פריסת המכונות האוטומטיות להשבת מכלי משקה מאז הדיון שנערך פה ביולי האחרון

תהילה שחר:  לפני הדיון שנערך ביולי כתבנו מסמך לבקשת הוועדה שבו עלה שאמנם החברות עמדו ביעדי האיסוף, אבל הייתה בעיה קשה של החזרת כספי הפיקדון לציבור

תהילה שחר:  אז נטען לפי הערכות המשרד להגנת הסביבה שאיסוף מכלי המשקה הגדולים מפלסטיק מהציבור בשנת 2022 עמד על כ-25% מהמכר בלבד, זאת אומרת שלא מדובר פה רק על איסוף מכלים אלא גם על השבת הכספים לציבור

תהילה שחר:       במסמך נידונו כלים שניתן ליישם כדי להעלות את שיעור ההחזר, בין השאר דובר על העלאת היעדים והדרכים להקל על הציבור להחזיר את המכלים ולקבל את כספם חזרה

תהילה שחר:  כחלק מהמנגנון, אז נטען לפי המשרד להגנת הסביבה שהכלי המרכזי שיכול לייעל את השבת המכלים הוא הצבה של מכונות אוטומטיות

תהילה שחר:  בחוות דעת כלכלית שנכתבה עבור המשרד עוד טרם הרחבת החוק למכלים הגדולים נטען שכדי לעמוד במדדי שירות לצרכן יש לפרוס בישראל בין 2,500 ל-3,000 מכונות

תהילה שחר:  ביולי מספר המכונות שהיו בישראל במימון השוק הפרטי עמד על כ-500 מכונות

נופר טל: רשתות השיווק, אפשר להגיד, במימון רשתות השיווק

תהילה שחר: רובן המכריע הוצב ברשתות השיווק, רק 13 מהמכונות הוצבו ביישובים כפריים ולא הייתה אף מכונה ביישובי החברה הערבית

קריאה: כמה שווה המכונה?      

דוד מור: 100,000 שקל

נופר טל: מאות אלפים, יותר מ-100

יעקב אשר: חבר'ה, אם מישהו חושב שהוא הולך היום לזכות בפיס במשהו אז הוא טועה

יעקב אשר:  אנחנו רוצים להגדיל את האפשרויות, לא להקטין אותן

יעקב אשר:  יש לכם טענות על דברים שהם לא שוויוניים נשמע אתכם, אל תצעקו, זה לא מחאה, זה לא יעבוד עם מחאות פה

תהילה שחר: כדי לדעת מה המצב היום, כעבור חצי שנה מאז הדיון, פנינו לחברות האיסוף הגדולות והן אומרות שהתווספו כ-150 מכונות בשוק, זאת אומרת שכיום בישראל מוצבות 650 מכונות, רובן המכריע ברשתות השיווק אבל יש גם מכונות שהוצבו בתחנות דלק ויש גם ארבע מכונות שהוצבו כפיילוט ניסיוני במרחב הציבורי ברמת גן

יעקב אשר: על ידי מי?     

שחר קורטוב: עיריית רמת גן וחברת סייקל

תהילה שחר: חברת סייקל והעירייה

תהילה שחר:  מאז יולי הוצבו מכונות ב-35 יישובים שלא היו בהם מכונות קודם לכן כאשר 23 מהמכונות מוצבות ביישובים כפריים וארבעה ביישובי החברה הערבית

תהילה שחר:       ושוב, כל המכונות שאנחנו מזכירים כאן הן במימון השוק הפרטי

תהילה שחר:  מה לגבי מימון מכספי המדינה? במאי 2021, כמו שהוזכר פה, הנהלת הקרן לשמירת הניקיון אישרה הקצאה של 100 מיליון שקלים וזה מתוך חשבון ההטמנה כאשר הכסף הזה מוקצב לרכישה של מכונות באזורים פריפריאליים

תהילה שחר:  בספטמבר האחרון נידון בישיבה של הנהלת הקרן שיש לאשרר את ההחלטה הזאת כיוון שעבר זמן רב וכיוון שהשתנו מקבלי ההחלטות

תומר רוזנר: יש לך מושג למה ההחלטה מ-2021 לא יצאה לפועל?      

תהילה שחר: לא

יעקב אשר: אני אגיד לך, במילים פוליטיות, כי מה שעניין את האנשים זה לזרוק כלובים ולא עניין אותם מה יקרה אחר כך, אלה שהיו אז

יעקב אשר:  לא עניין אותם

יעקב אשר:  כי כשאני שאלתי בתור חבר ועדה את השאלות האלה זה לא עניין אותם

תומר רוזנר: ב-2021 זה כבר לא אותה שרה

יעקב אשר: סליחה, מי אמר לך שהתכוונתי להיא ולא להיא?      

תומר רוזנר: אמרת שמי שעניין אותו לזרוק את הכלובים

יעקב אשר: אגב כשישבה פה השרה ההיא ישבה לידה גם השרה ההיא

יעקב אשר:  אבל רק השרה ההיא, האחרונה, לא הייתה פה

תהילה שחר: אז כמו שהוזכר כבר, באותה ישיבה על ידי אגף תקציבים הועלו מספר טענות

תהילה שחר:  הראשונה היא שהסכום גבוה ביחס לתועלות, של 100 מיליון שקלים, וכל עוד יעדי האיסוף שקבועים בחוק לא משתנים לא תיאסף כמות גדולה יותר על ידי החברות

תהילה שחר:  בנוסף נטען שהפרויקט טרם נוסה בעבר ולכן כדאי להקצות לזה תקציב בהדרגה וזה כמובן מתווסף לחוסר ההצלחה ביישום התקציב עד אז

תהילה שחר:  לכן בסופו של דבר הנהלת הקרן אישרה הקצאה של 20 מיליון שקלים במקום ה-100 מיליון לתמיכה ברשויות שמדורגות 1 עד 5 לפי מדד הפריפריאליות בשיעור תמיכה של 95%

תהילה שחר:      כדי ליישם את ההקצאות הללו, כמו שאמר גם המנכ"ל, המשרד מתכנן לפרסם קול קורא וכיום קיים גם מכרז משכ"ל של השלטון המקומי בשביל לסייע בהתקשרויות של הרשויות אל מול חברות האיסוף וזה גם באופן עצמאי וגם במסגרת הקול הקורא

אסף גרינבאום: אפשר לשאול שאלת הבהרה קטנה את נציגת הממ"מ, אדוני?      

יעקב אשר: שם ותפקיד, זה פרוטוקול

אסף גרינבאום: אני עו"ד אסף גרינבאום, אני מייצג את חנויות הנוחות של 'דור אלון', של פז ושל דלק

אסף גרינבאום:  שאלת הבהרה

יעקב אשר: ובעברו יועץ פרלמנטרי בכנסת

אסף גרינבאום: לא בכנסת, לא הייתי אף פעם בכנסת

יעקב אשר: של הממשלה, נכון

אסף גרינבאום: רק שאלה

אסף גרינבאום:  הולכים להקצות 20 מיליוני שקלים לטובת מכונות שיתפרסו בעיקר בפריפריה, האם זה תלוי ברצון של הרשויות המקומיות? כלומר יכול להיות שתקצו עכשיו כסף ואף רשות לא תרצה בכלל להתקין מכונות כאלה

אסף גרינבאום:  צריך להבהיר את הנקודה הזאת, אדוני

נופר טל: היא צריכה להקצות מקום ולתפעל את זה

אלעד עמיחי: יכול להיות שיש פה החלטה תיאורטית, אדוני

נופר טל: מישהו צריך להפעיל את זה

קריאה: אם הן רוצות

אלעד עמיחי: הנה, תשמע את הרשויות המקומיות אם הן רוצות או לא

יעקב אשר: כן, נציגי הרשויות המקומיות

הילה אקרמן: טרם הורחב חוק הפיקדון

הילה אקרמן:  לנו במרחב הכפרי היו בכל יישוב נקודות, אם זה מכלים של מחזוריות או איסוף קהילתי שנאסף על ידי אל"ה ומאז הרחבת החוק אין מענה במרחב הכפרי

הילה אקרמן:  יש לנו 1,000 יישובים, ברובם אין סופרים גדולים שאוספים חזרה את המכלים ולכן התושבים אצלנו משלמים פעמיים, פעם אחת הם לא מקבלים חזרה את חוק הפיקדון ופעם שנייה הרשות המקומית משלמת על פינוי האשפה ואז זה גם שוב על חשבונם

יעקב אשר: לא רק, הם גם מקבלים קנסות של היטל הטמנה שיורד מתקציב העירייה

יעקב אשר:  במקום לתת לחינוך הם נותנים את זה על הקנסות

הילה אקרמן: בדיוק, אצלנו משלמים פעמיים ולכן אנחנו חושבים שנכון לפרוס את המכונות האלה במרחב הכפרי, איפה שאין נגישות, כדי שהאנשים האלה לא ישלמו פעמיים או שלוש ואנחנו כן ביקשנו גם מהמשרד להגנת הסביבה שיסייע לנו לתת פתרונות

הילה אקרמן:  אנחנו חושבים שהפתרון של מכונות - - -     

יעקב אשר: זאת אומרת הקול הקורא הזה לא ייתקע אצלכם, נקרא לזה ככה

הילה אקרמן: אני לא יכולה לחייב ראש רשות מקומית להגיש בקשה, יחד עם זאת תנאי הקול קורא גם נותנים מענק יפה של מימון של 95% וגם יש אצלנו הרבה ראשי רשויות שרוצים את זה

הילה אקרמן:  אנחנו שוחחנו איתם

הילה אקרמן:  יכול שיש ראשי רשויות שלא ירצו, אבל יש ראשי רשויות ש - - -     

יעקב אשר: אני רוצה לומר משהו, אני לא יודע אם נמצאים פה נציגי השלטון המקומי

הילה אקרמן: הם בזום

יעקב אשר: אז אני אדבר בשמם בתור בוגר השלטון המקומי וראש עיר לשעבר

יעקב אשר:  יש גם ערים שיש להם מרחבים כפריים בתוך השכונות שלהם ואנשים שהם לא ממונעים

קריאה: העיר העתיקה בירושלים

יעקב אשר: תודה רבה, אבל יש מנהג עתיק פה בוועדה שלא מפריעים

יעקב אשר:  צריך גם התייחסות למקומות הללו

יעקב אשר:  יש ערים שבהן יש מרכזי קניות בקצה העיר, אחד או שניים במקרה הטוב, לא כולם יכולים ללכת - - -     

הילה אקרמן: אנחנו ודאי בעד, בכלל השלטון האזורי והמקומי, שתהיה נגישות בכל המרחבים

יעקב אשר: ואני בטוח שהשלטון המקומי והאזורי לא יהיה זה שיחסום את הדבר הזה

הילה אקרמן: ולכן אנחנו מברכים וחושבים שצריך להקציב לזה תקציבים כדי שתהיה פריסה נאותה לכל תושבי מדינת ישראל וזה כמובן לא במקום המכונות שפרוסות ברשתות השיווק אלא בנוסף

הילה אקרמן:  זו נקודה מאוד חשובה ואנחנו עומדים על זה

גיא סמט: אנחנו חושבים שבחוק אנחנו חייבים להביא אותם לנקודת מצב שאני שולט בזה, שהם צריכים להכין מכונות משקה אוטומטיות

גיא סמט:  הציבור צריך לפגוש את מכונות המשקה האוטומטיות האלה, כרגע אין לי סמכויות לזה

יעקב אשר: לא, אבל פה בא עידו, עכשיו אני אייצג רגע את משרד האוצר

יעקב אשר:  אוי, איזה דברים קשים קורים לי בחיים

גיא סמט: זה הרגע המאושר שלו

יעקב אשר: הוא יגיד לך: תקשיב, ברגע שאתה זה, אתה רוצה שהם ימחזרו יותר ברשתות על ידי זה שאתה תאסוף - - -     

גיא סמט: נכון, לתת שירות טוב

גיא סמט:  היום רמת השירות שניתנת היא לא מספיק טובה

יעקב אשר: לא, אבל הוא אומר שאתה מוריד להם את האינסנטיב שלהם

יעקב אשר:  יש לי שאלה אחת, אם אתה מפריד ואתה אומר שהתוספת שמגיעה מהמקומות הכפריים וזה?      

דוד מור: חברת הכנסת התייחסה לזה נכון, יש פה בעיה שאמר אלעד, שהם הולכים למתקני המיון ואת זה הדרך היחידה לפתור זה ברגולציה

דוד מור:  אם אני אשים את המתקנים בפריפריה, לצורך העניין, ואני גם אממן את האיסוף והכול אז פשוט היבואנים והיצרנים יאספו פחות במרכז, אבל הסך הכול, אם לא נשנה את החוק, אם לא נשנה את הרגולציה, סך כל הבקבוקים לא ישתנה, האיכות שלהם לא תשתנה, כי זה יהיה זול יותר

דוד מור:  יש פה סוגיה חברתית שהיא ראויה, של החזרת כסף לציבור, אבל מבחינת תכלית החוק - - -     

יעקב אשר: חברים, אם דברים שאתם חושבים שצריך ברגולציה לתקן, הגעתם למקום הנכון ולאנשים הנכונים לצורך העניין, אבל אני אומר לך, בוא נעשה עסק, אתה רוצה שאנחנו נאשר לך את הדבר הזה, אני אומר לך רק דבר אחד, תעשה את זה במקביל

יעקב אשר:  תביאו חקיקה, אם צריך, ביחד עם המשרד, כי אני לא חושב שהם מחפשים להתחמק מהאחריות שלהם בסוף

דוד מור: רצוי שנשים את המכונות אולי בחנויות ולא ב - - -      

יעקב אשר: תן לי רגע להחמיא להם, אכפת לך? כואב לך? מה קרה? אבל כשהם רואים שהמדינה עומדת באדישות ולא מעניין אותה כלום אז זה גם לא הדבר הנכון

יעקב אשר:  אני חושב, אם אתה שואל אותי, כן לאשר היום את מלוא ההתארגנות, תצאו עם קולות קוראים, תראו שאין לכם חסמים אחרים, ובמקביל נשנה את החוק כדי שזה לא יגרום לכך

יעקב אשר:  אם צריך, שוב, נעשה את זה במידה ובמשקל, אבל לדעתי תשחררו את ה-100 מיליון האלה ששוכבים סתם כאבן שאין לה הופכין והדבר הזה צריך להתקדם

יעקב אשר:  תראה כמה זמן לקח להם להוציא את הקול קורא הזה, תנו להם להתקדם

יעקב אשר:  במקביל בוא נתקן מה שצריך

עמיעד לפידות: אני אשמח כנציג ציבור בקרן לדבר גם

נופר טל: אבל, אדוני, יש רשימת דוברים ונרשמנו והגענו ב-7:00 בבוקר

יעקב אשר: כדי שיהיה סדר אנחנו נתחיל מצד לצד, אחרי משרדי הממשלה

אסף גרינבאום: אדוני, אנחנו מרגישים שהסיפור הזה של הקצאת המכונות זה טיפה בים ממש

אסף גרינבאום:  הצביעו פה על הכשל המהותי שקיים היום בחוק

יעקב אשר: אגב, מישהו ממכם יודע להגיד כמה מכונות בדרך?      

קריאה: הוא יודע, הוא מביא אותם

קריאה: גם אני יודעת להגיד

יעקב אשר: אז תגידו ביחד במקהלה

יעקב אשר:  מה זה משנה מי? אני צריך את הנתון

שחר קורטוב: השנה הצבנו כבר 400 מכונות, בשנת 2023, הזמנו עוד 400 מכונות בשנת 2024, כולן כבר מוזמנות

שחר קורטוב:  אני אציין שכולן לרשתות השיווק, כל אלה שיושבים פה, כולם עובדים איתנו

שחר קורטוב:  אני מאוד מאוד חולק על עידו כי אני לא מבין בכלל מאיזה נקודת ראות אתה בא

שחר קורטוב:  אני זה שפיניתי גם את ה-24,000 מחזוריות שהיו

שחר קורטוב:  אני הייתי פה באותה ישיבה יחד עם תמר זנדברג וגיא סמט - -      

יעקב אשר: לא משנה, בלי שמות

שחר קורטוב: - - על זה שהחליטו להוציא את המחזוריות ביום אחד, דיברנו גם על זה, כבוד היושב ראש

יעקב אשר: מה זה דיברנו? אני צרחתי בישיבות פה

שחר קורטוב: נכון

שחר קורטוב:  ואני חושב שהציבור היום משווע לזה

שחר קורטוב:  חברת הכנסת יצאה מפה, דיברתי איתה בהפסקה, אתה לא מבין את הצורך של הציבור שזה לא יגיע לאשפה, שזה לא יגיע לכתומים, שזה לא - - -     

יעקב אשר: אבל אני שואל אותך עכשיו שאלה, זו אולי שאלה בניגוד עניינים, איך אתה מתמודד עם הטענה שאומר עידו שאם המדינה תבוא ותגייס אז מישהו אצלכם יוריד מהלך?      

נופר טל: כבר קנינו את המכונות

יעקב אשר: אבל אני שאלתי אותו

שחר קורטוב: אני רוצה להגיד לך שכל רשתות השיווק, במיוחד אלה שנמצאים פה היום, כולם נמצאים בתוך התהליך הזה וכולם הציבו ומציבים בכל הסניפים שלהם, ואיפה שלא אנחנו אוספים באופן ידני, הציבור כולו, מי שמגיע, כל הציבור שמגיע היום לרשתות השיווק מקבל את כספו בחזרה

שחר קורטוב:  הסופרים עושים את העבודה שלהם, אבל זה לא ייתכן שהנטל נופל כולו עליהם

שחר קורטוב:  ברגע שאתה תשים גם במרחב הציבורי, וזה קיים בכל העולם המערבי, יש גם פתרונות במרחב הציבורי, הנטל יירד מהם ויתחלק באופן שווה

אסף גרינבאום: כמו שאמרו פה כמה פעמים, יש כשל מהותי בחוק בכך שאת יעדי האיסוף משיגים היום באמצעות האיסוף מתחנות המעבר, או מה שנקרא בשפה העממית המזבלות

אסף גרינבאום:  לוקחים משם את הבקבוקים, מגיעים כך ליעדי המחזור

אסף גרינבאום:  מי שנפגע מזה בעיקר אלה החנויות הקטנות והחנויות השכונתיות שאין שום אינסנטיב ליצרנים להגיע ולאסוף מהם, הן מספקות מעט מאוד בקבוקים ולכן, אתה יודע, רוב וקרוב אלך אחר הרוב

אסף גרינבאום:  לא מגיעים לחנויות הקטנות האלה

אסף גרינבאום:       הם נפגעים בשני היבטים

אסף גרינבאום:  בהיבט אחד, חלות עליהם חובות בדיוק כמו הסופרים הגדולים, הם צריכים לאסוף בקבוקים, כל צרכן שיבוא הם חייבים לקבל ממנו בקבוקים וגם מכל אספן, גם אם זה מאות בקבוקים, גם אם זה פי ארבעה וחמישה מכמות הבקבוקים שהם - - -      

נופר טל: זה לא נכון, עד 50 ביום

אסף גרינבאום: אז מן הצד האחד חלות עליהם בדיוק אותן חובות, מן הצד השני לא מגיעים לאסוף מהם בקבוקים

אסף גרינבאום:  היום לא מגיעים לאסוף בקבוקים, בטח לא בתדירות מספקת

אסף גרינבאום:  המשמעות היא שהבקבוקים האלה שנאספים אצלם בסופו של דבר מגיעים לפחים, הם לא מגיעים למחזור

אסף גרינבאום:  אם נחשוב מה המשמעות של הדבר הזה מבחינה משפטית, אנשים משלמים 30 אגורות על כל בקבוק שהם צורכים ובסופו של דבר הבקבוק שלהם לא מגיע למחזור ותכלית החוק לא מושגת

אסף גרינבאום:  מדובר ב-30 אגורות שהן מס

יעקב אשר: ולכן? שורה אחרונה

אסף גרינבאום: אנחנו חושבים שהסיפור הזה של 20 מיליון שקלים למכונות זה טיפה בים, צריך לבצע התאמות ולתת פטורים לחנויות מסוימות שלא מגיעים לאסוף מהן בקבוקים

אסף גרינבאום:  זו הנקודה

אסף גרינבאום:  בסוף אם יפזרו עכשיו בפריפריה X מכונות זה לא יפתור אפילו עשירית מהבעיה, ויש המון חנויות במרכז שימשיכו להיאסף שם בקבוקים

אסף גרינבאום:  יש לנו תמונות שמציגות את הבעיה, יש שם נזקים תברואתיים שגורמים אחרי זה לקנסות

יעקב אשר: כן, אמרת את דעתך, רק תבין דבר אחד, שאם לא יחשיבו את כמות הבקבוקים שמגיעה מתחנות המעבר אז לכאורה זה ייאלץ את כולם ל - - -      

נופר טל: אז התחנות לא יפרידו ועוד הפעם נעלה את ההטמנה

נופר טל:  צריך גם וגם

אסף גרינבאום: אם יחוקק החוק בהקשר הזה אנחנו בוודאי נברך על זה, אבל, אדוני, כולנו מבינים שבימים האלה הסיכוי שחוק כזה יתוקן הוא לא גבוה במיוחד ויש פתרונות היום באמצעות חקיקת משנה ליצור את ההתאמות ואת ההבחנות

אסף גרינבאום:  אנחנו פנינו כבר בהקשר הזה למשרד להגנת הסביבה, אנחנו חושבים שאי אפשר להשאיר את המצב כמות שהוא

אסף גרינבאום:      דרך אגב לפני חודש, וזו נקודה חשובה, התפוצצה פרשייה פלילית שבה אחד מהיצרנים הגדולים, התברר שהדוחות שהוא מסר למשרד להגנת הסביבה בהקשר הזה היו כוזבים לכאורה, הכול לכאורה, והביאו בקבוקים מהרשות הפלסטינית, גם זה לכאורה

אסף גרינבאום:  צריך לטפל בבעיה הזאת בטיפול שורש

אסף גרינבאום:  אנחנו חושבים שצריך ליצור הבחנה בתקנות בין חנויות בגדלים שונים, אי אפשר שדין אחד יהיה לחנות ענקית ולחנות קטנה

נופר טל: בוודאי, רק סופרים, רק הרשתות הגדולות, כי כשמשרד הכלכלה פונה אליי - - -      

יעקב אשר: שנייה

נופר טל: אבל אתה אמרת שאני אחריו

יעקב אשר: לא, זה אני לא אמרתי

יעקב אשר:  אמרתי שאני עוד רוצה להספיק לשמוע אותך

יעקב אשר:  אמרנו הצד הזה והצד השני

יעקב אשר:  בבקשה

עמיעד לפידות: תודה רבה, אני ראש תחום פסולת באדם טבע ודין וגם נציג ציבור בקרן הניקיון

עמיעד לפידות:  יש לי פה מצגת, אני אשמח אם יוכלו להעלות אותה

עמיעד לפידות:  אני צריך בסך הכול דקה וחצי

עמיעד לפידות:  קודם כל אחת האגדות שרווחת היא שהמחזוריות עבדו מצוין

עמיעד לפידות:  המחזוריות לא עבדו טוב בכלל

עמיעד לפידות:  עשינו אז מחקרים, בסופו של דבר המחזוריות אספו כ-22% ממכלי המשקה

עמיעד לפידות:  היום נאספים מהציבור באופן ישיר כ-40% ממכלי המשקה, כך שהיעילות עכשיו היא הרבה יותר טובה

יעקב אשר: המשרד אומר שזה לא 40%

גיא סמט: אני ואלעד חלוקים

אלעד עמיחי: אבל זה כמים שעברו, החוק עבר

עמיעד לפידות: נכון, בדיוק, החוק עבר

עמיעד לפידות:  (מצגת)

עמיעד לפידות:  אחד הדברים שאני רוצה להראות זה שבסקר שעשינו בחופי הים ראינו ששנה אחרי יישום חוק הפיקדון כמות מכלי המשקה בחופי הים גדלה

עמיעד לפידות:  אנחנו רואים פה ירידה בכמות מכלי המשקה הקטנים שלפני כן גם לא הייתה גדולה, אבל עם הרחבת חוק הפיקדון הם ירדו במרחבים הפתוחים

עמיעד לפידות:  השקף הבא מראה שיש ירידה של 90% במכלי המשקה הגדולים בחופי הים

תומר רוזנר: ירידה של מה?      

עמיעד לפידות: ירידה של כמות מכלי הבקבוקים - - -     

תומר רוזנר: אתה אומר שהחוק מועיל?      

עמיעד לפידות: כן

קריאה: מאיפה הנתונים?      

עמיעד לפידות: אני אשמח לשלוח לכם את כל המתודה, אין לי עכשיו להסביר

קריאה: זה סקר?     

עמיעד לפידות: סקר, בטח

יעקב אשר: תמשיך ותגיע למסקנות

עמיעד לפידות: אני פה מראה איזה שהיא מתודה, אני לא אכנס לכל המספרים, אני אגיע לשורה התחתונה, השורה התחתונה היא, פה יש לנו חישוב לפי נפח, לפי משקל, השקף הבא מראה שבשורה התחתונה אם אני לוקח רשות של 100,000 תושבים הנזק הכלכלי שיכול להיות לרשות אם הבקבוקים לא יגיעו למחזור יעלה לרשות 500,000 שקל בשנה

עמיעד לפידות:  זה המחיר של הבקבוקים בפחים

עמיעד לפידות:  לכן אמרת נכון קודם שהתושב מפסיד שלוש פעמים, פעם אחת הוא הפסיד את ה-30 אגורות, פעם שנייה הרשות שלו שילמה על הפסולת הזאת והפעם השלישית הוא מפסיד כשהמרחבים הפתוחים - - -      

יעקב אשר: אני מסכים

יעקב אשר:  מסקנתך?      

עמיעד לפידות: מה צריך לעשות

עמיעד לפידות:  יש פה דוגמה ממדינות שונות בעולם, מחקר שנעשה שמראה שהציבור משתף פעולה אם רק מאפשרים לו לשתף פעולה

עמיעד לפידות:  מה צריך לעשות? מה שצריך לעשות זה להגביל את כמות מכלי המשקה שנאספים בתחנות המעבר, הדבר השני זה להגדיל את יעדי האיסוף, להגדיל את יעדי המחזור, לעשות אכיפה טובה יותר, למנוע את תופעת הדלתות המסתובבות, שעל זה הוזכרה כאן החקירה שהתפרסמה לפני כחודש ולהכיר גם באספנים מקצועיים, אלה שמוכנים לקנות ב-30 אגורות מנרקומנים או האספנים שאוספים, הומלסים, שזה מוריד הרבה מאוד פשע מהרחובות

עמיעד לפידות:  זה משהו שגם כדאי להכיר

עמיעד לפידות:      אלה ההמלצות שלנו שכדאי ליישם

עמיעד לפידות:  דבר אחד נוסף, כנציג ציבור בקרן הניקיון, ואני פונה אליך כנציג ציבור בקרן הניקיון, אנחנו אמורים להיות שניים, מזה כשנה ומשהו אני היחידי

עמיעד לפידות:  יעזור לי מאוד בכל המאבקים בתוך הקרן אם יהיה לי נציג ציבור נוסף

עמיעד לפידות:  אני מבין שזה מגיע לפתחך

עמיעד לפידות:  תודה

יעקב אשר: זה ראש רשות

יעקב אשר:  בגלל הבחירות זה נתקע

נופר טל: אני שמעתי פה דברים חמורים, אדוני, אני שמעתי פה שביישוב, בפריפריה, בקיבוצים, הצרכניות שהן בוודאי גדולות מ-28 מטר מרובע, הן לא מקבלות בקבוקים ולכן חברת הכנסת הרכבי נאלצת לשמור את המכלים הריקים בביתה

נופר טל:  אני שמעתי פה שבמרחב הכפרי הצרכניות לא מקבלות מכלי משקה

נופר טל:  זה חמור מאוד בעיניי, אני חושבת שצריך לאכוף את החוק גם שם ולא לעשות אכיפה בררנית

נופר טל:  האכיפה הפרטית לא תצלח שם כי תובענה ייצוגית עדיף נגד כיס עמוק והצרכנייה בקיבוץ או ביישוב היא כנראה פחות מלהראות דוחות כספיים

נופר טל:     מדברים פה על 30 אגורות ואומרים 'המזהם משלם', אני שומעת את זה כל פעם מחדש

נופר טל:  קודם כל צריך להבין, מי שמשלם את המחיר בסוף זה אנחנו, זה אני כשאני הולכת לקנות, או בקבוק מים מינרליים, כי מה לעשות איכות השתייה ביישוב שלי לא משהו, או כשקונים פחיות וכאלה

נופר טל:  מה שקורה זה שאני משלמת 30 אגורות, הרשת משלמת וכאילו דלת מסתובבת אמורה להחזיר לי את ה-30 אגורות, בפועל הרשת משלמת על המכונה, יסבירו לך פה מה המחירים של המכונות, היא משלמת על המכונה, היא משלמת על התחזוקה, עדיין צריך עובד שהוא נאמן למכונה ולשלם גם לו על זה ומה לעשות, אם בטעות יש איזה עובד שאומר למישהו, שולח אותו הביתה ואומר לו שעכשיו הוא עייף אז הוא גם תובע תביעה קטנה ומקבל כסף, ואם רוצים להגדיל אז תובעים תביעה ייצוגית ובסוף משלמים ומשלמים לעורך דין, כל הכסף הזה - - -      

יעקב אשר: כן, ואם המכונה תיפול על מישהו על הרגל

נופר טל: כל הכסף הזה, אגב, מי שמשלם אותו זה הציבור, הרי בסופו של דבר רוב החברות האלה הן חברות ציבוריות

נופר טל:  אז זה לא ה-30 אגורות, בסוף הרשתות נושאות בנטל ולא החברות ולא היצרנים ולא היבואנים

נופר טל:  זה אחת

נופר טל:     הדבר הנוסף הוא, יש פה מחקרים, המחקר של הממ"מ, אם אני לא טועה מיולי בשנה האחרונה, או בשנה שעברה זה היה, הראו את הדברים

נופר טל:  דיברנו על השטחים הפריפריאליים גם בערים הגדולות, ולכן כשמדברים פה על השלטון האזורי זה נחמד, אבל אני לא רואה פה אף נציג של 15 הערים הגדולות שאומר שהוא מוכן - - -     

קריאה: הם בזום

נופר טל: זה לא דיון להיות בו בזום וזה לא דיון לא לבקש פה את רשות הדיבור

נופר טל:  ואני כן חושבת שצריך להבהיר האם הם מוכנים להקצות מיקום

נופר טל:  הרי המכונות האלה, אי אפשר להציב אותן סתם כך, צריך לשים מבנה מקורה, כמו שרשתות השיווק בנו

קריאה: צריך היתר

נופר טל: לא, הרשות לא צריכה היתר

נופר טל:  זו שאלה שיש לה תשובה

נופר טל:  ולמה רק בפריפריה?      

יעקב אשר: לא, אני שואל עכשיו מה ההצעה שלך מבחינתך

יעקב אשר:  את אומרת מה, לפטור את רשתות השיווק?      

נופר טל: חלילה, לא אומרת

נופר טל:  אני אומרת דבר אחד, אחת, דין שווה לכולם, שתיים, צריך גם לשים לב, כי מדברים פה על אני חנות קטנה, צריך רק על החנויות הגדולות, יש גם איזה רעיון להעביר את זה לחנויות של 100 מטר

נופר טל:  צריך להבין, החנויות האלה, אל תסתכלו על שטח מכירה, מה המחסן שלהם? אנחנו מדברים גם על רשתות הפארם

יעקב אשר: כן, אבל את נכנסת לקטנות

נופר טל: זה לא קטנות, אדוני, כי כשאתה מבקש ממני לשים בקבוקים - - -      

יעקב אשר: אבל אני מסכים איתך - - -     

נופר טל: מחזירים לי מכלים עם שתן בפנים

יעקב אשר: אבל אני מסכים איתך שהמשרד צריך לקבוע איזה שהן מדרגות או קיימות מדרגות

קריאה: אבל יש מדרגות בחוק

יעקב אשר: יפה, ויכול להיות שגם צריך לאכוף

יעקב אשר:  כל זה איננו סותר דבר אחד, זה לא סותר כרגע את מה שאנחנו מדברים על הרחבת הנגישות לציבור

נופר טל: אז אני עכשיו אסכם

נופר טל:  שני דברים

נופר טל:  אחת, אני קודם כל מברכת על שני דברים, גם על העניין של ההנגשה והאפשרות להחזיר במרחב הציבורי

נופר טל:  אני חושבת שצריך לתת את הדעת איך יחזירו את דמי הפיקדון במרחב הציבורי, כי זה כבר לא הסניף של הסופר

אלעד עמיחי: לא, סגור במכרז של החברה למשק וכלכלה

נופר טל: לא, מי מחזיר את הכסף?      

אלעד עמיחי: אז זה סגור במכרז מי מחזיר את הכסף

אלעד עמיחי:  הם עשו עבודה מצוינת

נופר טל: מהמם, סומכת על המשרד

נופר טל:  זה דבר ראשון, אני מברכת על זה, אני רק חושבת שצריך לוודא - - -     

יעקב אשר: אוקיי, זה יותר מדי ברכות כבר

נופר טל: כמו ששאל כבוד הח"כ מה קורה בערים הגדולות והאם נותנים מיקום

יעקב אשר: הצרכן מקבל - - -      

תומר רוזנר: לא, המכונה שתוצב על ידי הרשות המקומית

אלעד עמיחי: איפה הוא יקבל את הכסף?      

קריאה: הוא יכול לקבל את זה בביט או בפייבוקס, יש לאנשים סלולריים

נופר טל: מי ישלם לו?      

קריאה: יש אופציות, כמו בעולם

יעקב אשר: לא משנה, תשאירו להם את העבודה

תומר רוזנר: לא משנה, יש סידור

נופר טל: אלעד, אני שומעת פה על RIA שאתם מבצעים, אני כמובן מברכת ואני מבקשת להיות שותפים לה גם, כי מה לעשות? הנטל של החוק הזה הוא על הרשתות בלבד

יעקב אשר: תודה רבה

שחר קורטוב: אני רק רוצה להגיד מילה קטנה

שחר קורטוב:  הרשויות הגדולות מאוד בעניין, אנחנו הצבנו לפני שבועיים, יחד עם ראש עיריית רמת גן, ארבע מכונות במרחב הציבורי שעובדות מדהים

שחר קורטוב:  זו בדיוק תשובה לכולם כמה הציבור צמא לזה

שחר קורטוב:  בעיריית תל אביב מכניסים בחודש הבא וגם בראשון לציון

שחר קורטוב:  כלומר לפני הפריפריה הרשויות הגדולות מכניסות את היד לכיס ועושות את זה על חשבונן

לילך דחוח: אני רוצה להתייחס לשלוש נקודות

לילך דחוח:  אחת, אני אתחיל מהסוף, מהרשויות המקומיות

לילך דחוח:  אני חושבת שלפני שמברכים את הרשויות המקומיות על כך שהן מוכנות לשים מכונות במרחב הציבורי, יש כאלה שיותר, יש כאלה שפחות, הוועדה צריכה לקרוא, או בתיקון בחוק הזה או בתיקון בתקנות תכנון ובנייה, על כך שלא יכול להיות שמכונה מחייבת היתר וקירוי למכונה מחייב היתר

לילך דחוח:  זה דבר שתוקע את כל הצבת המכונות גם בסופרים

לילך דחוח:  יש תיקון שלא הכליל את הקירוי למכונות מהסוג הזה

לילך דחוח:  זאת לאקונה בחוק, תומר, וצריך לתקן אותה משום שיש פטור לקירוי למכונות אחרות, אבל לא למכונות מהסוג הזה

יעקב אשר: אומר הסמנכ"ל, אנחנו נביא את זה בתיקון לחקיקה

לילך דחוח: כי אלעד מנסה לסייע לנו מול הרשויות המקומיות, אבל הם לא כאן

יעקב אשר: לא הבנתי

לילך דחוח: המכונה עצמה לא מחייבת היתר, אבל יש שני דברים שהיא מחייבת, היא מחייבת קירוי כלשהו, גם משום הביטוח וגם משום כל מיני דברים אחרים, לכך הרשויות המקומיות לא מוכנות לתת היתר

לילך דחוח:  ויש הרבה פעמים שהרשות אומרת: אתם מציבים את המכונה במיקום כזה, היא חורגת מקו כלשהו, למרות שאין לי מקום אחר להציב אותה, לכן הם דורשים או לתת צו הריסה, תפנו את המכונה, או לא מאשרים לנו מלכתחילה לשים מכונה

תומר רוזנר: יש פטור לסוכך וגם לזה

תומר רוזנר:  אם הם חורגים מקו בניין אז ברור שהרשות המקומית לא רוצה

דוד מור: יש להצללות במרחב הציבורי פטור

לילך דחוח: אבל לא לזה, תומר

תומר רוזנר: לא להצללות, יש גם לסוכך

לילך דחוח: תומר, לזה לא

יעקב אשר: אני שואל, מה ההתניות באותו פטור?      

תומר רוזנר: אני לא זוכר להגיד לך בעל פה, אבל יש בתקנות – התקנות לא מדברות על - - -      

יעקב אשר: לא, כי אם אנחנו מדברים על רשות הרבים, אנחנו רוצים שתהיה נגישות והכול, אז אם אתה מתחם את זה עם קו בניין, מילא קו מגרש הייתי יכול להבין, אבל אני חושב שהפטור צריך להיות בדברים מסוימים, גם במרחב ציבורי שהוא לא פרטי לגמרי

יעקב אשר:  הרשות צריכה לעודד דבר כזה

תומר רוזנר: החוק מדבר על גודל המכונה וכו', הכלל הוא שההצבה, גם בפטור מהיתר, צריכה להיות תואמת תוכנית, כלומר אם התוכנית קבעה קו בניין שממנו אסור לחרוג אז אי אפשר לחרוג

יעקב אשר: אז אין פטור

לילך דחוח: אנחנו גם נגיש לתומר, אם זה בסדר, את הבעיה

יעקב אשר: אין פטור

יעקב אשר:  אני מבקש מהייעוץ המשפטי לבדוק באמת את הנושא הזה של הפטור, יכול להיות שצריך לעשות ריפרש מה שנקרא בזה

דוד מור: היושב ראש, זה דורש תיקון תוכנית

יעקב אשר: אני מבקש שבשיחות שלנו עם מינהל התכנון, שנמצא פה כמעט כל יום, נעלה את העניין הזה

יעקב אשר:  אם זה מחייב חקיקה אז בסדר, יכול להיות שזה בשינוי - - -     

תומר רוזנר: אפשר גם בחקיקת משנה

יעקב אשר: יכול להיות שהם גם יכולים לעשות את זה בדרכם והם עושים דברים מהר דווקא

לילך דחוח: עוד שתי נקודות קטנות אחרונות

לילך דחוח:  יש חובה על כל מרכול, כל מי שמוכר בעצם בקבוקים, מ-28 מטר, יש חובה לאסוף בקבוקים

לילך דחוח:  אני כרגע מדברת בשם רשתות השיווק, לנו אין יעדים, אין לי איזה יעד של איסוף בקבוקים, אם אני מגיעה ל-73%, אני חייבת לקבל בקבוקים מכל אחד שמגיע

לילך דחוח:  החוק מאפשר לי להגביל 50, אני חייבת להגיד שגם כשאנחנו מנסים לעשות מגבלות כאלה ואחרות זה לא פשוט ולכן נעמדים אספנים במכונות הרבה פעמים ומחזירים 50 אחר 50 אחר 50 אחר 50 והאדם הסביר הרגיל שמגיע אחרי קניות ורוצה להחזיר את ה-20 בקבוקים שלו נאלץ לעמוד בתור אחרי אספן שתוקע את המכונה עכשיו שעה ולפעמים גם גורם לתקלות כאלו ואחרות, מה שמצריך עוד זמן מחברות האיסוף וכו'

יעקב אשר: ולכן?      

לילך דחוח: צריך לתת מענה לאספנים

לילך דחוח:  אנחנו, רשתות השיווק, לא אמורות לתת מענה לאספנים

לילך דחוח:  אני בעד שהם יאספו, אני בעד שהם יעזרו לתכלית הסביבתית של החוק, אבל לא אצלי

לילך דחוח:  אני צריכה לתת מענה למי שקנה ממני או קנה מאחרים ורוצה להחזיר

לילך דחוח:  תנו אתם מענה לאספנים, תנו לי לתת את השירות לציבור הרחב שרוצה להחזיר את הממוצע שלו, 20 בקבוקים ביום

יעקב אשר: מה התשובה שלך לעניין הזה?      

אלעד עמיחי: בהצעה לתיקון החוק שאנחנו מביאים, אני יכול לסקור בקצרה את הסעיפים העיקריים, אם זה מעניין, אבל בדבר הזה, אנחנו מביאים תיקון לעניין של – לא אספנים, דווקא אנחנו לא חושבים שהפתרון של זה - - -      

יעקב אשר: למה, אתה חושב שטוב שהם יבואו - - -      

אלעד עמיחי: לא, אני חושב שאם ניתן פתרונות מרובים האספנים יילכו ויתמעטו, זה מה שיקרה, אבל כן אנחנו רוצים דבר שחסר היום - - -      

אסף גרינבאום: מה, אנחנו רוצים לעודד - - -      

יעקב אשר: חברים, עד כאן

יעקב אשר:  די

אלעד עמיחי: דבר שחסר היום זה מנהג שהיה, או איזה שהיא מעורבות קהילתית שהייתה, מוסדות חינוך ותנועות נוער שעסקו בזה כדי להביא את דמי הפיקדון לטובת הנוער, אז היום לא ניתן להם מענה ואנחנו רוצים להכניס את זה בחקיקה שיהיו חייבים לתת מענה למוסדות חינוך ולתנועות הנוער

תומר רוזנר: מי ייתן מענה?      

יעקב אשר: עמותות וכל זה?      

אלעד עמיחי: עמותות זה קצת בעיה

אלעד עמיחי:  אנחנו שוקלים את העניין של עמותות, נתייעץ, כי כל אחד יכול לפתוח עמותה

תומר רוזנר: מה זה לתת מענה?      

אלעד עמיחי: חובות איסוף, מתנועות נוער וממוסדות חינוך

קריאה: יש לנו פרויקט כזה עם הצופים ועם סייקל

אלעד עמיחי: כן, אבל היום זה התנדבותי ואני רוצה שהוא יהיה מנדטורי, שתהיה חובה לאסוף

יעקב אשר: אני חושב שבכלל כל הנושא הזה של מוסדות חינוך וכל מיני כפרי נוער, כל מיני דברים מהסוג הזה, חייבים לאסוף

יעקב אשר:  וגם אפשר לגרום לכך שהם יוכלו לעשות את זה לטובת פרויקטים ייחודיים שלהם

עמיחי אליהו: נכון, אבל היום לחלק באים, לחלק לא באים

יעקב אשר: זה לא כסף שצבוע רק לעמותות, הפוך, אתה לוקח כסף פרטי ונותן אותו, תורם אותו לחברה

לילך דחוח: אפשר גם לתת תמריץ לאספנים להגיע אם הם יגיעו למקום אחר, לא לרשת שיווק

יעקב אשר: השאלה אם יש מקום

אלעד עמיחי: אז בהצעת החוק אנחנו מחייבים יצרנים ויבואנים לפתוח מקומות ציבוריים לאיסוף שהוא יותר גדול מרשתות השיווק לפי גודל העיר

יעקב אשר: זה מצוין

אלעד עמיחי: נקודות החזרה ציבורית

אלעד עמיחי:  דרך אגב בעולם זה קיים, יש היום מכונות, הראו לנו החבר'ה מסייקל מכונות ענק שאתה שופך את הבקבוקים פנימה והוא סופר לך את זה ומקבל החזר

יעקב אשר: נו, אז תתחילו לעבוד

קריאה: תסגור להם את המטמנות והם יעבדו

אלעד עמיחי: לעשות חקיקה יסודית לוקח זמן, אדוני היושב ראש

לילך דחוח: אדוני, הנקודה האחרונה, אני כן רוצה לציין את הקושי המאוד גדול שיש גם ברשתות שיווק לחנויות מסוימות שאין להם מחסנים, אין מקומות אחסון, ובחנויות האלה אין מקום לשים את הבקבוקים שנאספים

לילך דחוח:  אנחנו מקבלים גם ממשרד הבריאות וגם מפקחים של רשויות מקומיות קנסות והרבה וצווים והתראות, חייבים לטפל בזה

לילך דחוח:  לא יכול להיות ששני משרדי ממשלה שונים מתייחסים אחרת לסיפור של הבקבוקים אל מול המשרד להגנת הסביבה שמחייב אותי לקבל אותם

יעקב אשר: המכונות האלה אלה מכונות שמתיכות את זה?     

לילך דחוח: יש גם מכונות כאלה, יש גם מכונות שלא, אבל בסופרים קטנים, שהם עד 250 מטר, לא תמיד יש מקום להציב את כל המכונות

לילך דחוח:  אם הרשות המקומית תאפשר את זה, זה יהיה מצוין

יעקב אשר: קודם כל רשות מקומית, אני אומר עוד פעם, זה צריך לטפל בחקיקה ולתת אפשרויות רחבות ולא רק על קו בניין וגם לא קו מגרש

יעקב אשר:  יצטרכו לשבת על זה ולטייב פה איזה שהיא הצעת חקיקה נכונה

יעקב אשר:  אבל אני חושב שבאותם מקומות החנויות שאין להם מספיק מקום לאחסון, שהם במקום שיילכו על המכונה הרגילה שיילכו על המכונה המתיכה

נופר טל: המכונה המתיכה, יסביר שחר, הרעיון הוא לעשות מחזור מעגלי שבעצם הבקבוק יחזור להיות בקבוק

כרמית ברדוגו מימון: מה זה מכונה מתיכה? אין מכונה מתיכה, יש מכונה גורסת, אבל הגורסת יודעת לעבוד טוב מאוד

יעקב אשר: אז לא מתיך, גורסת או חותכת

יעקב אשר:  זה חוסך מקום

כרמית ברדוגו מימון: נכון, זה חוסך מקום, בגלל זה המכונות שלנו, של תאגיד מחזור אסופתא, הן הרבה יותר קטנות והן דורשות שטח הרבה יותר קטן מבית העסק

יעקב אשר: אז הנה התשובה שאני אומר, בלי לדעת שאת אסופתא והוא פבובתא, אני רק אומר דבר אחד בהיגיון שלי

כרמית ברדוגו מימון: אני רוצה לציין עוד יתרון - - -     

יעקב אשר: רגע, לפני שאת מציינת, אני אומר שכל יד צריכה לשים את הכפפה שלה

יעקב אשר:  סופר גדול שיש לו שטחי אחסון ענקיים, הוא יכול לעבוד עם מכונות רגילות, בלי גריסה, עם גריסה, שיעשה את השיקול שלו

יעקב אשר:  המקומות היותר קטנים, הם לא קטנים, הם סופרים, זה נכון שמרחיבים יותר את מקום הקנייה ופחות את מקום האחסנה, בסדר, אז שיתכבדו וישקיעו קצת יותר במכונה שגם אורזת את זה בחבילות

ענבל פונט: ומה עם חנויות נוחות שאסור להסתובב במרחב שם, שהכול שם כביש ושאין שטחי אחסון בכלל ושאין איך להגיע וזה לא מרכזי ערים?      

יעקב אשר: אני אגיד לך מה תעשי בעניין, תבקשי רשות דיבור ותקבלי, ואז תוכלי לייצג את העניין הזה ואז נתייחס לזה גם כן

יעקב אשר:  כן, בבקשה

ענבל פונט: מה שאני אומרת, שבמתחמי תדלוק, שאני מנועה מלתת לאנשים להסתובב חופשי, כי בסופו של דבר הכול זה תוואי תנועה, אין לי מדרכות, אז מהמקום הבטיחותי אסור לי לתת לאנשים לשוטט

ענבל פונט:  מה גם שהצבה של מכונה גם תאפשר לאנשים לשוטט ולעמוד בתור, כפי שלילך הסבירה קודם, וגם ככל הנראה תגרע לי מתקן חניה שאני מחויבת בו בהיתר הבנייה

ענבל פונט:  מתחם תדלוק הוא צפוף מאוד, הוא בהגדרה ללא שטחי אחסון, הוא בהגדרה הופך להיות מפגע תברואתי ובטיחותי, כי אף אחד לא בא לאסוף ממני כי לא נוח לאסוף ממני

ענבל פונט:  זה כבר לא עניין של שטח מכירה קטן או גדול, פשוט לא מגיעים

יעקב אשר: מה את רוצה?      

ענבל פונט: מה שאני רוצה? כמו שהסברנו בשעתו למשרד להגנת הסביבה, אני רוצה לראות איך אנחנו פוטרים את החנויות הקטנות, לפחות מאיזה שהוא מרכיב

ענבל פונט:  זה בלתי אפשרי

ענבל פונט:  יש לי בן אדם אחד שעומד במרבית מהתחנות שלי, שגם אחראי לתדלוק, אפרופו נגישות לאנשים שצריכים תדלוק מלא, שהוא גם מוכר בחנות והוא חייב להיות בחנות כי במזומן אני חייבת עדיין לקבל בתדלוק, אני חייבת מישהו על הקופה, ובסוף הוא גם צריך לוודא כמה בקבוקים מחזירים לו ולספור ולארוז לפי דרישת הקבלנים לפי גודל בקבוק ב-X בקבוקים בכל שקית ואם השקית קרועה מבקשים ממנו להחליף שקיות

ענבל פונט:  בקיצור בלתי אפשרי

יעקב אשר: אני עדיין חושב, ופה אני לא נכנס לשיקולים הכלכליים כי אני לא יודע כמה מרוויחים בחנויות הללו והכול, אני חושב שזה לא מוצדק שאני אגיד סתם, אבל אתם יודעים דווקא למקומות כאלה, אותן מכונות, שהן גם לא גדולות במיוחד, אבל אם מהן יודעים גם לגרוס, לדחוס, תבחרו מה שאתם רוצים, אני חושב שזה דבר שעדיין אפשר למצוא לו פתרון גם בחנויות נוחות

יעקב אשר:  אבל אני לא אמצא את כל הפתרונות עכשיו

יעקב אשר:  שוב, השאלה אם אנחנו רוצים למחזר במדינת ישראל או לא

יעקב אשר:  זה הכול

מרב ניר: מרב ניר מחברת פריסייקל, אנחנו סטרטאפ, אנחנו מפתחים רובוט שהוא פח חכם שבעצם עונה על הרבה מאוד מהבעיות שיש כאן

יעקב אשר: אז למה לא התפרצת באמצע הדיון? מה חיכית עד עכשיו?      

מרב ניר: ביקשת לדבר לפי סדר

מרב ניר:  הרעיון שלנו זה באמת לשים פח קטן בגודל של בוא נגיד למכונת כביסה, אמור להיות למשרד, לבית וכבר במקום שם הוא יודע לזהות, לדחוס, למיין

מרב ניר:  השקים שיוצאים ממנו הם לפי צבע וצורה וחומר, מובלים ישר למפעלים, אז זה בהחלט נותן פתרון - - -      

יעקב אשר: זה נותן פתרון לבית פרטי של בן אדם? מה?      

מרב ניר: זה נותן פתרון למחזור במקום

מרב ניר:  זה מותאם לבניין מגורים, למשרד, לכל המקומות שציינו שאין שם – כמו אולם אירועים

יעקב אשר: כמה הוא אוסף? כמה הוא יכול לאסוף בסיבוב אחד?      

מרב ניר: הוא יכול למלא משהו בין 400 ל-500 בקבוקים, דוחס אותם, מדווח על הפיקדון

יעקב אשר: נו, הנה הפתרון, מכונת כביסה

מרב ניר: כל התשובות

מרב ניר:  אנחנו כבר יוצאים, שזה יהיה חלק מהפתרון

יעקב אשר: רצית לענות מקודם לעניין

שחר קורטוב: כן, כל הדיון פה –      

יעקב אשר: מיותר

יעקב אשר:  בוא נסגור

שחר קורטוב: לא, כל הדיון אנחנו מדברים איך לבוא ולהגדיל ולהנגיש לציבור ואז כל אחד מושך את זה לכיוון שלו, זה מה שעושים בתחנות הדלק

שחר קורטוב:  תחנת דלק זה מקום שיודע למכור לציבור, למה - - -     

יעקב אשר: אבל אני עניתי כבר, למה אתה צריך להתערב?      

שחר קורטוב: ברגע שהם מוכרים לציבור ולוקחים את ה-30 אגורות ועושים את כל זה יש מספיק מקום גם לבוא ולשים ולאסוף את זה חזרה

ענבל פונט: אתה בא לאסוף? אתה בא?      

שחר קורטוב: אני בא לאסוף בכל תחנת דלק במדינת ישראל, אני מתחייב

ענבל פונט: אז אתה לא בא

יעקב אשר: סיימתם את הדיון ביניכם? תודה

יעקב אשר:  בבקשה, גברתי

יפעת מאירוביץ-יפת: אני חברת מועצת העיר ראשון לציון עם המים הלא טובים שהיא אמרה, מאוד מדאיג, אבל כאן אני היועצת הסביבתית של אשכול רשויות הנגב המערבי ובשמם אני מבקשת לדבר היום

יפעת מאירוביץ-יפת:       אני רוצה להתייחס קודם כל לעניין של נציג משרד האוצר, שכנראה לא מבין את החשיבות של הנגישות, כי פריסה רחבה תועיל לתושב עצמו

יפעת מאירוביץ-יפת:  היום אין לנו איך להחזיר את הבקבוקים בפריפריה, אין סופרים, לפעמים הצרכנייה היא 12 מטר, במועצה אזורית אשכול ובשער הנגב, ורק באמצעות הנגישות הזאת התושב יכול לקבל בחזרה

יפעת מאירוביץ-יפת:  אני גם לא מסכימה לעניין של האיכות של הבקבוקים, אני חושבת שהאיכות במכונות היא אחרת לגמרי

יפעת מאירוביץ-יפת:       בדיוק בגלל הגישה הזאת אצלנו בפריפריה, בנגב המערבי, אוספים פחות פסולת אלקטרונית

יפעת מאירוביץ-יפת:  לא נוח להגיע אלינו, השטח הגיאוגרפי הוא גדול ועדיין עומדים ביעד

יפעת מאירוביץ-יפת:  אני רוצה להגיד לך, אדוני היושב ראש, היעד הוא לא תכלית הכול, גם השוויון צריך להיראות ולהיעשות, לתושבים בפריפריה מגיע לקבל את אותה רמת שירות, מגיע להם לקבל בחזרה את הפיקדון

יעקב אשר: נכון, חד משמעית

יפעת מאירוביץ-יפת: מגיע לרשויות להפחית את כמות הפסולת המוטמנת ולהעלות את אחוזי המחזור

יפעת מאירוביץ-יפת:  זה לא עניין של יעד

תומר רוזנר: בצרכנייה של קיבוץ רוחמה, לכאורה צריכים לקבל את הבקבוקים בחזרה

קריאה: לא לכאורה, צריך

תומר רוזנר: זה לא קורה?      

יפעת מאירוביץ-יפת: אתה שואל אותי אם זה קורה או לא?      

תומר רוזנר: כן, אני שואל

יפעת מאירוביץ-יפת: אולי כדאי שתשאל את החברות

יעקב אשר: הם אומרים שזה לא קורה

יפעת מאירוביץ-יפת: אני יכולה להגיד לך שעקרונית יכול להיות שהאכיפה שם היא פחות טובה, אבל זה לא אכיפה שהרשות המקומית צריכה לעשות ובסוף היא צריכה לתת את השירות לרשויות שלה

תומר רוזנר: האם הוגשו תלונות למשרד בעניין?      

קריאה: אני רק אגיד שבהרבה קיבוצים יש לנו צרכניות שמשרתות רק את היישוב וקונים שם בהקפה וזה בכלל לא בית עסק

תומר רוזנר: לא ידוע לי שבזה שקונים בהקפה ומשרתים רק את היישוב הוא לא בית עסק

תומר רוזנר:  זה עסק לכל דבר ועניין

קריאה: זה לא בית עסק

יעקב אשר: הגענו לחלק של הדיון שהאויב של הטוב הוא הטוב ביותר

יפעת מאירוביץ-יפת: רק עוד משפט אחד

יפעת מאירוביץ-יפת:  אני מבקשת לדעת אם בקול הקורא של המשרד להגנת הסביבה נקבע איזה שהוא מפתח כדי לוודא פריסה מיטבית בכל הרשויות

יפעת מאירוביץ-יפת:  ובסוגריים של הסוגריים אני אגיד שאני חושבת שזה לא נכון שלא להכיר בבקבוקים שמופרדים בתחנות מעבר כי אז לא יפרידו את הבקבוקים בתחנות המעבר ואז נמצא אותם בהטמנה

יפעת מאירוביץ-יפת:  צריך למצוא בסוף את האיזון הנכון

יעקב אשר: אולי הם לא יהיו בגלל זה שם

יעקב אשר:  אם המחזור יהיה יותר טוב והאכיפה תהיה יותר טובה ויהיה אינסנטיב - -      

יפעת מאירוביץ-יפת: הלוואי, אבל כנראה שצריך לבנות מדרגות וזה לא יקרה ביום אחד

יעקב אשר: - - ולא יספרו להם עם מה שמגיע למחזור, אני חושב שבתהליך בסופו של דבר בהדרגתיות זה יירד

יפעת מאירוביץ-יפת: בהדרגתיות אני מסכימה, אבל זה לא מאפס למאה

יעקב אשר: הדרגתיות, זה האוצר לימד אותנו, 20, בעוד שנתיים עוד 20

יעקב אשר:  חשבת כבר על ה-100?      

יפעת מאירוביץ-יפת: אולי, אולי ה-20 יילכו למשהו אחר?      

יעקב אשר: אל תענה לי עכשיו

יעקב אשר:  תודה רבה לך

יעקב אשר:  בבקשה

אברהם כלפון: זה דיון מאוד חשוב, כל הדיון מדברים על המכונות והציבור, אני רוצה לדבר על העסקים

אברהם כלפון:  כמובן שאני מייצג רק את אולמות האירועים, אבל אני יודע ביחד עם כל הארגונים הנוספים שאנחנו עובדים שכם אל שכם שאנחנו כן נתקלים בהרבה מאוד בעיות

אברהם כלפון:  אני אדבר בשמי, בשם אולמות האירועים, אני יודע שאין אולם אירועים בארץ שמקבל שירות של איסוף בקבוקים, להבנתי, תקנו אותי אם אני טועה

יעקב אשר: קודם כן היה?      

אברהם כלפון: לפני כן היה, היה תהליך שבו היינו יכולים לארוז כמות מסוימת של בקבוקים באריזות מסוימות, באו לאסוף מאיתנו, אמרו עכשיו שעם החוק החדש מי שאחראי זה היצרנים והיבואנים, אמרנו איזה יופי, תגיע המשאית שפורקת את הסחורה, תיקח ממני את הסחורה, זה עוד יותר נחמד, בפועל מה שקורה זה שיש פער מאוד גדול בעסקים

אלעד עמיחי: הנה יושבים פה שני נציגי שתי החברות הגדולות

יעקב אשר: מה זה קשור? אתה הרגולטור, אתה צריך לדאוג ש - - -     

אלעד עמיחי: אבל אני לא חושב שזה – אני לא שמעתי תלונה אחת, זו פעם ראשונה, ואני יושב פה הרבה פעמים, פעם ראשונה שאני שומע מהחברים, עם הרשתות אנחנו בשיח, עם חנויות הנוחות אנחנו בשיח, איתכם פעם ראשונה שאני שומע על - - -     

יעקב אשר: עצור רגע

יעקב אשר:  אתם - - -      

אלעד עמיחי: אם יש, ואני אומר פה, אדוני היושב ראש, אם יש תלונה אנחנו נטפל

יעקב אשר: אתה אומר שחברות חייבות לתת שירות

אברהם כלפון: כבוד הסמנכ"ל, אני באופן אישי, ואני יכול להראות לך את תחלופת המיילים, פניתי למי שאחראי במשרדך על נושא מחזור בקבוקים לעסקים, אמרו לי להגיש תלונה פרטנית שכוללת המון עדויות ודברים שנדרשים

אברהם כלפון:  בעלי אולמות, עם כל הכבוד, לא מסוגלים לעשות את זה פרוצדורלית, אין ביכולתם לעשות את זה פרוצדורלית

אברהם כלפון:  אז לטעון שלא פנינו למשרד זה כבר בעייתי

אברהם כלפון:  בנוסף לכך אני יכול להגיד שגם פנינו לחברות ופנינו לכל ארגוני האיסופים ואני אומר פה בשם בעלי האולמות שלא נתנו להם מענה

אברהם כלפון:  נקודה

אברהם כלפון:      ואם אתה בא ואתה טוען בפניי שלא פנינו, יש לי תיעודים שפנינו, אבל לא נתווכח על זה, בפועל שום בעל אולם היום לא מקבל אפשרות לאיסוף בקבוקים

אברהם כלפון:  אנחנו משלמים את ה-30 אגורות על הבקבוק ומבחינתנו זה מס לחברות, למדינה, לא משנה למי

יעקב אשר: מה עושים עם זה כל האולמות?      

אברהם כלפון: יפה, יש כמה אופציות

אברהם כלפון:  אופציה ראשונה, נותנים את זה לגופים לא גופים, ואתם מבינים על מה אני מדבר

אברהם כלפון:  אופציה שנייה, זורקים את זה לפח הירוק, אופציה שלישית, לוקחים לאספנים

אברהם כלפון:  הולכים לאספנים, אספן מגיע ואוסף, נותן לנו 10 אגורות, 15 אגורות, סדר גודל, וככה עובדים, זה הפתרון

אברהם כלפון:  ואז האספנים באים אליהם ובאמצעותם נותנים להם

קריאה: הם לא באים אליי

אברהם כלפון: לא משנה, אני לא יודע לאן הם באים, אבל בסופו של דבר האספנים - - -     

יעקב אשר: תעצור

יעקב אשר:  חברות, אתם אוספים?      

כרמית ברדוגו מימון: אני אשמח להתייחס לזה

שחר קורטוב: אני לא יודע איזה פנייה, ביצעת פנייה אלינו לחברה בצורה מסודרת?      

אברהם כלפון: בעלי האולמות התקשרו אליכם - - -      

יעקב אשר: אני שואל אותך שאלה אחרת, אל תתחקר לי את העד

יעקב אשר:  אני שואל אותך שאלה, האם החברות, הרי זה דבר שהוא קיים כל הזמן, האם יש להם מה שנקרא מסלול איסוף של אולמות שמחה?      

שחר קורטוב: לא שאני מכיר

שחר קורטוב:  אני כמו אלעד עמיחי לא מכיר את הבעיה, אני לא יודע שפנו, בגלל זה שאלתי

יעקב אשר: הם מחויבים או לא מחויבים? אני שואל את היועצת המשפטית של המשרד להגנת הסביבה

יאיר גולן: אני אענה לך, אני מבק-בוק, אנחנו אוספים

יעקב אשר: קודם כל נעים מאוד, בק-בוק

יעקב אשר:  שב איתנו

יאיר גולן: אני איתך

אברהם כלפון: אני אשמח לפרטיך כדי להעביר לכל בעלי האולמות

יעקב אשר: רגע, אתה תפסיק לשמוח פה כל הזמן

יעקב אשר:  אני שואל את הרגולטור, קודם כל החברות, אתה אומר שיש?      

יאיר גולן: ואני מכיר גם שאחרים אוספים, כי זה מחויב, אבל שיעלה גם את הבעיה שבעלי האולמות לא כל כך רוצים לקבל העברות כספיות

אברהם כלפון: הייתי שמח להעלות, אני לא מכיר בעל אולם שלא רוצה לקבל החזר כספי

יעקב אשר: קח את המיקרופון, אמיר, תגיד את שמך ותעזור לנו בדיון

יאיר גולן: אני אמיר, 11 שנה הייתי משנה מנכ"ל תאגיד אל"ה, אחרי זה עבדתי שנה באסופתא והיום אני עובד בבק-בוק

יאיר גולן:  אני יכול להגיד לך, אנחנו אוספים

יאיר גולן:  תאגיד אל"ה, אני יכול להעיד עליהם, אספו מאולמות אירועים

אברהם כלפון: ועשו את זה נהדר

אברהם כלפון:  אני מחזק אותך

יאיר גולן: באופן אישי אני יכול להגיד לך שפניתי אני בתפקידי הקודם לאולמות אירועים, לא רצו שניקח מהם כי אנחנו עושים העברות כספיות, זה כמו סיפור חצי הפיתות

שחר קורטוב: כבוד היושב ראש, סליחה על ההתפרצות, דיברתי עכשיו עם סמנכ"ל התפעול, מעל 100 אולמות אירועים רשומים אצלנו בתור לקוחות, איסוף שוטף, תגמול שוטף

שחר קורטוב:  אנחנו לא יודעים על מה אתה מדבר

יעקב אשר: סליחה, המיקרופון לא שלך

שחר קורטוב: כל מי שפונה אלינו, כל אולם שמגיע לכמות שלו ביעד

יעקב אשר: אתה מוכן לדבר אליי, בבקשה? תודה

יעקב אשר:  בבקשה, אסופתא

כרמית ברדוגו מימון: כן, אנחנו גם עובדים, אני לא יודעת במספרים להגיד כרגע, אבל אוספים ממסעדות ומאולמות

כרמית ברדוגו מימון:  אלעד יעיד שכשהוא מקבל תלונה הוא לא מתבייש, הם ישר פונים אלינו ואנחנו נותנים מענה לדברים האלה

כרמית ברדוגו מימון:       אני רוצה להגיד משהו על המכונות, כ-50% ממה שאנחנו אוספים מגיע אך ורק ממכונות, הכסף מושב ישירות לציבור, את כל השאר אנחנו אוספים בעיקר מבתי עסק

כרמית ברדוגו מימון:  אנחנו חושבים שאת תחנות המעבר, ככל שיהיו יותר מכונות אז המוטיבציה להוציא מתחנות מעבר תרד, צריך עדיין לשמור על זה כערוץ מסוים

כרמית ברדוגו מימון:  לנו יש כרגע בסביבות ה-250, יש לנו עוד 80 בדרך

כרמית ברדוגו מימון:  המכונות שלנו גורסות, חשוב מאוד לעניין הדלתות המסתובבות, כל המוטיבציות האלה שנתקלנו בהן בחודש שעבר, הבקבוק נגרס, אין לו ערך כלכלי יותר, אף אחד לא רוצה לגנוב אותו, אפשר למחזר אותו

כרמית ברדוגו מימון:       נופר, אני מרגיעה אותך פה כבר פעם שנייה, ברמת בי טו בי, אנחנו עובדים עם מפעלים שעושים באמת bottle to bottle וזה עובד טוב ואנחנו נברך רק על עוד ועוד מכונות, כי זאת הדרך

כרמית ברדוגו מימון:  זאת הדרך בעולם גם

יעקב אשר: תודה רבה

יעקב אשר:  עוד מישהו שעוד לא התבטא לפני שאני הולך להתבטא פעם ראשונה בדיון הזה?      

יאיר גולן: אני רוצה להגיד משהו

יאיר גולן:  אחת, אני מציע שבשינוי חוק תשנו את תחנות המעבר, שלא יהיו יותר

יאיר גולן:  מניסיוני בעבר, כולל מקריאת הכתבה שלך שהתפתית להכנסת פסולת

יאיר גולן:  אני חושב תחנות מעבר מקבלות היטל - - -      

יעקב אשר: שלא תהיה אפשרות ל - - -     

יאיר גולן: שלא יוכר כאיסוף

יאיר גולן:  אני מציע

יאיר גולן:  שתיים, אני מציע גם לסגור את נושא היצוא, אני יכול להזכיר לכם ששני מפעלים שהתעסקו בזמנו, הן בפחיות, קניאל, והן אולשק בנושא גם הפחיות וגם הזכוכית שיש בעיה בפניציה, ושווה פה פעם אחת לפתור את בעיית פניציה בישראל

יאיר גולן:  פניציה ירוחם קיים, רק שלפניציה יש תנור אחד והוא לא יכול למחזר שני צבעים ולצערי הרב אנחנו פותחים את הדרך החוצה

יאיר גולן:  אני חושב שאפשר לפתור את זה, זה לא המון כסף, פניציה ירוחם קיים, פניציה זכוכית שטוחה נסגר

יאיר גולן:  זה שני הדברים שאני רוצה להגיד לכם, פשוט תמנעו את היצוא ואת תחנות המעבר ואני מקווה שכולם ירוצו למחזר

יעקב אשר: טוב, יש לך קצת שיעורי בית

אלעד עמיחי: קודם כל זה על הפרק, כל הדברים ששמענו פה, ובאמת אני חושב שאנחנו הולכים להביא פה תיקון חוק שיסגור את כל הפרצות, לטעמנו, אני בטוח שלא כולם יהיו מרוצים ממנו, אבל אנחנו נביא תיקון חוק מקיף

יעקב אשר: מתי?     

אלעד עמיחי: אנחנו בשלבים של התייעצות ציבור, ממש בשבועיים הקרובים יהיה את הליך התייעצות ציבור ואחרי זה לוועדה

יעקב אשר: יש דברים שעלו כאן שלא נתתם התייחסות ואתם יכולים לעשות פיין טיונינג?      

אלעד עמיחי: ברור, אנחנו נשמע את הציבור ונעשה תיקון

יעקב אשר: הזיכרון שלנו עוד עובד, יש דברים שלא אבל הזיכרון עובד

יעקב אשר:  האוצר, מה אתה תורם לאירוע?      

דוד מור: בהמשך לטענה שנאמרה על עמדתי פה קודם, על ידי הגברת מאשכול נגב מערבי, אני חושב שבסופו של דבר הדבר שאנחנו צריכים לתקן זה את המוטיבציה של היצרנים והיבואנים לאסוף והדרך היחידה לעשות את הדבר הזה זה באמצעות יעדים בחקיקה, חובת פריסה, או כל מיני דברים שמושתים בסופו של דבר ברגולציה על היצרנים

יעקב אשר: אבל זה חלק מהתיקונים שאנחנו מדברים עליהם

דוד מור: אני מסכים, ולכן בסופו של דבר הקצאת התקציב הזאת היא סוג של פרס ליצרנים ונכון לעשות אותה יחד עם תיקון

יעקב אשר: אני לא מסכים איתך

יעקב אשר:  זו בדיוק השיטה שלכם לאורך כל הדרך וזה שוב אחת הבעיות של האוצר, שבאמת יש אנשים טובים, ועידו תרם לנו הרבה מאוד מהידע שלו בנושאים אחרים כשהוא היה כאן בוועדה - -      

דוד מור: בתפקידי הקודם

יעקב אשר: - - בתפקידך הקודם, בתשתיות, נכון?      

דוד מור: סביבה זה עדיין תשתית אז זה בסדר

יעקב אשר: כן, בחוק ההסדרים בכל הקשור לאנרגיה

זאב אלקין: היית צריך להגיד שתשתית זה גם סביבה

דוד מור: גם וגם, נכון

יעקב אשר: אני רוצה לומר דבר אחד, שוב, הבעיה היא שאצלכם כולם מגיעים לתפקיד מהמשרד, פשוט צריך לקחת אתכם להתמחות לשנה באמצע ולקחת אתכם לשטח כדי להבין שיש תהליכים שהם נבנים גם – אני אומר, ועוד פעם, זה לא משהו שהמדינה הולכת לקרוס כשהיא תשתמש ב-80 מיליון שגם ככה הם תקועים לך באיזה שהיא צורה כזאת או אחרת, לדעתי אנחנו כן צריכים לעבוד במקביל בעניין הזה

יעקב אשר:  החברות לא יצליחו לברוח מהחובה שלהם, מקומות השיווק שצריכים לא יכולים לעמוד מול קליינטים שמגיעים ולא מקבלים מהם את הבקבוקים

יעקב אשר:  לא יעזור להם שום דבר, יפציצו אותם ויהיה להם – וגם האכיפה והרגולציה שתהיה תסגור את העניין

יעקב אשר:  אני חושב שאנחנו לא נצליח בשיטה הזאת של לחשוב שכולם גנבים

יעקב אשר:       אני אומר דבר אחד, לנו יש חובה גם לחנך את הציבור

יעקב אשר:  אתה לא יכול לחנך ציבור במקום שיש רק סופרים גדולים ולא לחנך אותו באזורים אחרים ולא לתת לו את השירות הזה

יעקב אשר:  יכול להיות שאני גם אציע למשרד, אדוני הסמנכ"ל, שחלק מהמכונות האלה תייעדו לרשויות מקומיות, חלק אולי אפשר, כמו שדיברנו בזמנו, למוסדות חינוך, אתה מקצה להם, עושה איתם איזה שהוא הסכם ושלום על ישראל

יעקב אשר:  אין פה בעיות של שום דבר, הם לוקחים על עצמם אחריות

יעקב אשר:  אני לא יודע אם יש בעיות משפטיות כאלה ואחרות

תומר רוזנר: לא, להיפך, צריך להרחיב את הקול קורא

יעקב אשר: הפוך, זה מגזר שלישי פר-אקסלנס, הכי נקי, הכי איכות סביבתי והכי נחמד ונכון

יעקב אשר:  חלק גדול מהמקומות האלה גם יחסלו לכם תופעות של כל מיני מאכרים שמוכרים את זה פעמיים ומקבלים בסוף גם בונוס מסופרסל וגם אתה מחנך את הציבור, נותן להם אחריות, תרמת להם למוסד לפעילויות חברתיות ולפעילויות הכי טובות בעולם

יעקב אשר:       בואו, קחו את ה-100 מיליון שקל האלה, זה לא הימור, תתחילו לקדם את זה

יעקב אשר:  אתה יודע מה? תכניסו בהחלטה שעד שלא תעבור החקיקה, תעשה לי עכשיו פעם אחת מה שאני עושה לכם כל הזמן, שעד שלא תעבור החקיקה אי אפשר לחתום על ההסכם, אבל רוצים קולות קוראים, תתחילו - - -      

דוד מור: אני מקבל את המלצת היושב ראש

דוד מור:  אני חושב שאפשר להתקדם עם הקולות הקוראים, מקבל את המלצתך

יעקב אשר: אני מרים את זה, אבל אם נספור את הזמן מהרגע שזה בא אליי, לא שאתה תוקע את זה אצלם

דוד מור: אין בעיה

נופר טל: אדוני, הם כבר זכו במכרז, הזמינו מכונות, הציבור מחכה

יעקב אשר: לא ה-20

יעקב אשר:  תודה שאת עוזרת לי, לא על ה-20, אני מדבר על ה-80 שהולכים למות מיתת נשיקה אם אתם לא מבינים מה שקורה פה

יעקב אשר:  תעיר אותם, נתראה אצלי, בסדר? עשינו עסק? אוקיי

יעקב אשר:  אכלתי אותה, נכון?      

תומר רוזנר: לא

תומר רוזנר:  עידו איש רציני

יעקב אשר: עידו, סליחה שאני מטיף לך אבל תעביר את זה לחברים שלך, לא לך, תתחילו לחשוב כמו מנהלים ולא כמו קופאים

יעקב אשר:  כמו מנהלים, אתה מנהל דברים, אתה מנהל רפורמה, אתה הולך לחנך פה ציבור שלם שהיה רגיל לזרוק את זה מהבית שלו ישר לכלוב ולצלוף או לא לצלוף והיו לוקחים את זה

יעקב אשר:  אתה צריך לחנך ציבור, תן להם את האפשרויות, תן את הפריסה, תיתן את כל הדברים האלה ותשים את הכסף הזה כי פה אף אחד מהם לא יבוא ויחפש את המקומות הללו

דוד מור: היושב ראש, אני חושב, כמו שאמרת ואני מאוד מסכים, שכחלק ממהלך כולל שבסוף משית אחריות באמת גדולה יותר ומסתכל קדימה על הגדלת האיסוף זה כן נכון להקצות את התקציב הזה

דוד מור:  הקושי הוא להקצות את התקציב הזה מבלי מהלך כולל באופן שבסופו של דבר הספקים - - -     

יעקב אשר: תתנה אותו באישור המהלך הכולל, או באישור חלקי שלו, של הדברים ה - - -     

דוד מור: מאה אחוז, אני מקבל את המלצתך

יעקב אשר: מה הבעיה? אין שום בעיה

יעקב אשר:  לא את ה-20, דיר-בלק

יעקב אשר:  ה-20 כבר הלך

תומר רוזנר: בגלל שלוקח להם הרבה זמן - - -     

יעקב אשר: זה מה שאני אומר, שיתחילו עם הקולות הקוראים

תומר רוזנר: לא, הוא לא אומר ש - - -     

יעקב אשר: לא, ואתה יכול לכתוב שהאישור - - -     

קריאה: הקול קורא של ה-20 עבר

יעקב אשר: לא, אבל תתחיל יותר, תעשו את זה גם מול מוסדות, תעשה קולות קוראים למוסדות ותכתוב שהמדינה לא מתחייבת כרגע לזמן מתי אתה מתחיל לעשות את זה, מה הבעיה?      

קריאה: לא, כשאתה עושה קול קורא אתה מגביל אותו בזמן שאמור להיות רלוונטי, בתקציב שאמור להיות רלוונטי

דוד מור: היושב ראש, אני מציע שבהמשך להמלצתך אנחנו נשב עם המשרד לחשוב איך עושים את המהלך הזה בצורה שלא תתקע את זה, אבל הרעיון עצמו הוא רעיון נכון

יעקב אשר: תודה רבה

נופר טל: רק שיצטרכו יותר מ-100 מיליון כי עד אז המכונות יהיו הרבה יותר יקרות

יעקב אשר: תודה רבה

יעקב אשר:  אין לך סבלנות, את בכנסת לא היית מחזיקה מעמד

יעקב אשר:  פה צריך סבלנות

יעקב אשר:  זה בניין עגול, צריך פה הרבה סבלנות

נטע דוברין: אדוני היושב ראש, כל אחד שדיבר פה על התיקון של החוק אמר שיש רק דבר אחד שצריך לעשות כדי לפתור את העניין ולא כולם אמרו את אותם דברים ואני כן חושבת שיש הרבה תיקונים שצריכים לעשות מכיוון שיש היבטים שונים לבעיה

נטע דוברין:  יש את המקטע של האיסוף, שתידרש לגביו רגולציה שהיום חסרה, היום החוק לא מסדיר את כל המנגנון של האיסוף, הוא לא מסדיר הכרה באספנים, הוא לא מאפשר לנו לקבוע דרישות ישירות כלפי האספנים, וזו מגבלה אחת מאוד גדולה

יעקב אשר: כן, אבל לא את הכול צריך בשביל ה-100 מיליון

יעקב אשר:  ל-100 מיליון צריך כמה תיקונים קטנים

נטע דוברין: זה בדיוק העניין, אדוני, שחשוב לי לשקף לך

נטע דוברין:  בסוף כדי שהמנגנון יעבוד אנחנו צריכים לראות איך אנחנו לוקחים את החוק מהמקום שבמקור נעשה בראשית שנות ה-2000, סוף שנות ה-90, עם כל מיני מחשבות

יעקב אשר: מעדכנים אותו ומטייבים אותו

נטע דוברין: צריך לטייב את הדברים, הנסיבות השתנו, ואני כן חייבת להגיד, גם ביחס אפילו לסעיף של חשבון הפיקדון, גם מה שהיה אי שם בשנת 2001-2000 ומה שיש היום בחשבונות השונים, בהסדרים השונים, זה לא אותו דבר, אנחנו צריכים גם על הדבר הזה לחשוב

נטע דוברין:       מבחינת השאלה של מה המטרה

נטע דוברין:  הרבה פעמים נאמר פה בתחילת הדיון מה התכלית של חוק הפיקדון ומה התכלית של החשבון הנפרד

נטע דוברין:  זו שאלה שגם לגביה שווה לקיים דיון היום, איפה הפיקדון משתלב במארג הכללי של החוקים ועם כל מה שלמדנו מאז, באריזות, באלקטרוני וגם במה שקרה בשנים האחרונות

יעקב אשר: יש לי הצעה

יעקב אשר:  שוב, אנחנו מגיעים למועדון של הטוב ביותר, אני אומר דבר אחד, יש כמה דברים ובמקום שאני אעשה את זה כשתביאו, אל תביאו חוק מושלם, תביאו בחלקים, מבחינתי תתייחסו לכמה נושאים, תתקנו אותם

יעקב אשר:  זה יהיה חלק מתוכנית צל שלכם כשאתם יודעים למה אתם רוצים להגיע פחות או יותר

יעקב אשר:  אל תהיו כאלה פרפקציוניסטים

יעקב אשר:  תנו כמה נקודות שייתנו תרופה לבעיה של האוצר, לנושאים הקריטיים, תביאו את זה לפה, תאמינו לי, זה יעוף מהר

אסף גרינבאום: אדוני, אז למה לא להתחיל בתקנות פשוט? יש אפשרות היום בחוק ואז זה מגיע רק אליך

נטע דוברין: את הדברים שהוא ביקש, ההסדר של הפטור שהוא מבקש, הם פנו אלינו ואנחנו כבר השבנו להם שההסמכה בחקיקה לא מאפשרת

יעקב אשר: אוקיי, אז אי אפשר

אלעד עמיחי: אז אנחנו נביא סט של תיקונים ואנחנו כבר בשלבים מתקדמים של ה-RIA ונציג את זה בדיון ציבורי עם בעלי העניין בשבועיים הקרובים ונגיע אליך ממש בקרוב

אלעד עמיחי:  זה יהיה סט ראשון, לא יודע אם אחר כך יהיו עוד

יעקב אשר: אם יהיו דברים ששכחתם אנחנו נשלים תוך כדי חקיקה, סמוך עלינו

אלעד עמיחי: טוב, גם אפשר

יעקב אשר: נכון, זאב?      

זאב אלקין: שמעתי את זה על חוק אחר שאני עדיין מחכה

נטע דוברין: כמו שאדוני יודע, אנחנו הבאנו הרבה מאוד דברים לפתחה של הוועדה

זאב אלקין: אני עדיין מחכה לראות אותו בלו"ז הוועדה

נטע דוברין: אנחנו הבאנו הרבה מאוד דברים לשולחנה של הוועדה ויש לנו עוד דברים בקנה

יעקב אשר: והם יצאו טובים יותר ממה שהם באו אפילו

יעקב אשר:       טוב, חברים, תודה רבה לכם ואני מקווה שייצא משהו מהעניין הזה, אני בטוח שכן בסופו של דבר, תודה רבה